
Prijepori o nuklearnim elektranama 


Financijska 
kriza pomaže 


Remont postrojenja 
HE Dubrovnik 


vjetroindustriji 


Zaustavili smo tisak lipanjskog broja HEP Vje- 
snika kako bi objavili vijest o prvoj sinkroni- 
zaciji i pogonu generatora plinsko-turbinskog 
agregata Bloka L Termoelektrane-toplane Za- 
greb. To novo postrojenje Hrvatske elektropri- 
vrede oživjelo je 6. srpnja 0.g. u 15,50 sati! 
Agregat je opterećen električnom snagom od 
10 MW i prvi kilovatsati električne energije iz 
plinsko-turbinskog postrojenja Bloka L potekli 
su mrežom hrvatskog elektroenergetskog su- 
stava - postrojenje se dobro snašlo u mreži! 
Kroz novi kotao utilizator prvi put se u nebo 
vinuo jedva primjetan dim kao znak kvalitet- 
nog sustava izgaranja plinske turbine novog 
postrojenja i to je zaslužilo da svijetu pokaže- 
mo na našoj naslovnici. 

Dok je postrojenje na mreži, provode se 
funkcijska ispitivanja sustava, a i tehnološki 
proces ispuhivanja visokotlačnih i niskotlačnih 
parovoda od kotlovskog postrojenja do parne 
turbine. 

Osim visokog bijelog parnog oblaka iz parnog 
prostora kotla spojenog na privremeni cjevo- 
vod za ispuhivanje, izlazak pare pod tlakom 
stvara veliku buku, tako da se ovih dana s 
lokacije Termoelektrane-toplane i nadaleko 
čuje za važni događaj upuštanja novog Bloka 
L u pogon. 


Tijekom ispuhivanja prati se kvaliteta pare, 
što je preduvjet za puštanje pare na parnu 
turbinu. Kako se očekuje, parna turbina prvi 
put će s mrežom biti sinkronizirana sredinom 
kolovoza 0.g. 

Već 8. srpnja 0.g. plinska turbina postigla je 
električnu snagu od 30 MW, a on line iz Atlan- 
te, sjedišta proizvođača te turbine General 
Electrica, njegovi stručnjaci će 9. srpnja 0.g. 
na daljinu obaviti podešavanje turbine, što 
će biti zabilježeno kao prvo iskustvo u Hrvat- 
skoj. 

Očekuje se da će Blok L biti u rukama dispeče- 
ra Nacionalnog dispečerskog centra početkom 
rujna ove godine. 

Tako će, uz 300 MW toplinske snage vrelovod- 
nih kotlovnica, 200 MW, iz spojnog procesa 
Bloka C, po 80 MW, iz bloka K i novog Bloka 
L, te ekvivalenta 240 MW toplinske snage od 
300 tona tehnološke pare na sat - ukupna to- 
plinska snaga postrojenja Termoelektrane-to- 
plane iznositi 900 MW, a električna 420 MW! 
Lokacija Pogona Termoelektrane-toplane, uz 
novi blok L, postaje još moćnija! 


3 REZULTATI | <— 


POSLOVANJE U 2008. 


Pozitivan poslovni rezultat 


Kako se i najavljivalo, prema revidiranim finan- 
cijskim izvješćima HEP grupa je u 2008. godini 
ostvarila konsolidiranu dobit od 31,1 milijuna 
kuna (u 2007. godini ostvarena je neto dobit u 
iznosu od 26 milijuna kuna). 

Ostvareni su poslovni prihodi u iznosu od 
11.750,4 milijuna kuna, a u odnosu na 2007. 
godinu povećani su za 8,6 posto. Takav porast 
rezultat je rasta prihoda od prodaje električne 
energije, toplinske energije i plina. Značajan 
utjecaj na porast prihoda imalo je povećanje 
cijene električne energije od 1. srpnja 2008. 
godine, porast potrošnje zbog vremenskih 
okolnosti u 2008. u odnosu na blagu zimu 
2007. godine te gospodarski rast. 

Istodobno su troškovi poslovanja, u odnosu na 
2007. godinu, povećani za 9,3 posto. Najveći 
udjel u povećanju troškova poslovanja čine 
troškovi energetskog goriva i nabave električ- 
ne energije, zbog rasta potrošnje, rasta cijena 
svih goriva i električne energije, manjih isporu- 
ka plina te većeg uvoza električne energije. U 
ukupnim troškovima poslovanja, troškovi ener- 
getskog goriva i nabave električne energije u 
2008. godini povećali su svoj udjel s 48 posto u 
2007. godini na 51 posto u 2008. godini. Osim 
toga, povećani su troškovi nabave plina za op- 
skrbu kupaca HEP Plina, naknade za emisije u 
okoliš pri proizvodnji električne energije, troš- 
kovi osoblja i amortizacije. Ostali troškovi su 
smanjeni, jer je HEP grupa još početkom 2008. 
godine započela provoditi mjere smanjivanja 
troškova. 


NAGRADA “ZLATNA BILANCA“ 


HEP grupa ostvarila je konsolidiranu dobit u po- 
slovanju unatoč iznimno nepovoljnim uvjetima 
poslovanja u 2008. godini. To se prvenstveno 
odnosi na porast nabavnih cijena svih goriva 
(loživo ulje 32 posto, ugljen 45 posto i plin 65 
posto) i električne energije koja se nabavlja na 
tržištu (28 posto) u odnosu na cijene iz 2007. 
godine. Takav trend rasta cijena zaustavljen je 
tek pod utjecajem svjetske financijske krize u 
drugom polugodištu 2008. 

Zbog redukcije isporuke prirodnog plina počet- 
kom godine, termoenergetska postrojenja su 
za proizvodnju električne energije koristila sku- 
plje loživo ulje. Proizvodnja u hidroelektrana- 
ma bila je 21 posto veća nego u 2007. godini, 
ali još uvijek deset posto manja od proizvodnje 
koja se može ostvariti uz prosječne hidrološ- 
ke okolnosti. Ostvaren je dva posto veći uvoz 
električne energije u odnosu na 2007. 

Osim toga, povećanje cijene električne energi- 
je odobreno je tek od 1. srpnja i to za 20 posto, 
umjesto 27 posto, koliko je proizlazilo iz meto- 
dologije koju su propisali Tarifni sustavi. zbog 
financijske krize, u drugom polugodištu 2008. 
godine pogoršali su se uvjeti kreditiranja i uma- 
njila mogućnost za dobivanje kredita (osobito 
dugoročnih) te nije u potpunosti ostvaren plan 
novog zaduženja što je nepovoljno utjecalo na 
likvidnost HEP grupe. 

U takvim iznimno teškim uvjetima poslovanja, 
U HEP-u su uloženi golemi napori za konsolida- 
ciju financijskog stanja HEP grupe - od provo- 
đenja mjera za smanjenje troškova poslovanja 
do smanjenja planiranih ulaganja u investicije, 


odnosno prolongiranja investicijskih ulaganja u 
određene projekte za godinu dana. To je, uz 
povećanu prodajnu cijenu električne energije i 
povoljne hidrološke okolnosti krajem godine, 
omogućilo ostvarenje pozitivnog poslovnog 
rezultata. 

Prema nerevidiranim financijskim izvješćima, 
HEP grupa je u razdoblju od siječnja do ožujka 
2009. godine ostvarila konsolidiranu dobit od 
200 milijuna kuna. Ostvarena dobit predstav- 
lja značajno poboljšanje rezultata u odnosu na 
prošlu godinu, kada je u prvom tromjesječju 
ostvaren gubitak poslije poreza od 119,4 mi- 
lijuna kuna. 

Naime, zbog vrlo povoljnih hidroloških okol- 
nosti povećana je proizvodnja iz hidroelektra- 
na (79 posto u usporedbi s istim razdobljem 
2008.), a smanjen uvoz električne energije (22 
posto u odnosu na isto razdoblje 2008.) i pro- 
izvodnja termoelektrana. Povoljne hidrološke 
okolnosti, pad cijena loživa ulja, ugljena i naba- 
ve električne energije rezultirale su smanjenim 
troškovima. Provođenjem Programa antirece- 
sijskih mjera, u prvom tromjesečju smanjen je 
iznos neplaćenih dospjelih obveza i poboljšana 
je likvidnost te su, u odnosu na početak go- 
dine, smanjene obveze prema dobavljačima i 
kratkoročni krediti. 

Takav dobar trend jamstvo je da će se do kraja 
godine ostvariti zacrtani cilj, a to je saniranje 
likvidnosti na razinu do 60 dana izvan datuma 
dospijeća. 


Sektor kontrolinga HEP-a d.d. 


Dobitnik i HEP Operator distribucijskog sustava 


Pod pokroviteljstvom Vlade Republike Hrvatske, 
Financijska agencija (FINA), u nazočnosti ministra 
financija Ivana Šukera te mnogobrojnih uzvanika 
i gostiju iz poslovnog svijeta, dodijelila je nagradu 
“Zlatna bilanca“ najuspješnijim hrvatskim tvrtka- 
ma. Među njima je i HEP Operator distribucijskog 
sustava d.o.0., kojemu je nagrada dodijeljena za 
najveću dobit u 2008. godini u kategoriji djelat- 
nost opskrbe električnom energijom, plinom, pa- 
rom i klimatizacija. 

FINA je ove godine po prvi put dodijelila nagrade 
ito u 13 kategorija, a od skoro 90 tisuća hrvatskih 
tvrtki odabrano je 25 najuspješnijih. 


Nagradu za HEP Operatora distribucijskog susta- 
va primio je njegov direktor Mišo Jurković, koji 
je o ,zZlatnoj bilanci“ za HEP Vjesnik rekao: 
- Nagrada ,Zlatna bilanca“ sigurno je rezultat 
uspješnog poslovanja, ozbiljnog i odgovornog od- 
nosa prema obvezama svih zaposlenika HEP Ope- 
ratora distribucijskog sustava. Stoga, svima njima 
čestitam i zahvaljujem na uloženom trudu. Za svo- 
ju uspješnost svakako moramo zahvaliti sinergiji 
HEP grupe čiji je Operator distribucijskog sustava, 
prema brojnim parametrima, jedan od najvećih i 
najvažnijih dijelova. Nadam se da ćemo, unatoč 
svim poteškoćama u kojima se nalazi društvo u 
cjelini, i dalje uspješno poslovati. IŠ. 





Mišo Jurković, direktor HEP Operatora 
distribucijskog sustava (drugi s lijeva) s 
direktorima nagrađenih tvrtki 

Ispuhivanje visoko i niskotlačnih parovoda od 
kotlovskog postrojenja do parne turbine je 
proces ispuhivanja s velikom ekspanzijom pare 
i bukom na izvoru do čak 100 decibela 

Šesti srpnja 0.g. bit će u povjesnici Termoe- 
lektrane-toplane i Hrvatske elektroprivrede 
zapisan velikim slovima. Jer, toga je dana u 15 
sati i 50 minuta započela prva sinkronizacija 
novog Bloka L s mrežom hrvatskog elektroe- 
nergetskog sustava. Točnije, prvi je put gene- 
rator plinske turbine Bloka L, s 15 posto snage 
(10 MW), u elektroenergetsku mrežu preko ra- 
sklopišta 110 kV poslao svoje prve proizvedene 
kilovatsate električne energije. 

Kada su bez poteškoća prošli ti najnapetiji tre- 
nuci, uputili smo se u Termoelektranu-toplanu 
po iscrpnije informacije koje saznajemo od nje- 
na direktora mr. sc. Damira Kopjara i tehničkog 
direktora i voditelja Tima za izgradnju Bloka L 
Damira Božičevića. 

U Toplani se osjeća posebno ozračje - osobito 
dobro raspoloženje i zadovoljstvo. 

- Sinkronizacija je uspjela iz prvog pokušaja 
i po prvi put se podešavanje plinske turbine 
obavlja daljinski - iz daleke Atlante u SAD-u. 
Sve to dokazuje da je jako dobra turbina (ame- 
rička tehnologija, proizvedena u Francuskoj), 
ali i stručnjaci TE-TO, koji su istodobno uz svo- 
je svakodnevne radne obveze od prvog dana 
maksimalno uključeni u pripreme izgradnje, 
izgradnju i sada probni pogon novog Bloka L, 
naglašava D. Kopjar. 

U tijeku su funkcionalna ispitivanja generatora 
plinske turbine pod opterećenjem (garancijska 
ispitivanja uslijedit će u rujnu) i još jedan nuž- 
ni postupak - propuhivanje glavnog parovoda 
kotla, koji će trajati do sredine srpnja kao dio 
priprema za puštanje u rad i parno-turbinskog 
postrojenja. Sinkronizacija parne turbine na 
mrežu predviđa se sredinom kolovoza, a nakon 
uhodavanja, postrojenje Bloka L će početkom 
rujna biti u rukama dispečera. Krajem rujna će 
se potpisati primopredajni zapisnici s izvođači- 
ma radova. 

Isporučitelji glavne opreme su: General Elec- 
tric, Siemens, Škoda i domaće tvrtke Končar i 





Plinska turbina Bloka L uspješno je položila svoj prvi ispit 


Đuro Đaković, a glavni izvođači radova domaće 
tvrtke - ZOR, Monting, Teleneg, Inel, Helb, Palić 
Inženjering i druge. 

U TE-TO posebno naglašavaju zadovoljstvo zbog 
činjenice da se završetak Bloka L, prvog novog 
proizvodnog izvora HEP-a nakon šest godina 
(od puštanja u pogon Bloka K TE-TO Zagreb), 
uklapa u terminske planove verificirane od 
Uprave HEP-a d.d. i HEP Proizvodnje. Osim toga, 
Blok L je građen prema načelu vlastitog inže- 
njeringa HEP-a, a stručnjaci Tima za izgradnju 
Bloka L samostalno su organizirali i ugovarali 
sve tehnološke cjeline. Uz voditelja Tima Dami- 
ra Božičevića koji je nedavno preuzeo taj posao 
od Srećka Rundeka, članovi Tima su: Željko 
Starman, Marin Begović, Ivan Sabol, Mario Vin- 
cek, Ivan Kobasić, Dominik Nemo, Franjo Hlava- 
ti, Davor Krilić, Jakov Dulčić, Nikola Bandalović, 
Emil Mrđen, Jerko Kuščić i Sanja Zajec. 

Prema riječima D. Kopjara, zahvaljujući velikom 
angažmanu Tima ugrađena je oprema vrhun- 
ske kvalitete, s tim da je maksimalno uključena 
domaća industrija, a sami sudjeluju i u obuci 
osoblja i preuzimanju postrojenja. Za sada, po- 
sada Bloka L radi pod nadzorom isporučitelja 
opreme. 

- Blok K i Blok L su najbolje tehničko-tehno- 
loško, ekonomsko i ekološko postrojenje, koje 
je najkvalitetnije i najpouzdanije u ovom dijelu 
svijeta, a ta nova tehnologija se idealno uklapa 
u plinski i toplinski sustav Hrvatske. Očekujemo 
da će Blok L od 1. rujna raditi 8.000 sati godiš- 
nje u baznom režimu i proizvoditi više od 800 
GWh električne i više od 300 GWh toplinske 
energije. K tomu, odlično smo iskoristili posto- 
jeći prostor i izgradnjom Bloka L završavamo 
supstituciju starih blokova A i B iz davne 1962. 
godine, zadovoljno je rekao D. Kopjar. 
Termolektrana-toplana Zagreb bit će najveća 
termoelektrana u Hrvatskoj i s najvećom go- 
dišnjom proizvodnjom te dobrim suživotom s 
društvenom zajednicom. 


DOGAĐAJ | <— 


ZAPISANO! 


Iz knjige dežurnog smjenovođe o tijeku 
aktivnosti pri prvoj sinkronizaciji 6. srpnja 


14:00 - uključena crpka dodatne vode 

14:05 - start plinske turbine (izvodi osoblje 
General Electrica izravno iz modula 
pokraj plinske turbine, ostali 
prate parametre na ekranima u 
upravljačnici) 

14:10 - uključena napojna crpka 

14:22 - potpaljena plinska turbina 

14:25 - turbina automatski vođena postigla 
punu brzinu vrtnje (približno 5.250 
okretaja u minuti) 

14:32 - tijekom polusatnog progrijavanja 
turbine kao pripreme za 
sinkronizaciju, ispad zbog 
poremećaja razine vode u 
visokotlačnom bubnju kotla 

14:56 - ponovni start plinske turbine 

15:12 - potpaljena plinska turbina 

15:17 - turbina na punoj brzini vrtnje 

15:50 - postignuti uvjeti za sinkronizaciju 
i ostvarena sinkronizacija plinske 
turbine 

Turbina je opterećena na 5 MW i s tim 

je opterećenjem radila do oko 20 sati, 

proizvodeći paru u kotlu kojom je provođeno 

ispuhivanje glavnih parovoda. Istodobno, 
osoblje General Electrica provodilo je svoja 
ispitivanja na generatoru, uzbudi... 





Direktor Termoelektrane-toplane mr. sc. Damir 
Kopjar i tehnički direktor i voditelj Tima za 
izgradnju Bloka L Damir Božičević: zadovoljni 
smo i ponosni na novo postrojenje - Blok L 





U upravljačnici TE-TO uz video-zid Bloka L: Damir Krajačić - dežurni 
operater, Damir Kinđija - inženjer za preuzimanje iz Đure Đakovića, Ivan 
Sabol - glavni operater za upuštanje, Mario Kundid - operater, Nikola Vulas 
- konzultatnt za preuzimanje i Mario Vincek - pomoćnik rukovoditelja 
Službe za proizvodnju 

SPOR HEP-a | REPUBLIKE 
SLOVENIJE GLEDE NE KRŠKO 


Presuda ICSID-a 
U korist HEP-a 


U višegodišnjem sporu između HEP-a i Republike Slovenije glede Nuklearne elektrane 
Krško, Međunarodni centar za rješavanje investicijskih sporova (/nternational Centre for 
Settlement of Investment Disputes - ICSID) sa sjedištem u Washingtonu, donio je 12. lipnja 
0.g. odluku u korist Hrvatske elektroprivrede. Predmet spora je 38 milijuna eura zbog 
slovenskog kašnjenja s ponovnom isporukom električne energije iz NE Krško Hrvatskoj 
elektroprivredi, nakon potpisa ugovora vlada Hrvatske i Slovenije. 
HEP je, preko svojih odvjetnika odvjetničkog društva Hunton&Williams iz Washingtona 
i odvjetničkog društva Andreis-Čogurić & Partneri iz Zagreba, 4. studenog 2005. godine 
pokrenuo arbitražni postupak protiv Republike Slovenije pred ICSID-om. U Odluci od 12. 
lipnja 2009. godine Tribunal je presudio u korist HEP-a ustvrdivši da je po Međudržavnom 
ugovoru iz 2001. godine Slovenija imala obvezu započeti s ponovnom isporukom elek- 
trične energije iz NE Krško HEP-u najkasnije do 30. lipnja 2002. godine te da su do tog 
datuma poništena i sva međusobna financijska potraživanja iz prošlosti. S obzirom na to 
da je Slovenija kasnila s isporukom električne energije skoro deset mjeseci, Tribunal je 
utvrdio da je Slovenija odgovorna za štete koje je zbog tog kašnjenja imao HEP. 
Očekuje se da će do kraja ove godine Tribunal donijeti odluku o naknadi štete HEP-u. 
Radomir Milišić, glasnogovornik 





NADZORNI ODBORI I SKUPŠTINE DRUŠTAVA 
OGRANIČENE ODGOVORNOSTI HEP GRUPE 


O poslovanju u 2008. 


U sjedištu HEP-a u Zagrebu, 9. lipnja 0.g. odr- 
žane su sjednice nadzornih odbora i skupština 
društava ograničene odgovornosti HEP grupe 
(HEP Proizvodnja, HEP Operator prijenosnog 
sustava, HEP Operator distribucijskog sustava, 
HEP Opskrba, HEP Trgovina, HEP Toplinarstvo, 
HEP Plin, HEP ESCO, HEP Obnovljivi izvori ener- 





Sa sjednica nadzornog odbora i skupština HEP Operatora prijenosnog 


sustava d.0.0. i... 

gije, HEP Odmor i rekreacija, Plomin Holding, 
APO) te sjednica Upravnog vijeća HEP NOC-a. 

Skupštine svakog pojedinog društva (i Upravno 
vijeće HEP NOC-a) prihvatile su godišnja izvje- 
šća o stanju društva, kao i izvješća nadzornih 
odbora o obavljenom nadzoru u 2008. godi- 
ni te izvješća neovisnog revizora. Utvrđeni su 





GLAVNA SKUPŠTINA HEP-a d.d. 


Ostvarena dobit 

M ieeeke U 
zakonske rezerve i 
zadržanu dobit 


Hrvatska elektroprivreda d.d. održala je sjednicu 
Glavne skupštine 16. lipnja 0.g. Skupštini je pod- 
neseno Godišnje izvješće o stanju i poslovanju 
HEP-a d.d. i HEP grupe, Izvješće Nadzornog odbora 
o obavljenom nadzoru vođenja poslova Hrvatske 
elektroprivrede d.d., Konsolidirani i nekonsolidirani 
godišnji financijski izvještaj HEP-a d.d. i HEP grupe 
za 2008 godinu s Izvješćem neovisnog revizora. 
Donesena je Odluka o upotrebi ostvarene dobiti 
u poslovanju u 2008. godini vladajućeg društva 
HEP-a d.d.u iznosu od 3.516.325 kuna. Dobit će se 
raspodijeliti u zakonske rezerve (175.816 kuna) i 
zadržanu dobit (3.340.509 kuna). 

Dana je razrješnica članovima Uprave i članovima 
Nadzornog odbora za poslovnu 2008 godinu. Ime- 
novan je revizor Deloitte d.o.o. Zagreb za godinu 
koja završava s 31. prosincem 2009. godine. 


(Ur.) 


godišnji financijski izvještaji, a skupštine svih 
spomenutih društava (i Upravno vijeće HEP 
NOC-a), odlučile su o rasporedu dobiti/gubitka 
za 2008. godinu. Jednako tako, dane su razr- 
ješnice upravama društava za vođenje poslova 
U 2008. godini. 

(Ur.) 

LIBERALIZACIJA TRŽIŠTA 
ELEKTRIČNE ENERGIJE U 
HRVATSKOJ 


Zvonko Stadnik, voditelj 
Tima HEP-a za koordinaciju 
U procesu otvaranja tržišta 


Veliki iskorak na tržište! 


Proces liberalizacije energetskog tržišta u Hrvatskoj 
započeo je u prosincu 2004. godine kada su, teme- 
ljem Zakona o tržištu električne energije, svi kupci s 
godišnjom potrošnjom većom od 20 GWh i svi kupci 
koji su priključeni izravno na prijenosnu mrežu - ste- 
kli status povlaštenog kupca (povlašteni kupac je 
onaj kupac koji može slobodno izabrati opskrbljivača 
električne energije). 

Prvi ugovor 0 isporuci električne energije s povla- 
štenim kupcem, koncipiran prema tržišnim načelima 
izvan Tarifnog sustava, HEP je potpisao u prosincu 
2004. godine s tvrtkom Holcim Hrvatska. 
Spomenuti Zakon utvrdio je dinamiku daljnjeg otva- 
ranja tržišta i to: do 1. srpnja 2006. za kupce s po- 
trošnjom većom od 9 GWh; do 1. srpnja 2007. za 
kupce kategorije poduzetnici; do 1. srpnja 2008. za 
sve kupce. 

Znači, 1. srpnja 2008. godine stvorene su zakonske 
mogućnosti izbora opskrbljivača električnom ener- 
gijom za sve kupce, čime su svi kupci u opskrbi 
električnom energijom u Hrvatskoj stekli status po- 
vlaštenog kupca. 


Pripreme za promjenu statusa 110.000 tarifnih u 
status povlaštenih kupaca 

Proces liberalizacije hrvatskog tržišta električne 
energije nastavlja se nakon izmjena i dopuna Za- 
kona o tržištu električne energije. Naime, svi kupci 
kategorije poduzetništvo (mali kupci - pravne osobe 
koje kupuju električnu energiju za vlastite potrebe, 
a imaju manje od 50 zaposlenika i ukupni prihod koji 
nije veći od 70 milijuna kuna) imali su obvezu do 1. 
srpnja 2009. godine izabrati svog opskrbljivača i s 
njim sklopiti ugovor o opskrbi. 

Zbog pravodobne pripreme HEP grupe za provođe- 
nje zakonskih odredbi, te s ciljem jednostavnije pro- 
vedbe za kupce - Uprava HEP-a d.d. je 8. travnja 0.g. 
utemeljila Tim za razdvajanje HEP Opskrbe d.0.0. od 
HEP Operatora distribucijskog sustava. Voditelj Tima 
bio je Zvonko Stadnik - direktor Sektora za opskr- 
bu tarifnih kupaca i kupaca bez opskrbljivača HEP 
Operatora distribucijskog sustava, njegov zamjenik 
Vladimir Kurečić - rukovoditelj Službe za prodaju HEP 
Opskrbe i član Tima Perica Hrnjak - rukovoditelj Služ- 
be za opskrbu Elektre Karlovac. 

Tim je imao zadaću: definirati preduvjete slijedom 
kojih će HEP Opskrba d.0.0. od HEP Operatora distri- 
bucijskog sustava preuzeti davanje usluge opskrbe 
za kupce poduzetništvo, predložiti organizaciju HEP 
Opskrbe d.0.0. i podnijeti zahtjev za informatičku 
potporu procesa razdvajanja. 

Nakon što je pripremio prijedlog načina promje- 
ne statusa 110.000 tarifnih u status povlaštenih 
kupaca, tri prijedloga organizacije HEP Opskrbe te 


prezentirao podnesene zahtjeve za informatičkom 
potporom, spomenuti Tim završio je rad 30. travnja 
0.g. Uprava Društva je prihvatila prijedlog načina 
promjene statusa kupaca te izabrala prijedlog or- 
ganizacije HEP Opskrbe kroz četiri opskrbna centra, 
ocijenivši ga najprikladnijim. 


Ugovori o opskrbi poslani na adrese približno 95 
tisuća kupaca 

Novom odlukom Uprave HEP-a d.d. od 13. svibnja 
0.9. utemeljen je Tim za koordinaciju u procesu otva- 
ranja tržišta u jednakom sastavu. Zadaće Tima bile 
su: operativno provesti proces otvaranja tržišta, ko- 
ordinirati rad društava HEP Operator distribucijskog 
sustava i HEP Opskrba te izraditi prijedlog izmjena 
zakonskih i podzakonskih propisa s ciljem promjene 
modela funkcioniranja tržišta. 

Prema terminskom planu Tima, s računima za svi- 
banj kupcima je poslan letak, kojim se tražila pro- 
vjera podataka (porezni broj, naziv adresa). Potom 
je krajem lipnja kupcima poslano približno 95 tisuća 
ugovora 0 opskrbi. Jednako tako su kupcima koji ne- 
maju porezni broj ili im je porezni broj neispravan, 
poslana pisma u kojima ih se obavještava o obvezi 
sklapanja ugovora o opskrbi (iz Elektre Zagreb po- 
slano je približno 12 tisuća pisama). 

Kupci ugovore o opskrbi trebaju dostaviti u njima 
najbližu elektru najkasnije do 10. kolovoza 0.g., a 
primjena ugovora predviđena je od 1. rujna 2009. 
godine. 

Onim kupcima koji ne potpišu ugovor o opskrbi, od 
1. rujna 2009. godine HEP Operator distribucijskog 
sustava će dostaviti račun po cijenama za električnu 
energiju uravnoteženja. 


Iznimno važna odgovarajuća informatička pot- 
pora 

Za sve te promjene bilo je nužno osigurati odgova- 
rajuću informatičku potporu te je angažiran Billing 
tim kojeg vodi Dunja Rumora. Taj je Tim morao 
riješiti cijeli niz zahtjeva za informatičku potporu - 
od procesa slanja letaka i ugovora, izgradnje novog 
informatičkog sustava za proces izdavanja potvrda 0 
usklađenosti, zaprimanja ugovora 0 opskrbi...pa sve 
do obračuna prema cijenama za električnu energiju 
uravnoteženja. Pritom valja napomenuti da je ne- 
davno promijenjena metodologija za pružanje uslu- 
ga uravnoteženja električne energije u elektroener- 
getskom sustavu. Posebno treba izdvojiti i pohvaliti 
informatičare Matu Duškovića, Doroteu Skočanić i 
Ljiljanu Težak, koji su iznimnim zalaganjem uspjeli 
pravodobno osigurati nužnu informatičku potporu, 
a i svi ostali zadaci uspjet će se riješiti u zadanim 
rokovima. 





m 


U okviru priprema tog velikog posla, poduzete su ili 
se poduzimaju brojne aktivnosti. Ponajprije, održan 
je sastanak s rukovoditeljima službi za opskrbu, izra- 
đen je i distribucijskim područjima proslijeđen na- 
putak za rad s odgovorima na unaprijed predviđena 
karakteristična pitanja kupaca, a izrađeni su i pro- 
slijeđeni napuci za korištenje informatičke potpore. 
Napuci se dnevno nadopunjuju, ovisno o povratnim 
informacijama s terena. 

Tim za koordinaciju u procesu otvaranja tržišta na 
svojim sastancima u hodu rješava sva otvorena 
pitanja, održavaju se stalni kontakti s Billingom s 
kojim se rješavaju operativni problemi te potrebne 
promjene i dorade aplikacije. U tijeku je i izrada spo- 
razuma 0 poslovnoj suradnji između HEP Operatora 
distribucijskog sustava i HEP Opskrbe. 


Brojna pitanja kupaca 

U ovom trenutku zaprimaju se ugovori o opskrbi 
u elektrama. Budući da je taj cijeli proces velika 
nepoznanica, kupci veliki broj pitanja upućuju kon- 
takt osobama. Taj je proces novost i za zaposlenike 
HEP-a, ali u slučaju bilo kakve dvojbe na raspolaga- 
nju su im članovi Tima za koordinaciju. 

Jedno od najčešćih pitanja koje izdvajamo je: što će 
se dogoditi s kupcem koji ne potpiše ugovor o op- 
skrbi? Odgovor glasi: takvi kupci i dalje će imati svog 
opskrbljivača, a to je HEP Operator distribucijskog 
sustava kao nositelj obveze javne usluge opskrbe. 
Znači, njihova opskrba električnom energijom neće 
biti ugrožena, ali od 1. rujna 2009. godine prosječna 
cijena će biti veća i do približno 12 posto kod obra- 
čunskih mjernih mjesta na niskom naponu, u odno- 
su na ono što plaćaju danas. Za obračunska mjerna 
mjesta na srednjem naponu to bi značilo povećanje 
do 13,5 posto, a za visoki napon i do 17,5 posto, 
U odnosu na današnju cijenu. Postotak nije jednak, 
jer se prema Metodologiji za pružanje usluga urav- 
noteženja električne energije u elektroenergetskom 
sustavu, samo tarifne stavke za proizvodnju poveća- 
vaju za 20 posto, dok ostale ostaju nepromijenjene. 
Na kraju, važno je naglasiti da će, sukladno važećim 
zakonskim odredbama, kupci dobivati dva računa. 
Jedan račun dobivat će za opskrbu električnom ener- 
gijom od opskrbljivača (HEP Opskrbe). Drugi račun 0 
korištenje mreže dobivat će od HEP Operatora dis- 
tribucijskog sustava koji se prema svim subjektima 
na tržištu mora ponašati poštujući načela jednakosti, 
razvidnosti, objektivnosti i nepristranosti rada. Pri 
svakoj odluci se mora voditi računa da i drugi su- 
bjekti izvan HEP grupe imaju jednaka prava. Stoga 
se u cijelom tom procesu mora voditi briga o tran- 
sparentnosti poslovanja. 

HRVATSKA ELEKTROPRIVREDA 
— ELEKTROPRIVREDA BOSNE | 
HERCEGOVINE 


Potvrđeno partnerstvo 


Nakon korektnog odnosa dvaju partnera koji su 
u potpunosti ispunili Ugovor o isporuci električ- 
ne energije, razmatraju se mogućnosti nastav- 
ka i proširenja suradnje HEP-a i Elektroprivrede 
Bosne i Hercegovine 


Izaslanstvo Hrvatske elektroprivrede na čelu s 
predsjednikom Uprave mr.sc. Ivanom Mravkom 
boravilo je 3. i 4. lipnja 0.g. u Sarajevu u rad- 
nom posjetu Elektroprivredi Bosne i Hercegovi- 
ne, gdje ih je primio generalni direktor Amer 
Jerlagić sa suradnicima. Cilj takvih susreta je 
bolje međusobno upoznavanje i poslovno po- 


vezivanje, a neposredan povod ovom posjetu 
bili su u potpunosti ostvareni ugovorni odnosi 
o isporuci električne energije i financijskim ob- 
vezama između dvije elektroprivredne tvrtke. 
Riječ je o uzvratnom posjetu jer je, podsjetimo, 
14. i 15. svibnja 0.g. izaslanstvo Elektroprivre- 
de Bosne i Hercegovine, predvođeno rukovodi- 
teljem Sektora za prestrukturiranje i reinženje- 
ring Ahmedom Sokolovićem, posjetilo HEP. 

U izaslanstvu HEP-a, uz Predsjednika Uprave 
bio je član Uprave doc.dr. sc. željko Tomšić te 
direktori HEP Proizvodnje Petar Ćubelić, HEP 
Operatora distribucijskog sustava Mišo Jurko- 





Predsjednik Uprave Hrvatske elektroprivrede mr. sc. Ivan Mravak i generalni direktor Elektroprivrede 
Bosne i Hercegovine Amer Jerlagić najavili su daljnju suradnju dvije tvrtke temeljenu na 


dosadašnjem korektnom odnosu 


Osim o isporuci električne energije, predstavnici dviju elektroprivrednih tvrtki razgovarali su o 
iskustvima u restrukturiranju te predstojećim investicijskim planovima 

vić, HEP Trgovine žarko Mudrovčić i direktor 
Sektora za strategiju, planiranje investicija i 
korporativni razvoj HEP-a dr.sc. Ante Ćurković. 


Suradnja korisna za obje elektroprivredne 
tvrtke 

Središnja tema dvodnevnih razgovora bila je 
konačna inventura Ugovora HEP - JP Elektropri- 
vreda BiH o isporuci električne energije te raz- 
matranje mogućnosti nove suradnje. 

- Danas smo konstatirali da su ugovorni odnosi 
u potpunosti ispunjeni, kako sa stanovišta ispo- 
ruke električne energije na razini 5,22 TWh, tako 
i financijskih obveza HEP-a prema EP BiH. Obje 
tvrtke djeluju u skladu s tržišnim uvjetima poslo- 
vanja i europskim direktivama i u tom kontekstu 
tražimo daljnje mogućnosti suradnje koje svaka- 
ko postoje, izjavio je tom prigodom I. Mravak. 
Jer, kako je rekao, Hrvatska elektroprivreda 
će sigurno još određeni broj godina biti uvo- 
znik električne energije, a Elektroprivreda BiH 
će je prodavati. Pritom je izrazio nadu da će 
se pod okriljem europskih direktiva i tržišta 
pronaći najbolja rješenja u korist obje elektro- 
privrede. Također se razgovaralo o iskustvima 
restrukturiranja, predstojećim investicijskim 
planovima te oblicima buduće suradnje. Ovim 
susretom dvije su elektroprivrede potvrdile 
međusobno partnerstvo, o čemu svjedoči i izja- 
va AJerlagića: 

- Iza nas je razdoblje u kojem smo na vrlo uspje- 
šan način završili Ugovor o isporuci električne 
energije. Bio je to iznimno korektan odnos 
dvaju partnera. Nakon što smo Ugovor priveli 
kraju, jedni druge smo upoznali s aktivnostima 
u idućem razdoblju. Prvenstveno s našim aktiv- 
nostima vezanim za bilančne viškove i prodaju 
električne energije u ovoj i 2010. godini te s 
daljim planovima investiranja dviju elektropri- 
vrednih tvrtki. Mislim da je ovo primjer kako se 
grade partnerski odnosi dviju elektroprivreda 
susjednih zemalja. Smatram da je odnos HEP-a 
i Elektroprivrede Bosne i Hercegovine jedan od 
najkvalitetnijih među elektroprivrednim tvrtka- 
ma nastalih iz bivše države 


(Ur.) 

HRVATSKA ELEKTROPRIVREDA 
— ELEKTROPRIVREDA SRBIJE 


Uspostaviti stalnu 
razmjenu informacija 


U Elektroprivredi Srbije u tijeku je definiranje 
novih vizija i donošenje strategije razvoja, 
kako bi se ostvarili temeljni ciljevi tvrtke: 
sigurnost opskrbe kupaca električnom ener- 
gijom pri povećanoj potrošnji, povećanje 
efikasnosti i konkurentnosti, kao i očuvanje 
integriteta tvrtke 


U uzvratnom posjetu 18. i 19. lipnja 0.g., izaslan- 
stvo HEP-a predvođeno predsjednikom Uprave 
HEP-a mr. sc. Ivanom Mravkom, posjetilo je 
Elektroprivredu Srbije (EPS). 

Na sastanku održanom u sjedištu EPS-a u Beo- 
gradu, generalni direktor EPS-a Dragomir Marković 
sa suradnicima informirao je goste iz Zagreba 





Na sastanku u sjedištu Elektroprivrede Srbije 
u Beogradu, generalni direktor EPS-a Dragomir 
Marković sa suradnicima informirao je goste 
iz Zagreba o procesu restrukturiranja EPS-a 
i o najvažnijim projektima izgradnje novih 
elektroenergetskih objekata i zaštite okoliša 

U upravljačnici Termoelektrane Nikola Tesla 


su 


[i 


: I 
i» E 


0 procesu restrukturiranja EPS-a i o najvažnijim 
projektima izgradnje novih elektroenergetskih 
objekata i zaštite okoliša. Pritom je naglasio da 
je u tijeku definiranje novih vizija EPS-a i dono- 
šenje strategije razvoja, kako bi se ostvarili te- 
meljni ciljevi tvrtke: sigurnost opskrbe kupaca 
električnom energijom pri povećanoj potrošnji, 
povećanje efikasnosti i konkurentnosti, kao i 
očuvanje integriteta tvrtke. 

Razgovaralo se i o korištenju obnovljivih izvora 
energije i drugim elektroenergetskim opcija- 
ma, pri čemu su predstavnici HEP-a izvijestili da 
je u Hrvatskoj u pripremi ,Bijela knjiga“ nove 
energetske strategije Republike Hrvatske, u 
kojoj će vjerojatno biti uključena i nuklearna 


B u Obrenovcu, koja je s dva bloka ukupne 
snage 1.160 MW i s proizvodnjom električne 
energije od 7.728 GWh najsnažniji oslonac 
elektroenergetskog sustava Srbije 

Izaslanstvo HEP-a u strojarnici protočne 
Hidroelektrane Bajina Bašta u Perućcu, koja je 
najveća hidroelektranu na rijeci Drini, ukupne 


I 

ra 

opcija. Bilo je riječi i o trgovini električnom 
energijom i mogućnostima za organiziranje 
regionalne burze. 

Čelnici dviju elektroprivrednih tvrtki suglasili su 
se da je u ovom trenutku najvažnije uspostaviti 
stalnu razmjenu informacija, kako bi se isku- 
stva obostrano koristila i uspostavlila suradnja 
na konkretnim pitanjima. 

U pratnji svojih domaćina, gosti iz Hrvatske su pr- 
vog dana posjetili Termoelektranu Nikola Tesla B 
i Hidroelektranu Pod gradom u Užicama, u kojoj 
se još od 1900. godine električna energija pro- 
izvodi prema Teslinim načelima. Idućega dana 
posjetili su i Hidroelektranu Bajina Bašta.  (Ur.) 


snage četiri agregata od 364 MW i s godišnjom 
proizvodnjom od približno 1.500 GWh električne 
energije 

S vrha kotla pregledan je kompleks 
Termoelektrane Nikola Tesla B izgrađene na 
desnoj obali rijeke Save, 57 kilometara uzvodno 
od Beograda 

[Pouzdana i sustav 
uvijek raspoloživa 


Zahvaljujući ulaganjima zamijenjen je veći dio stare dotrajale opreme, a u 
daljnjoj revitalizaciji postrojenja HE Gojak uslijedit će zahvati u dovodnom 
# tunelu i na akumulacijama pa će, zahvaljujući tomu, Elektrana još dugo 
> služiti hrvatskom elektroenergetskom sustavu i - ljudima 

d I k Zaposlenici HE Gojak na čelu s direktorom Milanom Sa- 
(Im š bljakom, u svečanom su ozračju 30. lipnja 0.g. obilježili 
50 godina pouzdanog i uspješnog rada Elektrane. Svoje 
goste: predsjednika Uprave HEP-a mrsc. Ivana Mravka, 





članove Uprave Željka Kljakovića Gašpića, Nikolu Ru- 
kavinu i Stjepana Tvrdinića, direktora HEP Proizvodnje 
Petra Ćubelića sa suradnicima te karlovačkog župana 
Ivana Vučića i gradonačelnika Ogulina Nikolu Mandića 
- domaćini su dočekali na /icu mjesta, ispred strojarnice 
slavljenice. o 
Uspješno odradili kapitalne remonte, održavanje i 

zamjenu sve tri turbine i turbinske regulacije 

Nakon prigodnih riječi dobrodošlice M. Sabljaka, gosti 

i domaćini obišli su strojarnicu i posebno turbinski dio. 

Strojevi trenutačno miruju, jer od idućeg dana započinje 
petnaestodnevna potpuna obustava rada postrojenja 

radi kapitalnog remonta generatora B. 

Gosti su se kratko zadržali i u upravljačnici, a potom 

je direktor M. Sabljak prigodnom prezentacijom goste 

proveo kroz polustoljetni život i rad HE Gojak. Izdvojio 

je najvažnija obilježja i događaje tijekom tog razdoblja 

rada tlačne derivacijske Elektrane, snage 55,5 MW, pro- 

sječne godišnje proizvodnje 200 GWh s 5.000 sati rada 

godišnje te četiri milijuna kubika raspoložive vode u 
akumulacijama i (samo) 55 zaposlenika. Tri zaposlenika 

HE Gojak angažirana su na izgradnji HE Lešće, a petorica 

rade u Ribogojilištu Vitunj. 

M. Sabljak se ukratko osvrnuo i na izgradnju sestrinske 

HE Lešće, izrazivši pritom zadovoljstvo zbog preuzima- 

nju održavanja, upravljanja i nadzora nad tom našom 

budućom Hidroelektranom. 

Za dosadašnji pouzdan i uspješan rad Elektrane, koja je 

sustavu uvijek na raspolaganju, zahvalio je svim bivšim 

i sadašnjim zaposlenicima te brojnim kooperantima, 

koji su zajedno odradili sve do sada nužne zahvate. 

To se prvenstveno odnosi na kapitalne remonte, odr- 

žavanja i zamjenu sve tri turbine i turbinske regulaci- 

je, na što su u HE Gojak osobito ponosni. Posljednjih 

deset godina, naglasio je, za održavanje i investicij 
u Elektranu je uloženo približno 140 milijuna kuna 
te je zamijenjen veći dio stare dotrajale opreme. U 
godinama koje slijede obavit će zahvate u dovodnom 
tunelu i na akumulacijama, kako je predviđeno Planom 
revitalizacije HE Gojak. U tijeku je obnova upravljačnice 
iz koje će posada HE Gojak upravljati i nadzirati rad i 
buduće HE Lešće. Ona će u Hrvatskoj biti prva potpuno 
automatizirana hidroelektrana bez posade. 

Osim prisjećanja na prvo desetljeće besprijekornog 
rada Elektrane i prvog kapitalnog remonta agregata te 
uvođenja automatizacije, M. Sabljak se osvrnuo i na 
teške godine Domovinskog rata i rada u ratnom okruže- 
nju u području posijanom minama. Svoje je obraćanje 
Završio riječima: 

- Cilj nam je jasan: HE Gojak mora i ubuduće raditi 
dobro i nadalje biti raspoloživa hrvatskom elektroener- 
getskom sustavu! 


Direktor HE Gojak Milan 
Sabljak pokazao je gostima Ljudi su najzaslužniji 
s i Nazočnima se potom obratio direktor HEP Proizvodnje 


su u turbinskom prostoru 


ZI UUU UJEZUE 


Petar Ćubelić. Uz čestitke koje je uputio zaposlenici- 


> OBLJETNICA 





š ž sE ae 2 e. 
ma HE Gojak, naglasio je vrijednost polustoljetnog |SPred strojarnice - fotografija za sjećanje 
: se : na obilježavanje 50. obljetnice HE Gojak 
skladnog suživota Elektrane i njena podneblja. 
- Naša je obveza brinuti o Elektrani, ali istodob- U ime Uprave HEP-a, njen predsjednik 


e 
no i o njenom okruženju i žiteljima, poručio je mr.sc. Ivan Mravak uručio je direktoru f, dIZg [, ed, ni | C Q 


P Čubelić. HE Gojak Milanu Sabljaku Priznanje za 


Gradonačelnik Ogulina N. Mandić rekao je da je dosadašnji uspješan rad Elektrane. 


grad Ogulin prepoznatljiv i po HE Gojak, naglasivši 
činjenicu da je njena izgradnja bila vjetar u leđa 
razvoju ovoga kraja, a jednako očekuju i od nove 
HE Lešće. 
Župan Ka 


Nakon odluke o izgradnji HE Gojak donesene 
1948. godine, njena izgradnja započela je 
1954., a kako je to tada bilo govore fotografije. 
Napomenimo da je cjelokupna ugrađena 
oprema bila oprema domaćih proizvođača. 


42d 





ovačke županije I. Vučić pridružio se 
čestitkama u prigodi 50 godina rada HE Gojak te 
ekao da je ponosan na po svemu uzoran hid 
nergetski objekt, ali i na novu HE Lešće. Napome- 
nuo je da Kalovačka županija ima još neiskoriš 
hidropotencijala, kao i vjetropotencijala. 
Potom se nazočnima obratio predsjednik Uprave 
mrsc. Ivan Mravak. 1 u ovoj je prigodi naglasio da 
objekti poput HE Gojak traju i dvostruko dulje od 
sadašnjeg vijeka HE Gojak, a za njezin uspješan 
ad najzaslužniji su ljudi. Čestitavši svim zaposle- 
nicima HE Gojak na predanom radu, zalaganju i 
brizi za postrojenja, direktoru M. Sabljaku je u ime 
Uprave HEP-a uručio Priznanje za dosadašnji rad 
Elektrane. 

I. Mravak: I dalje imajte žicu, ne samo za matematiku, fiziku, 
a elektrotehniku, žicu za struju, već i za druge ljude; za zdrav život, 
DUdućnost i sreću - svoju i svoje Domovine 

Dodjelu Nagrade učenicima svojom su nazočnošću uveličali brojni uglednici iz organizacija koje su uključene u rad s mladima na državnoj razini zajedno 


s domaćinima - Upravom Hrvatske elektroprivrede 


U sjedištu HEP-a u Zagrebu, 1. srpnja 0.g. Uru- 
čena je Nagrada HEP-a najboljim učenicima, 
koji su pokazali najviše znanja na državnim na- 
tjecanjima iz matematike i fizike (s radovima 
eksperimentalne fizike) te na natjecanjima iz 
osnova elektrotehnike i nastavnog programa 
elektroinstalater/elektromonter. 

HEP-ova Nagrada učenicima dodjeljuje se od 
1995. godine, što znači već 15 godina zaredom, 
te kao godišnji događaj kojim HEP iskazuje po- 
štovanje prema trudu i znanju postaje dobra 
tradicija HEP-a. ,Imam žicu“ prepoznatljivi je 
brand HEP-a u odnosu prema mladima, u smi- 
slu njihova poticaja i vrednovanja znanja. 


Čestitke intelektualnom stupu hrvatske bu- 
dućnosti 

Učenike, njihove mentore i sve nazočne po- 
zdravio je predsjednik Uprave HEP-a mr.sc. 
Ivan Mravak koji je u svom obraćanju rekao: 

- Ovaj je događaj jedan od rijetkih, možda i je- 
dini, koji svake godine ima rezervirano mjesto 
u našem kalendaru poslovnih javnih događaja. 
Tako je i ove godine, unatoč aktualnim financij- 
skim okolnostima. Znamo da je naša Nagrada 
“Imam žicu!“ postala dobra tradicija, nešto na 
što s pravom svake godine računaju najbolji 
mladi matematičari, fizičari i elektrotehničari 
i mi ih u tomu nikako ne želimo iznevjeriti. 
I. Mravak je nagrađenima poručio da i dalje 
imaju žicu, ne samo za matematiku, fiziku, 
elektrotehniku, žicu za struju, već da imaju žicu 
i za druge ljude, za zdrav život, budućnost i 
sreću - svoju i svoje Domovine. 

Profesor Želimir Janjić, državni tajnik Mini- 
starstva znanosti, obrazovanja i športa u ovoj 
prigodi zahvalio je HEP-u, koji cijeni stečeni 
kapital u znanju, naglasivši da Republika Hr- 
vatska njeguje znanost upravo kroz gospodar- 
ske subjekte, kakav je HEP. Uz pohvalu HEP-u 
i čestitke učenicima i njihovim mentorima na 


postignutim uspjesima, Ž. Janjić je poručio svim 
prisutnima, a posebno nagrađenima: 

- Najviše se daje društvu, zajednici, obitelji i 
sebi ako se radi posao koji se voli. 
Marija Marcelić, načelnica Odjela za razvoj ku- 
rikuluma i stručno usavršavanje nastavnika iz 
Agencije za strukovno obrazovanje pohvalila 
je domaćina zato što se kroz ovakav događaj 
prepoznala pokretačka snaga u povezivanju 
gospodarskog subjekta i obrazovanja. Učenici- 
ma je poručila: 

- Neka ne dođe do kratkoj spoja, već neka 
buja znanje, jer znanje je moć. 
Neda Lesar, viša savjetnica u Agenciji za odgoj 
i obrazovanje, naglasila je da je veliki uspjeh 
biti na državnom natjecanju, jer samo 4,5 posto 
svih učenika iz matematike dospije na državno 





Profesor Želimir 
Janjić zahvalio je 
HEP-u, koji cijeni 
stečeni kapital u 
znanju 


Marija Marcelić 
pohvalila je domaćina 
jer se prepoznala 
pokretačka snaga 

u povezivanju 
gospodarskog 
subjekta i 
obrazovanja 








= ii 

Mr. sc. Ivan Mravak: ovaj je događaj jedan 
od rijetkih, možda i jedini, koji svake godine 
ima rezervirano mjesto u našem kalendaru 


poslovnih javnih događaja 


Velimir Hlevnjak 
iskreno je poručio 
učenicima: svaka 


Neda Lesar naglasila 
je da je veliki uspjeh 
biti na državnom 


natjecanju iz vam čast! 

matematike, jer to 

uspije samo 4,5 posto 

svih učenika 
Nadarene 
matematičare, 
fizičare i 


elektrotehničare 
zabavili su jednako 
nadareni vršnjaci - 
glazbenici, polaznici 
Rock akademije u 
Zagrebu 

natjecanje. Stoga je iskreno čestitala intelektu- 
alnom stupu hrvatske budućnosti. 

Čestitkama se pridružio Velimir Hlevnjak, za- 
mjenik pročelnika Ureda gradonačelnika grada 
Zagreba, iskreno poručivši učenicima: svaka 
vam Čast! 

Potom je uslijedilo uručivanje nagrada. Učenici- 
ma su ih uručili predsjednik Uprave mr.sc. Ivan 
Mravak, član Uprave HEP-a Nikola Rukavina, 
viša savjetnica u Agenciji za odgoj i obrazova- 
nje Nada Lesar te načelnica Odjela za razvoj 
kurikuluma i stručno usavršavanje nastavnika 
iz Agencije za strukovno obrazovanje Marija 
Marcelić. 

Za izniman glazbeni ugođaj ovog Događaja po- 
brinuli su se polaznici OŠ za popularnu i jazz 
glazbu Zagreb - Rock akademija. 


Susret mladih znalaca sa suvremenim postro- 
jenjem TE-TO Zagreb 

Prije dvije godine, dodjela Nagrade HEP-a 
bila je, također, organizirana u Zagrebu, tada 
U okviru obljetnice Stoljeće svjetla u Zagrebu, 
odnosno 100. rođendana negdašnje Munjare 
- današnje Elektrane-toplane Zagreb, i distri- 
bucijske djelatnosti - današnje Elektre Zagreb. 
Ove godine HEP je želio pokazati budućnost - 
novi suvremeni Kombi kogeneracijski blok za 
proizvodnju električne energije i ogrjevne to- 
pline na njegovoj drugoj zagrebačkoj proizvod- 
noj adresi: u Termoelektrani-toplani. 
Učenicima i njihovim mentorima okupljenima 
u predvorju glavne zgrade oko makete cjelo- 
kupnog postrojenja na lokaciji Termoelektrane- 
toplane, mr.sc. Damir Kopjar - direktor tog Po- 
gona ukratko je predstavio cjelokupni Pogon, a 
Robert Krklec - direktor HEP Toplinarstva je go- 
vorio o djelatnosti opskrbe kupaca ogrjevnom 
toplinom i tehnološkom parom. Damir Božiće- 
vić, voditelj Tima za izgradnju novog Bloka L 
osvrnuo se na suvremenu tehnologiju proi- 
zvodnje električne i toplinske energije u kombi 
kogeneracijskim postrojenjima. 

Potom su nesvakidašnji gosti jednog termoe- 
nergetskog postrojenja sa zanimanjem pogle- 
dali filmski zapis o povijesti Termoelektrane- 
toplane Zagreb i svim razvojnim fazama tog 
iznimno snažnog i važnog elektroenergetskog 
objekta Hrvatske elektroprivrede. 

Oboružani relevantnim informacijama, učenici i 
mentori uputili su se u strojarnice parnih i plin- 
skih blokova gdje je, uz velike strojeve, spletove 
cijevi i brojne instrumente, buka proizvodnje bila 
dodatni element u njihovu dojmu o radu termo- 
energetskog postrojenja. 

Spomenimo da je Događaj pripremio i organizi- 
rao Sektor marketinga i korporativnih komuni- 
kacija, a program je moderirala Jelena Vučić, 
zaposlenica Sektora. 

U predvorju glavne zgrade Termoelektrane-toplane Zagreb, postrojenja na toj lokaciji učenicima 
i njihovim mentorima predstavljena su uz preglednu maketu 





Nesvakidašnji gosti jednog termoenergetskog postrojenja sa zanimanjem su pogledali filmski zapis 
o povijesti Termoelektrane-toplane Zagreb i svim razvojnim fazama tog iznimno snažnog i važnog 
elektroenergetskog objekta Hrvatske elektroprivrede 





Uz zaštitne kacige, u obilazak postrojenja krenulo se kroz strojarnicu parnih turbina novih kombi 
kogeneracijskih blokova, u kojoj je kao ogledni primjerak i turbina jednog od starih blokova 32 MW, 
svjedok dugovječnosti i tehnološke tradicije TE-TO Zagreb 


Uz velike strojeve, 
spletove cijevi i 
brojne instrumente, 
buka proizvodnje bila 
je dodatni element u 
dojmu učenika o radu 
termoenergetskog 
postrojenja 














Domagoj Ćevid (matematika i fizika) OŠ Nikole Tesle, Zagreb, mento- 
rica iz matematike Ivana Mamić, a iz fizike Dijana Matica 

- Stjecanje ovogodišnjeg naslova državnog 
prvaka iz matematike i fizike poticaj mi je da 
dalje nastavim s natjecanjima, ali iduće godine 
kao gimnazijalac, jer sam upisao 5. zagrebačku 
gimnaziju. Jako mi je bio zanimljiv i poučan 
posjet Termoelektrani - toplani. 





Marko Jambrović, (osnove elektrotehnike), Elektrostrojarska obrtnič- 
ka škola Zagreb, mentorica Ljubica Papić 

- Konkurencija je bila jaka, osobito dečki iz 
Metkovića i Vinkovaca, ali ipak sam uspio 
pobijediti i osigurati si bezbrižno ljeto. Uz školu 
puno slušam glazbu i treniram košarku, a 
jednog dana bih se volio zaposliti baš u HEP-u. 
(Marko je jedan od trojice odlikaša u svom razredu i odlučio se za 
nastavak školovanja pa će upisati i dodatni, četvrti, razred kako bi 
mogao studirati.) 


Borna Cicvarić, (matematika), gimnazija An- 
drije Mohorovičića, Rijeka, mentorica_Kseni- 
ja Bakarčić 

- Jako sam zadovoljan 
Nagradom HEP-a koju 

sam dobio kao najbolji na 
državnom natjecanju iz 
matematike. Ovog ljeta ću, 
zahvaljujući HEP-u, moći 
upisati auto-školu. 


Iva Miholić (matematika), SŠ Zlatar, mentorica Iskra Joć 

- Natječem se od 4. razreda osnovne škole i 

ove sam godine, uz matematiku, bila prva na 
državnim natjecanjima iz latinskog, ekologije 

te prva na županijskom iz kemije. U slobodno 
vrijeme sviram glasovir, pjevam u zboru i slušam 
alternativnu glazbu. Dio ću nagrade sigurno 
čuvati za maturalac. Što se tiče studiranja, privlači 
me molekularna biologija, PMF ili medicina. 





Maja Marković (matematika) gimnazija Jurja Barakovića, Zadar, men- 
torica Helena Šimičević-Mandac 

- Ove sam godine osvojila dvije prve nagrade 
na državnom natjecanju iz matematike i 
hrvatskog jezika, a još se natječem iz povijesti i 
informatike. Sretna sam zbog nagrade, jer ću si 
sada moći kupiti novu odjeću i nove CD-e. 

Albert Škegro, (matematika), OŠ Savski Gaj, 
Zagreb, mentorica Snježana Ivković 

- Ne moram posebno 
naglašavati da će mi dobro 

doći Nagrada HEP-a. Smatram 
da je korisno i inovativno što 
smo posjetili Termoelektranu- 
toplanu, jer tako nešto skoro da 
i nemamo prigodu vidjeti. 
Mentorica Snježana Ivković zahvaljuje HEP-u 
što svojom Nagradom potiče na dodatni trud 
nove naraštaje nadarenih učenika. 

Marija Cvenić (fizika) OŠ Dragutina Domjanića, Sveti Ivan Zelina, men- Tomislav Buhiniček (matematika), OŠ Antuna i Ivana Kukuljevića, Va- 


torica Ivana Hrženjak raždinske Toplice, mentorica Antonija Buhiniček 
- Zahvaljujem HEP-u na nagradi, a tim novcem - Mentorica mi je moja mama, što ima 
kupit ću si role. prednosti, jer na putu za natjecanja gradivo još 


utvrđujemo tijekom vožnje, u automobilu. 

Luka Gložinić i Petar Havaić (fizika - eksperimentalni radovi) Elektro- 
strojarska škola Varaždin, mentor Tomislav Horvat 


Ivan Ligatić i Antonijo Stanić (fizika - eksperimentalni radovi) OŠ Dr. 
Josipa Pančića, Bribir, mentorica Branka Dražić 


- Ovogodišnji smo pobjednici s temom 
,Određivanje faktora trenja pomoću 
ravnala“. Budući da smo tim koji pobjeđuje, s 


natjecanjem nastavljamo dalje. 


Mentorica Branka Dražić zadovoljna je spojem gospodarstva i znanosti 


i zahvaljuje HEP-u na Nagradi. 


POPIS NAGRAĐENIH UČENIKA 
(I MENTORA) 


Matematika: 

Mato Manović (mentor Marija Bunčić), OŠ 
V.Korajca, Kaptol; Tomislav Buhiniček (Anto- 
nija Buhiniček), OŠ A. i I.Kukuljevića, Varaž- 
dinske Toplice; Drago Plečko (Ivana Matić), 0Š 
B.Tonija, Samobor; Aleksandar Bulj (Irena Ža- 
gar-Božićević), OŠ E.Kumičića, Rijeka; Doma- 
goj Ćevid (Ivana Mamić), OŠ N. Tesle, Zagreb; 
Nevena Radašinović (Kristina Radašinović), 
OŠ 9.Selci; Albert Škegro (Snježana Ivković), 
OŠ S.Gaj, Zagreb; Borna Vukorepa (Marija 
Merori), OŠ A.Starčevića, Zagreb; Maja Mar- 
ković (Helena Šimičević-Mandac), Gimnazija 


'otografija za sjećanje DER događaj ,Imam žicu!“ 2009 


Luka i Petar pobijedili su na javnom izlaganju 
eksperimentalnih radova iz fizike za srednje 
škole. Luka upisuje FER, a u slobodno vrijeme 


opušta se svirajući gitaru. Petar će studirati 


knjige. 


J. Barakovića, Zadar; Iva Miholić (Iskra Joć), 
SŠ Zlatar; Matija Šantl (Nataša Petek), TIOŠ 
Čakovec; Sonja Žunar (Dubravka Držaić Tao- 
urirt), SŠ Ivanec; Matija Bucić (Eva Špalj), XV. 
gimnazija, Zagreb; Matko Ljulj (Jelenka Anić), 
XV.gimnazija, Zagreb; Borna Cicvarić (Ksenija 
Bakarčić), Gimnazija A. Mohorovičića, Rijeka; 
Nina Kamčev (ljiljana Vrtar), XV. gimnazija, 
Zagreb; Goran Žužić (Ela Marinić Kragnić Rac), 
V. gimnazija, Zagreb. 

Fizika: 

Domagoj Ćevid (Dijana Matica), OŠ N.Tesle, 
Zagreb; Neven Miculinić  (Vesko Nikolus), Oš 
Centar, Rijeka; Marija Cvenić (Ivana Hrženjak), 
OŠ D.Domjanića, Sv. Ivan Zelina; Ivan Porin 
Tolić (Ivan Pavleković), OŠ A. šenoe, Zagreb; 


fiziku na zagrebačkom PMF-u, a uživa čitajući 


Bruno Buljan (Ana-Marija Kukuruzović), V. gi- 
mnazija, Zagreb; Grgur Valentić, Borna Vuka- 
dinović i Ljudevit Palle (Tihomir Engelsfeld), 
V. gimnazija, Zagreb; Nina Kamčev (Marko 
Popović), XV. gimnazija, Zagreb. 
Fizika-eksperimentalni radovi: 

Ivan Ligatić i Antonijo Stanić (Branka Dražić), 
OŠ Dr.j. Pančića, Bribir; Luka Gložinić i Petar 
Havaić (Tomislav Horvat), Elektrostrojarska 
škola, Varaždin. 

Osnove elektrotehnike: 

Bernard Marušić (Marica Sičenica), SŠ J. Ka- 
štelan, Omiš. 
Elektromonter/Elektroinstalater: 

Marko Jambrović (Ljubica Papić), Elektrostro- 
jarska obrtnička škola, Zagreb. 

MEĐUNARODNA ZNANSTVENA 
RADIONICA: ENERGETSKE OPCIJE I NJIHOV 
UTJECAJ NA REGIONALNU SIGURNOST 


NATO radionica u Splitu 


Više od trideset znanstvenika stiglo je iz ze- 
malja članica NATO-a, ali i iz zemalja partnera 
i mediteranskog dijaloga, a temeljem rezultata 
prethodne radionice sudionici su se nastavili 
baviti energetskim opcijama i njihovim utjeca- 
jem na kvalitetu okoliša, gospodarstvo, održivi 
razvoj te društvenu i regionalnu sigurnost 


U Mediteranskom institutu za istraživanje života 
(MediLS) u Splitu, od 17. do 20. lipnja 0.g. održa- 
na je treća po redu Međunarodna radionica na- 
prednog istraživanja (ARW - Advanced Research 
Workshop): Energetske opcije i njihov utjecaj na 
regionalnu sigurnost. 

Pokrovitelj znanstvenih radionica je NATO SPS 
(Science for Peace and Security) program Znanost 
za mir i sigurnost u koji je uključeno 56 zemalja 
partnera. Prva ARW (naziva Assessment of Hydro- 
gen Energy for Sustainable Development) odr- 
žana je u Turskoj (Istambul) u kolovozu 2006., a 
druga (naziva Sustainable Energy Production and 
Consuption and Environmental Costing) u srpnju 
2007. godine u Italiji (Napulj). 

Održavanje splitske Radionice pomogli su: Mi- 
nistarstvo obrane; Ministarstvo znanosti, obra- 
zovanja i športa; Splitsko-dalmatinska županija 
(SDŽ) i UNIDO-ICHET (UN Industrial Development 





Dr. sc. Frano Barbir, međunarodni stručnjak za 
vodik, zaslužan je za održavanje treće NATO 
radionice - u Splitu, a izlagao je o ulozi vodika 
za budućnost obnovljivih izvora energije 

Organization - International Centar for Hydrogen 
Energy Technologies). Supredsjednici međuna- 
rodnog Organizacijskog odbora bili su prof. Sergio 
Ulgiati sa sveučilišta Parthenope u Napulju i prof. 
dr.sc. Frano Barbir sa FESB-a u Splitu, a koordi- 
natori domaćeg Organizacijskog tima profesori 
splitskog Sveučilišta dr. sc. Ante Krstulović i dr.sc. 
Ivica Puljak. Više od trideset znanstvenika stiglo 
je iz zemalja članica NATO-a, ali i iz zemalja par- 
tnera i mediteranskog dijaloga. Na temelju rezul- 
tata prethodne radionice, sudionici su se nastavili 
baviti energetskim opcijama i njihovim utjecajem 
na kvalitetu okoliša, gospodarstvo, održivi razvoj, 
društvenu i regionalnu sigurnost. 


Zapažen doprinos naših znanstvenika 

- Ova Radionica ukazat će na tehnološke, finan- 
cijske, pravne i institucijske prepreke u razvoju 
gospodarstava. Primjena energetske učinkovito- 
sti, veća uporaba obnovljivih izvora, povećana 
usklađenost i kvaliteta opskrbe, globalizacija 
energetskog tržišta, veća sigurnost opskrbe 
energijom kao i veća sigurnost proizvodnih i 
prijenosnih postrojenja - to bi bila glavna obi- 
lježja, rekao je u uvodnom obraćanju prof.dr.sc. 
F. Barbir. 


Nakon što su se sudionicima u ime Splitsko 
dalmatinske županije obratili i dr.sc. I. Puljak te 
dr.sc. Zlatko Jankoski, započeo je rad po temat- 
skim cjelinama. Predstavljene su teme o ener- 
getskim opcijama, multivarijatnim analizama, 
regionalnim problemima i sigurnosti te održivo- 
sti i društvenim zajednicama. Izložene prezenta- 
cije slijedila je rasprava o svakoj temi. 

Među prezentacijama, bile su zapažene i one 
naših nekoliko znanstvenika i stručnjaka. Tako 
je prof. dr.sc. F. Barbir govorio o ulozi vodika 
za budućnost obnovljivih izvora, dr.sc. Ljubo- 
mir Majdandžić o mogućnostima i problemima 
uporabe Sunčeve energije u Hrvatskoj, dr.sc. 
Goran Majstrović o ključnim aspektima opskr- 
be električnom energijom i prirodnim plinom 
U Hrvatskoj, a Igor Matutinović o energetskoj 
sigurnosti i društvenoj uporabi energije. 

Dr.sc. Z. Jankoski iz Upravnog odjela za gospo- 
darstvo, razvitak i obnovu Splitsko-dalmatinske 
županije govorio je o sigurnost opskrbe energi- 
jom u Županiji. Ukazao je na obilježja postojećeg 
njenog energetskog sustava, značaj skorašnje 
plinofikacije i dinamiku njezine provedbe, a 
osvrnuo se i na potencijale obnovljivih izvora 
energije i do sada prijavljene projekte. 





Tridesetak znanstvenika, sudionika splitske Radionice nastavilo je razmatrati energetske opcije 
i njihov utjecaj na regionalnu sigurnost 

NACIONALNO SAVJETOVANJE 
O GOSPODARSTVU | 
PODUZETNIŠTVU 


Marica Žanetić Malenica 
Snimio: Duško Jaramaz 


Poduzetništvo danas 
— izazovi i prilike 


Ministarstvo gospodarstva, rada i poduzetništva 
(MINGORP) je, u suradnji sa Šibensko-kninskom 
županijom i Gradom Šibenikom, i ove godine orga- 
niziralo Nacionalno savjetovanje o gospodarstvu i 
poduzetništvu, koje je od 4. do 6. lipnja 0.g. održa- 
no u Šibeniku. Pod visokim pokroviteljstvom Vlade 
Republike Hrvatske i uz potporu brojnih institucija 
i tvrtki, među kojima je i HEP, to Savjetovanje na- 
mijenjeno poduzetnicima, predstavnicima lokalne i 
područne vlasti, bankama, komorama, udruženji- 
ma i nevladinim organizacijama, okupilo je otpri- 
like 600 sudionika. 

Poruka 13. po redu Nacionalnog savjetovanja bila 
je: Poduzetnišvo danas - izazovi i prilike. Nakon 
pozdravnih obraćanja, Savjetovanje je otvorenim 
proglasio Ivan Šuker, ministar financija. 


Pitajte Vladu 

Sudionici Savjetovanja odmah su dobili svojih pet 
minuta na tribini Pitajte Vladu, odnosno ministre: 
Ivana Šukera, Marinu Matulović Dropulić, Božidara 
Kalmetu i Petra čobankovića, kao i T. Kesić-Šapić, 
državnu tajnicu MINGORP-a i predsjednicu Pro- 
gramskog odbora. 

Potom je održana panel rasprava o mogućnostima 
financiranja malog i srednjeg poduzetništva, a su- 
djelovali su predstavnici državne uprave i agencija 
Vlade Republike Hrvatske te poslovnih banaka. 
Kako je 5. lipnja proglašen danom Šibensko-knin- 
ske županije, župan G. Pauk, predsjednik HGK-Žu- 
panijske komore Šibenik Petar Škender i direktor 
poslovne zone Podi Jakov Terzanović predstavili su 
postignuća te Županije. 

U nastavku rada, Sani Ljubunčić, v.d. ravnatelja 
Uprave za poticanje ulaganja i izvoz MINGORP-a 
predstavio je mjere za poticanje međunarodne 





konkurentnosti i internacionalizacije hrvatskog 
gospodarstva u 2009. i 2010. godini. 


Kreiranje branda u projektima učenika i stu- 
denata 

Kako obrazovanje ima posebnu ulogu u razvoju 
poduzetništva, jedan je tematski blok bio posve- 
ćen poduzetničkom i cjeloživotnom obrazovanju. 
Po četvrti put ove godine predstavljeni su najbolji 
poslovni planovi i projekti učenika srednjih i viso- 
kih škola te fakulteta. Ovogodišnja tema bila je 
Kreiranje branda. 

U plenarnom dijelu drugog dana Savjetovanja Dar- 
ko Horvat, ravnatelj Uprave za obrt MINGORP-a, 
predstavio je novi web portal Obrtnog registra, 
na kojem će zainteresirani moći dobiti informacije 
o uvjetima za registriranje obrta te o zakonskim 
i podzakonskim propisima koji propisuju tu vrstu 
poslovanja. O važnosti inovatorstva za gospodar- 
ski razvoj govorio je dr.sc. Stjepan Car, predsjed- 
nik Udruge inovatora, dok je praktični primjer pod 
nazivom /nfrared design predstavila dr.sc. Ivana 
Žiljak. Predstavljeni su najbolji primjeri promidž- 
be malog i srednjeg poduzetništva prezentirani 
na Europskom tjednu poduzetništva u Republici 
Hrvatskoj. 

U poslijepodnevnim satima oba dana Savjetovanja 
održano je i šest radionica, među kojima izdvaja- 
mo radionicu o obnovljivim izvorima energije, kao 
izazovu i prilici za sektor malog i srednjeg podu- 
zetništva. 


Realizacija projekata OIE je mukotrpna, ali ne 
i nemoguća 

O tomu je govorio Domagoj Validžić iz Uprave za 
energetiku MINGORP-a. Ukratko je predstavio za- 


konske i druge propise za obnovljive izvore ener- 
gije i kogeneraciju (OIEiK). Od ukupno podnesenih 
348 zahtjeva za izgradnju OIEiK, njih čak 172 od- 
nose se na vjetroelektrane (od toga je 99 izdanih 
rješenja), a slijede ih zahtjevi za izgradnju malih 
hidro i sunčanih elektrana. D. Validžić je izvijestio 
nazočne i o uspješnom završenom projektu RELEEL, 
koji je financirala Europska komisija kroz program 
CARDS 2004 s ciljem poboljšanja energetske učin- 
kovitosti i povećanja uporabe OIE u Hrvatskoj. 
Svoja poduzetnička iskustva u izgradnji vjetroparko- 
va iznio je željko Samardžić iz tvrtke WPD Enersys. 
Govoreći o radu njihovog prvog vjetroparka Trtar- 
Krtolin, snage 11 MW, koji je do sada proizveo 87 
GWh električne energije, najavio je i skoru komer- 
cijalnu vrtnju drugog vjetroparka VE Orlice (sada 
u probnom pogonu) također u Šibensko-kninskoj 
županiji, kao i plan izgradnje VE Ponikve na Pelješ- 
Cu sa 16 vjetroagregata ukupne snage 34 MW, čija 
bi realizacija trebala započeti 2010. godine. Pritom 
je rekao da problemi postoje, ali da se utrošeno 
vrijeme, uložena sredstva, upornost i strpljenje na 
kraju ipak isplate. Na prigodnoj svečanosti dodije- 
ljene su i nagrade najuspješnijim poduzetnicima u 
malom gospodarstvu u više kategorija. 


HEP predstavljala HEP Opskrba 

Hrvatsku elektroprivredu na ovom važnom gospo- 
darskom događaju predstavljala je tvrtka-kćerka 
HEP grupe - HEP Opskrba. Na njihovom promo- 
pultu zainteresirani sudionici su dobili odgovore na 
pitanja iz područja promjene Zakona o energiji, Za- 
kona o tržištu električne energije, Zakona o učinko- 
vitom korištenju energije u neposrednoj potrošnji, 
kao i informacije o izboru opskrbljivača električne 
energije i svemu onomu što ih je zanimalo. 


Damir Polančec, potpredsjednik Vlade Republike 
Hrvatske i ministar gospodarstva, rada i 
poduzetništva dodijelio je nagrade najuspješnijim 
poduzetnicima u malom gospodarstvu 

IVAN TOMLJANOVIĆ, Ivica Tomić 
HRVATSKI BRANITELJ 


Red sjećanja, red života 

Gdje padaju junaci, počinje Domovi- 
na - poznata je Aragonova parafraza 
koja se na primjeru Hrvatske iz 
početka devedesetih godina prošlog 
stoljeća tako vjerodostojno oslikava. 
Upravo, početkom tih godina, 
zatekla se hrvatska mladost sučelice 
s baštinom stoljetnog sna: obraniti 
Hrvatsku, izvaditi je iz azila sna u 
realnost i pokazati ju sebi, svijetu i 
njoj samoj. Znali su da im Domovinu 
nitko neće darovati, oteti iz jugo-pa- 
klenog stroja. 1 oni su izabrali kocku 
za Vlastiti život: sada ili nikada, 
neodgodivo zaustavljajući svaku 
intervenciju razuma - odraditi po- 
vijesni posao za sve naraštaje prije 

i one poslije njih. Ma kakav posao! 
Krvavu avanturu u kojoj ne smiješ 
izgubiti. Jer ako izgubiš, znaš kakav 
je neprijatelj, imaš mu tragove na 
svakoj stopi svoje zemlje ... 

Moramo pobijediti, vratiti život 
Hrvatskoj, usidriti ju konačno u 
stoljetni prostor iz kojeg su izrastali 
svi naraštaji branitelja prije nas, 
zatvoriti jednom zasvagda povijesnu 
bilancu, povijesni put! - bila je nji- 
hova dubinska misija. Ta misija, ni 
sa čim usporediva u našoj hrvatskoj 
povijesti, ima ime: Domovinski rat! 
on je završna bilanca, temelj na 
kojem je stvorena Hrvatska. Temelj 
na kojem svaki živući ima svoje 
uporište, svoju misao, svoju realnu 
stvaralačku budućnost. Da, branitelji 
su svom narodu darovali Domovinu. 
U tom počasnom redu nitko ih ne 
smije remetiti. Pomozimo im obno- 
viti snagu, pomozimo im obnoviti 
sjećanja da nam ih prenesu kao 
ljudima koji osjećaju, koji zavrijeđu- 
ju Domovinu. 

Svakoj domovini trebaju oni koji ju 
poznaju da bi ju voljeli, a voljena 
domovina bezuvjetno vraća besmrt- 
nošću i srećom. (M.B.M.) 


Nastavljajući temu HEP Vjesnika o braniteljima 
HEP-a, u ovom broju predstavljamo hrvatskog 
branitelja Ivana Tomljanovića, dragovoljca Do- 
movinskoga rata i pričuvnog bojnika Hrvatske 
vojske, prvog predsjednika Regionalnog odbora 
zapadne Hrvatske Udruge hrvatskih branitelja 
HEP-a 1990. - 1995. - umirovljenog zaposlenika 
Hidroelektrane Senj. 

S njim razgovaramo u njegovu Senju. I. Tomlja- 
nović nije tip čovjeka-branitelja koji se voli 
hvaliti i govoriti o svojim zaslugama, a niti tra- 
žiti povlastice. No, ipak smo iz njega ponešto 
izvukli - o Ivanu Tomljanoviću u vrijeme Domo- 
vinskog rata, o Ivanu Tomljanoviću danas. 


U vojničkoj odori tijekom skoro cijelog ratnog 
razdoblja 

I. Tomljanović, rođen 3. siječnja 1941. godine 
u Krivom Putu, po zanimanju je profesor in- 
dustrijske pedagogije. U prosvjeti je radio do 
1979. godine, kada se zaposlio u Hidroelektrani 
Senj kao kadrovik, kako se to tada zvalo. Posao 
voditelja Službe općih poslova HE Senj - kako 
se to zvalo kasnije, radio je do umirovljenja 1. 
srpnja 2003. godine. 

Premda je ranije bio prijavljen kao dragovoljac 
pri mjesnoj zajednici, Ivanov ratni put započinje 
3. srpnja 1991. godine, kada je tadašnji grado- 
načelnik Senja Milan Galić okupio viđenije ljude 
i one koji su imali određena vojna znanja te 
utemeljio općinski Krizni stožer. Vojnu odoru je 
skinuo 10. prosinca 1994. godine i vratio se na 
Svoj posao u HE Senj. 

Kada je iz HEP Vjesnika doznao da se organi- 
zira Udruga hrvatskih branitelja HEP-a, odmah 
je započeo prikupljati podatke za organiziranje 
branitelja HEP-a u PP HE Zapad i drugim sre- 
dinama, koje danas pripadaju Regionalnom 
odboru zapadne Hrvatske. Izabran je za prvog 
predsjednika ROZH-a, a tu dužnost obnašao je 
u još dva mandata. 

Ivan je, znači, u vojničkoj odori proveo skoro 
cijeli rat. No, čim je odložio oružje - vratio se u 
HE Senj i nastavio tamo gdje je stao na svom 
radnom mjestou. Nije tražio povlastice za za- 
sluge u obrani Domovine jer, kako kaže, otišao 
je u rat čista srca braniti Domovinu, bez ikakvih 
drugih primisli. 

Premda za sebe osobno nikad nije tražio nika- 
kva priznanja, njegov doprinos obrani Domovi- 
ne je prepoznat i priznanja nisu izostala. 


Uskočki Senj za ponosnu Liku 

Nakon utemeljenja senjskog Kriznog stožera 
u srpnju 1991. godine, kao rezervni časnik. 1. 
Tomljanović imenovan je zapovjednikom oru- 


žanih snaga Senja. Tada je započeo danonoćno 
raditi na utemeljenju odreda narodne zaštite 
po mjesnim zajednicama te prvog Protudiver- 
zantskog voda i drugih postrojba koje je tre- 
balo osposobiti za oslobađanje i obranu Like. 
Odmah su organizirana izviđanja po terenu te 
je započelo planiranje vojnih akcija. Naime, u 
to vrijeme na području Brloga bila je presječe- 
na komunikacija između Senja i Otočca pa se 
pomoć ugroženom Otočcu i Gospiću slala okol- 
nim šumskim putovima. 

Ljudstvo se okupljalo u dovoljnom broju, ali je 
naoružanja bilo vrlo malo. Unatoč tomu, Senja- 
ni su uspjeli opremiti i naoružati jednu satniju, 
koja je u noći 23. na 24. rujna 1991. godine 
bila velika u pomoć braniteljima Gospića. Već 
tada su se izrađivali planovi za napad na Brlog 
i oslobađanje komunikacije prema Otočcu. Ali, 
manjkalo je oružja. Otočcu je prijetio pad u ne- 
prijateljske ruke. 


Osim srca, trebalo je i oružje 

Tada je, sjeća se I. Tomljanović, zapovjednik 
111. brigade u formiranju Serđo Rabar do- 
premio u Senj 129 pušaka marke kalašnjikov, 
inzistirajući da se to oružje podijeli Senjanima 
koji će kasnije popunjavati Četvrtu bojnu 111. 
brigade. Znali su ratnici da nije dovoljno srce, 
nije dovoljna želja. Treba i ono bez čega ratnik 
nije ratnik: trebalo je oružje. Ali, istog dana do 
Senja su se uspjeli probiti branitelji iz Otočca 
U potrazi za bilo kakvim oružjem, jer u suprot- 
nom - Otočac neće moći izdržati niti jedan dan 
obrane. S. Rabar nije im bio voljan dati oružje 
bez ljudstva. Kako nije bilo vremena prikupiti 
ljude, niti ih upoznati s terenom, 1. Tomljanović 
je inzistirao da se pristigli kalašnjikovi ipak pre- 
daju braniteljima Otočca. Nakon savjetovanja s 
Glavnim stožerom u zagrebu puške su kamio- 
nima pod pratnjom momaka iz senjskog Protu- 
diverzantskoga voda, okolnim šumskim puto- 
vima ipak dopremljene u Otočac. To je oružje 
omogućilo braniteljima Otočca da tada obrane 
svoj grad. Obranjen je, dakako, zahvaljujući i 
kasnije pristiglim braniteljima 111. brigade iz 
Rijeke, Crikvenice, Senja, s Krka i iz drugih pri- 
morskih mjesta. 

No, trebalo je omogućiti i sigurnu komunikaciju 
do Otočca. Stoga je dobro isplanirana i uspješ- 
no izvedena akcija napada na područje Brloga 
omogućila dolazak velikog broja branitelja iz 
Primorja i Istre braniti Liku i proširivati slobodni 
teritorij. 

O Ivanovom ratnom putu moglo bi se pisati 
nadugo i naširoko. No, ukratko - nakon stabi- 
lizacije na ličkom ratištu, radio je na ustroju i 

obuci vojske, a 1993. godine - kada se formira- 
ju domobranske postrojbe - imenovan je zapo- 
vjednikom Senjske domobranske bojne. Mnogi 
njegovi suborci otišli su u 133. i 128. brigadu 
Hrvatske vojske, a popunili su i 4. bojnu 111. 
brigade. 


Šumski prolaz kroz kišu rafala 

Od brojnih ratnih događaja, osobito će mu u 
pamćenju ostati jedan obilazak terena nakon 
uspješne akcije Hrvatske vojske u Drenovu 
klancu. Neprijatelj je protjeran, ali je već na 
početku akcije jedan hrvatski tenk naletio na 
minu i ostao nepokretan zbog oštećene gu- 
sjenice. Stoga je Ivan s prijateljem, također 
časnikom, krenuo u obilazak. Nisu očekivali 
nikakve neugodnosti, jer su naše snage pro- 
tjerale četnike na pristojnu udaljenost od po- 
četnih položaja. No, dok su se kretali rubom 
šume, iznenada je odjeknula rafalna paljba iz 
strojnice, a kiša metaka prozujala je u njiho- 
voj neposrednoj blizini. Odmah su se bacili na 
tlo, primirili u improviziranom zaklonu i čekali. 
Nakon nekog vremena, kada su prosudili da je 
zaostali srpski vojnik otišao za svojima, polako 
su se pridigli, ali uslijedio je novi rafal strojnice. 
Puzeći i kotrljajući se udaljili su se na sigurno i 
odmah javili hrvatskim snagama. U ponovnom 
češljanju terena nije pronađen srpski puškomi- 
traljezac, koji je vjerojatno žurno petama dao 
vjetra. Samo je čudo spasilo Ivana i njegova 
prijatelja. 


Najbolji borci nisu tražili povlastice 

Na pitanje o poštovanju i brizi za branitelje 
HEP-a i države Hrvatske, hrvatski branitelj 
I. Tomljanović kaže: 

- Branitelji su imali potporu od skoro svih di- 
rektora HEP-a, a smatram da i Država također 
skrbi o braniteljima. Ali, problem predstavljaju 
lažni branitelji i oni koji su se u ratu nastojali 
izvući na svakom koraku, a danas su najgla- 
sniji. 

Osobno poznajem mnoge vojnike koji su izmi- 
šljali bolesti, javljali se na liječničke preglede 
i koristili svaku prigodu da izbjegnu obveze, a 
danas su najglasniji u traženju prava i povla- 
stica. U mnogo slučajeva ostvarena prava su 
obrnuto proporcionalna doprinosu pojedinaca 
u Domovinskom ratu. Najlošiji ratnici koji su, 
možda, i u rat krenuli s lošim motivima - za 
sebe su izborili sve povlastice. S druge stra- 
ne, veliki broj najboljih boraca nije ostvario ni 
osnovna prava, jer ih nisu ni tražili. Nisu tra- 
žili niti će ih tražiti, jer su ratovali za obranu i 

oslobođenje domovine Hrvatske i za taj njihov 
domoljubni dragovoljni doprinos zauzvrat ne 
očekuju nikakve nagrade, a kamoli povlastice. 
Oni naprotiv, kao nekada u obrani, sada po- 
djednako u miru pridonose obnovi i napretku 
naše Domovine. 


Odgoj unučice Ane najdraži posao 

Ivan danas uživa mirovinu. Živi sa suprugom, 
također umirovljenom odgojiteljicom, ljeti u 
Senju, a zimi u Zagrebu. Najponosniji je djed 
dvogodišnje unučice Ane, kojoj on i supruga 


posvećuju najviše vremena. Pokušavaju na naj- 
bolji mogući način pomoći kćerki Ivoni, profe- 
sorici hrvatskog jezika, diplomiranom novinaru 
i magistru znanosti, koja ima puno profesional- 
nih obveza. 

Ivanov sin Petar diplomirao je na Fakultetu za 
elektrotehniku i računarstvo, ali na žalost ne 
radi u HEP-u, već u Hrvatskim cestama. 

- Živimo mirnim, ali ne i dosadnim životom, a 
najdraži posao nam je odgoj naše unučice Ane, 
naglašava I. Tomljanović, bivši hrvatski ratnik, 
današnji umirovljenik - uvijek Hepovac. 


Ivan Tomljanović najponosniji je djed 
dvogodišnje unučice Ane, kojoj on i 
supruga posvećuju najviše vremena 

SJEDNICA IZVANREDNE 
SKUPŠTINE TEHNOS-a 


Promjena predsjednika 


Dragica Jurajevčić 


prije isteka mandata 


Dosadašnji predsjednik sindikata TEHNOS Matko 
Utrobičić na vlastiti je zahtjev odstupio s mjesta 
predsjednika, a za novog predsjednika do isteka 
njegovog mandata izabran je Denis Geto, dugo- 
godišnji dispečer u NDC-u 


Povod Izvanredne skupštine HEP-ovog sindikata 
TEHNOS, održane 4. lipnja 0.g. u Zagrebu bio je izbor 
novog predsjednika. Naima, dosadašnji predsjednik 
Matko Utrobičić zbog zahtjeva posla ne može više 
obnašati tu dužnost. Nakon konzultacija s Predsjed- 
ništvom i Glavnim odborom, M. Utrobičić je o toj 
odluci izvijestio nazočne delegate, zahvalivši svim 
suradnicima te Predsjedništvu i Glavnom odboru na 
dobroj suradnji. 


Velika vrijednost Kolektivnog ugovora 

U svom obraćanju, između brojnih dosadašnjih ini- 
cijativa i aktivnosti tijekom protekle tri godine,M. 
Utrobičić je izdvojio najvažnije. Pritom je naglasio 
da je svoju sindikalnu funkciju doživljavao, prije 
svega, kao poriv za postizanje pravedni(ji)h odnosa 
U HEP-u i stjecanje radničkih prava poput onih u 
zapadnim demokracijama. Međutim, nakon tri go- 
dine koliko je bio na čelu TEHNOS-a još se uvijek, 
kaže, smatra boljim tehničarom i inženjerom nego 
sindikalcem. U pokušaje poboljšanja međusindikal- 
ne komunikacije u HEP-u i otapanje međusindikal- 
nog leda te poboljšanje odnosa sindikata s poslo- 
vodstvom uložio je puno volje i vremena. Glede 
problematike kolektivnog ugovaranja TEHNOS je 
zajedno s drugim sindikatima, ali intenzivnije, uka- 
zivao na neke manjkavosti važećeg Kolektivnog 
ugovora (poglavlje tipizacije, vrednovanje otežanih 
uvjeta rada, pripravnost kod kuće) i napokon ga 
prihvatio, zajedno sa HES-om. Jer, kako je naglasio 
M. Utrobičić, njime je osigurana stabilnost plaća 
zaposlenicima HEP-a, a neriješena pitanja trebala 
bi se riješiti njegovim aneksom. U svakom slučaju, 
naglasio je, TEHNOS mora biti stranka Kolektivnog 
ugovora, jer je njegova važnost osobito velika u 
ovo vrijeme recesije i pada plaća. 


Brojne inicijative i akcije TEHNOS-a 

Što se tiče akcija solidarne pomoći bolesnim 
članovima, izvijestio je o inicijativi pokrenutoj 
zajedno s HES-om o utemeljenju Zaklade za 
pomoć bolesnim radnicima, za čije financiranje 
valja pronaći najprimjereniji model. TEHNOS je 


predlagao i model poticajnih mjera za odlazak 
u mirovinu, koje zaposlenicima nisu ponuđene 
još od 2006. godine, a razmatrao je i zauzimao 
stavove 0 privatizaciji HEP-a. M. Utrobičić je 
nadalje naglasio da je financijskom poslovanje 
uredno i da, zahvaljujući automatizmu priku- 
pljanja članarina, imaju dovoljno sredstva za 
nužne izdatke. 

Na kraju izlaganja, upoznao je delegate sa stavom 
Predsjedništva i Glavnog odbora da njegovog na- 
sljednik, do isteka mandata još godinu dana, bude 
Denis Geto - dugogodišnji dispečer u Nacionalnom 
dispečerskom centru. 


Delegati na sjednici Izvanredne skupštine TEHNOS-a 


Tajnim glasanjem potvrđen je stav Predsjedništva i 
Glavnog odbora i novim predsjednikom TEHNOS-a 
postao je Denis Geto. On je zahvalio na ukazanoj 
časti, najavivši da će tijekom iduće godine dana biti 
poput radnog predsjednika i da će, raditi u okviri- 
ma Predsjedništva i Glavnog odbora. Svoje kratko 
obraćanje završio je riječima: 

- Potaknut ću nove ljude da se aktiviraju i pritom ću 
tražiti njihov veliki angažman, jer se jedino na taj 
način može nešto postići. 

D. Geto će u prijelaznom razdoblju imati svesrdnu 
pomoć dosadašnjeg predsjednika M. Utrobičića, 
kojeg je Skupština izabrala za člana Predsjedništva 
i koji će i dalje biti aktivan član TEHNOS-a. 








Matko Utrobičić, dosadašnji i novi predsjednik TEHNOS-a Denis Geto 

PRIJEPORI O NUKLEARNIM 
ELEKTRANAMA 


Irena Jakić 


Znati i razumjeti - 
otkloniti predrasude 


U razdobljima stvarne ili potencijalne energetske 
krize, u vremenima planiranja ili promišljanja (ener- 
getske) strategije, vode se rasprave kojima se na- 
stoji pridonijeti procesu donošenja odluka. Najviše 
je burnih rasprava vezanih uz nuklearnu elektranu. 
Stoga, slijedi mala analiza koja se temelji i na poda- 
cima iz predavanja prof. dr. sc. Vladimira Mikuličića 
s FER-a, koje su krajem prošle godine organizirali 
Odjel za energetiku i Studentski ogranak Hrvatske 
Sekcije IEEE. 

Temeljno za donošenje odluka, bez obzira na što se 
odnose, jest poznavanje i razumijevanje činjenica te 
prihvaćanje odgovornosti za sve posljedice koje iz te 
odluke proizlaze. Važno je ovladati znanjem i razu- 
mijevanjem te otkloniti predrasude kako bi izbjegli 
loše odluke (donesene pod utjecajima strahova i/ili 
lijepih želja). Kada govorimo o odluci trebamo li gra- 
diti nuklearne elektrane trebamo, između ostalog, 
odgovoriti na mnoga pitanja, poput: koliko energije 
trebamo, koji su kriteriji prema kojima određujemo 
najpovoljniji energent ili tehnologiju proizvodnje 
električne energije, koja je ekonomska i tehnička 
pozadina pojedine tehnologije, što je sa zaštitom 
okoliša i kako je vrednujemo u odnosu na boljitak 
čovječanstva... 

U vremenu u kojem živimo, potpuno je jasno da se 
nuklearne elektrane neće graditi (osim ako gradnja 
ne bude nametnuta nekim drugim nezaobilaznim 
okolnostima) ako ne budu energetski i ekonom- 

ski isplative. Jednako tako, potpuno je sigurno da 
gradnje nuklearnih elektrana neće biti ako ne budu 
prihvaćene od najšire javnosti. 

Takvo potpuno prihvaćanje javnosti, za sada, nu- 
klearne elektrane nemaju. Zapravo, kako uopće 
definirati, odnosno opisati pojam ,,najšira javnost“? 
Različiti ciljevi, želje i motivi, različite razine zain- 
teresiranosti i informiranosti, sve ono po čemu se 
ljudi razlikuju. Dodatno, tu su još i različite skupine, 
resi i ciljevi mogu znatno razlikovati, dapače, biti 
antagonistički, izravno suprotstavljeni. Ključno za 
ovu raspravu su dvije neporecive činjenice, a to su 
različiti jezici i različito poimanje rizika. 

Pod pojmom “jezik“ kao prepreka sporazumijeva- 
nju, misli se na različitosti jezika osjećaja u odnosu 
na jezik činjenica, na jezik stručnjaka nasuprot jezika 
nestručnjaka, jezika politike, interesa, manipulacije. 
Jezik istine malo tko govori i razumije. S obzirom 
na to da činjenice bez razumijevanja nisu dovoljne, 
ovdje će biti uključene u kontekst. 


Prema rangu rizika, možda bi se prije trebali 
odreći kave nego nuklearnih elektrana?! 

Pod poimanjem rizika smatra se neshvaćanje srži 
rizika ili neprihvaćanje pojedinih rizika. Budući da je 
koncept rizika kompleksan i usko povezan s pojmom 
opasnosti i vjerojatnosti, možemo ponoviti jednu od 
mnogih definicija. Rizik je kvantitativna mjera opa- 


snosti, odnosno rizik predstavlja opasnost koja se do 
određene mjere može predvidjeti i odrediti joj se 
težina. Postavlja se pitanje u kojoj mjeri je nuklearna 
elektrana opasna? Što je najopasnije na svijetu?! 
Posljednjih se tridesetak godina ubrzano razvija 
znanstvena disciplina nazvana vjerojatnosna analiza 
rizika. Njezina je uporaba danas već jako raširena, 
praktički na sve ljudske djelatnosti. Za nas je u ovom 
trenutku zanimljiva jer pokušava razriješiti ijedno od 
proturječja današnjeg bogatog društva koje se, u ve- 
ćini slučajeva, bez dvoumljenja služi svim blagoda- 
tima razvijene tehnike, istodobno postajući sve više 
osjetljivo na moguće neželjene prateće događaje te 
tehnike (ozljede, narušavanje zdravlja, prijevremena 
smrt). 

Vjerojatnosna analiza rizika odgovara pritom na pi- 
tanje što je, koje su okolnosti, stanja - najopasniji 
za ljudski život, rangirajući ih po intenzitetu. Jedna 
od vjerojatnosnih analiza rizika koja je provedena 
U SAD-u rangira rizike kojima je izloženo stanovniš- 
tvo, prema smanjenju očekivanog trajanja života 
zbog izloženosti tim rizicima. Rezultati istraživanja 
pokazuju da je siromaštvo najveći rizik. Siromaštvo 
skraćuje životni vijek za 3.500 dana ili devet i pol 
godina. Visoko rangirani rizici su različite bolesti (sr- 
čane bolesti, rak, moždani udar, upala pluća, gripa, 
AIDS), rasa (crnci u odnosu na bijelce), spol (muškar- 
ci u odnosu na žene) pa čak i bračni status i težina 
(višak od 13,6 kg skraćuje život za 900 dana ili dvije 

i pol godine). Također, navike koje su visoko rizične 
su pušenje, alkohol, zlouporaba droge pa i ispijanje 
kave (dvije šalice dnevno skrate život za 26 dana). 
Prema rezultatima različitih istraživanja, nuklearne 
elektrane skraćuju životni vijek za najviše dva dana. 
Znači, možda bi se prije trebali odreći kave nego 
nuklearnih elektrana?! 

Ova usporedba bila bi prikladna ilustracija kada 
govorimo o opasnostima zbog rada nuklearnih 
elektrana ako bi ljudi bili isključivo racionalna bića. 
Međutim, pokazuje se da je za poimanje rizika pre- 
sudno prvobitno iskustvo koje je, za slučaj nuklear- 
ne energije, za čovječanstvo bilo iznimno negativno 
(atomska bomba). S druge strane, nuklearne elek- 
trane radile su desetljećima (prve su izgrađene u 
Velikoj Britaniji i Americi 1956.) i nikad se nije čulo 
ništa loše o njima dok ih nije obilježio akcident u 
Černobilu 1986. godine. Očito je propušteno prikaza- 
ti nuklearne elektrane u drukčijem ozračju. 
Razmotrimo zašto nuklearne elektrane ipak nisu 
opasne, premda to mogu biti. Nuklearne elektrane 
nisu opasne spriječi li se prodor radioaktivnosti iz 
nuklearnog reaktora u okoliš. Kako se to radi? Sve 
se, zapravo, svodi na polijevanje vodom (način ko- 
jim se fizičke prepreke štite od povišenja tempera- 
ture) i teško da je to velik znanstveni, tehnološki ili 
tehnički problem. Znači, postoji opasnost, iznimno 
malo vjerojatna, od gubitka reaktora kao posljedice 
teškog kvara, no vjerojatnost gubitka ljudskih života 
zbog radioaktivnosti koja je iz nuklearne elektrane 
prodrla u okoliš i doprla do ljudi, danas je skoro jed- 
naka nuli. 


Odlaganje radioaktivnog otpada trivijalni je 
tehnički problem 

Nakon rasprave o riziku od rada nuklearne elektra- 
ne, sljedeće zanimljivo pitanje je pitanje otpada. 
Kao i svaki proces u kojem se određeni tip energije 
pretvara u neki drugi (ovdje, pretvorba nuklearne 
energije u električnu energiju) postoje određeni 
nusprodukti. Ne koristimo riječ otpad s obzirom na 
to da je otpad jedne nuklearne elektrane gorivo 
za drugu. Pojednostavljeno, ,ako imamo 30 tona 
promatranog goriva na početku rada nuklearne 

elektrane, nakon godine rada - sadržaj goriva se 
promijenio, ali neupotrebljivi otpad iznosi ukupno 
jednu tonu (što je tri posto od ukupne mase). Kada 
govorimo o termoelektrani na ugljen za proizvodnju 
jednake snage, moramo uzeti najmanje 2.300.000 
tona (najkvalitetnijeg) ugljena, a količina otpada (uz 
uređaj za odsumporavanje) je minimalno 275.000 
tona (sumporni dioksid, prašina, dušikovi oksidi, 
ugljikovodici, pepeo) te još 5.000.000 tona ugljičnog 
dioksida. Da pojednostavimo usporedbu: nuklearna 
elektrana proizvede jednu tonu otpada, a termoe- 
lektrana na ugljen jednake snage više od pet miliju- 
na tona. Omjer količina goriva je 1:76.666, a otpada 
1:5.000.000. 

Pa ipak, što s ovom jednom tonom otpada? Struč- 
njaci koji se bave zbrinjavanjem otpada jedinstveni 
su u tvrdnji da je odlaganje radioaktivnog otpada 


odnosno razgradnja nuklearne elektrane već je pro- 
vedena 119 puta i nije poznato da se dogodila veća 
nezgoda i ne predstavlja veći tehnički problem. 

I još malo o nuklearnom oružju. Nuklearno oružje 
može se proizvesti na tri načina; obogaćivanjem ura- 
na, proizvodnjom plutonija u posebnim reaktorima 
ili proizvodnjom u komercijalnim reaktorima (nu- 
klearnim elektranama). No, proizvodnja plutonija u 
reaktorima - kako u posebnim, tako i komercijalnim 
- zahtijeva preradbu goriva. Nitko ne proizvodi plu- 
tonij u komercijalnim reaktorima, jer za to postoje 
posebni reaktori. Osim toga, to je preskup i neučin- 
kovit način koji je i nemoguć zbog nadzora Međuna- 
rodne agencije za atomsku energiju, koja kontrolira 
rad svih nuklearnih elektrana. Naravno, oprez je 
potreban i, uz to, različiti mehanizmi kontrole, nad- 
zora i upravljanja kojim se osigurava sprječavanje 


Odluka o izgradnji nuklearne elektrane ne 
ovisi o inženjerskim problemima, odnosno 
nepostojanju tehničkih rješenja za izgradnju, 
sigurnost pogona i zatvaranje nuklearne 
elektrane, nego stav prema nuklearnim 
elektranama te, stoga, i prema odluci o njenoj 
izgradnji određuju različita socijalna, politička, 
ekonomska i druga obilježja društva 


trivijalni tehnički problem. Ako netko ipak sumnja, u 
prirodi postoji primjer i za to. U Gabonu je u davnoj 
prošlosti postojao prirodni fisijski reaktor na čijem je 
mjestu, nakon gašenja, prirodno odlagalište. Dugo- 
živući otpad migrirao je deset metara u milijunima 
godina nakon toga. Doista, postoje problemi zbrinja- 
vanja otpada, no to nije radioaktivni otpad. 

Nakon rada nuklearne elektrane, postoje još dva 
važna pitanja koja nekako idu usporedo, a to SU: 
zatvaranje nuklearne elektrane, odnosno razgradnja 
te problem širenja nuklearnog oružja. Zatvaranje, 

proliferacije nuklearnog oružja. 

Jedna od zaključnih misli jest: odluka o izgradnji 
nuklearne elektrane ne ovisi o inženjerskim pro- 
blemima, odnosno nepostojanju tehničkih rješenja 
za izgradnju, sigurnost pogona i zatvaranje nukle- 
arme elektrane, nego različita socijalna, politička, 
ekonomska i druga obilježja društva određuju stav 
prema nuklearnim elektranama te, stoga, i prema 
odluci o njenoj izgradnji. 

BROŠURA 200 EE SAVJETA 


M.Ž. Malenica 


Živjeti kvalitetnije 
i plaćati manje 


Brošura 200 EE savjeta, kao i one ranije objav- 
ljene, nastoji informirati, obrazovati, odnosno 
savjetovati građane o tomu kako primjerenijim 
rješenjima i ponašanjem smanjiti potrošnju 
energije i vode i pritom ostvariti dvostruku 
korist 


Projekt Poticanje energetske efikasnosti u Hr- 
vatskoj pokrenut je još u srpnju 2005. godine s 
ciljem podizanja svijesti građana o učinkovitoj 
potrošnji energije te poticanja primjene eko- 
nomski isplativih, energetski efikasnih (EE) teh- 
nologija, materijala i usluga u Hrvatskoj. Provo- 
dit će se tijekom pet godina, do srpnja 2010. 
godine, a svoje ciljne skupine na koje otpada 
više od 40 posto ukupne potrošnje energije u 
Hrvatskoj, pronašao je u: sektoru domaćinsta- 
va (građanstvo); sektoru uslužnih djelatnosti i 
javnom sektoru. Uz povećanje energetske učin- 
kovitosti, što često dovodi i do smanjenja po- 
trošnje energije te uštede novca, cilj Projekta je 
i izravno smanjenje emisije stakleničkih plinova 
u okoliš. Provodi ga Fond za zaštitu okoliša i 

energetsku učinkovitost u suradnji s Ministar- 
stvom gospodarstva, rada i poduzetništva i Pro- 
gramom Ujedinjenih naroda za razvoj (UNDP). 
Radeći na informiranju i izobrazbi krajnjih 
korisnika o energetskoj učinkovitosti te o do- 
stupnosti energetski učinkovitijih tehnologija i 
uređaja na tržištu, iz Centra znanja projekta Po- 
ticanje energetske efikasnosti u Hrvatskoj stižu 
nam razni promo materijali (brošure, priručnici, 
vodiči, plakati, spotovi). Nakon brošura Dovesti 
svoju kuću u red, Sustavno gospodarenje ener- 
gijom u gradu Zagrebu i Prihvatite izazov težak 
jednu tonu (Vaš vodič za akciju protiv klimat- 
skih promjena), početkom lipnja 0.g. objavljena 
je još jedna publikacija. Riječ je o brošuri 200 
EE savjeta (kako efikasnije koristiti energiju, ži- 
vjeti kvalitetnije i plaćati manje). Tiskana je u 
više od 700 tisuća primjeraka, a distribuirana je 
preko dnevnog tiska. Objavljena je u povodu 5. 
lipnja - Svjetskog dana zaštite okoliša, koji se u 
nas ove godine obilježio s porukom Vaš Planet 
Vas treba ujedinjene u borbi protiv klimatskih 
promjena. 


Lana Stamenković 


Rješenje na pomolu 


Umjesto goriva iz kukuruza ili šećerne trske, 
U potrazi za nejestivom biljkom koja raste na 
tlu presiromašnom za uspješnu poljoprivredu 
istraživanja su pokazala da se gorivo može 
proizvesti od divljeg prosa koje raste samo- 
niklo u prerijama - ni iz čega, uz znatno veće 
energetske i ekološke dobrobiti 


Najbrži način da započnete svađu među ekolozi- 
ma jest da pokrenete temu biogoriva - tekućeg 
goriva biljnog podrijetla poput etanola. Prema 
rezultatima najnovijih istraživanja, biogorivo bi s 
vremenom moglo zamijeniti fosilna goriva. 

Zagovornici biogoriva naglašavaju mogućnost 
oslobađanja od ovisnosti o uvozu nafte i korište- 
nje energenta koji neće štetiti klimi. Protivnici 
ne prihvaćaju biogorivo, koje se sada proizvodi 
najviše iz kukuruza i šećerne trske, smatrajući ga 
slijepom ulicom koja će povećati cijene hrane, a 

pritom neće spasiti Planet. Do sada se činilo da 
su protivnici više u pravu. Kukuruz, glavni izvor 
etanola u SAD-u, nije vrlo bogat izvor energije i 
teško je shvatiti kako bi svijet sa skoro milijardu 
gladnih ljudi mogao odvojiti veliki dio svog uzgoja 
kukuruza za gorivo. 0 tomu govori podatak da je 
zbog proizvodnje etanola iz kukuruza, u SAD-u u 
2006. godini znatno porasla cijena žitarica koja je 
u svijetu dosegla rekordnu visinu. 

Postavlja se pitanje može li se biogorivo proizvo- 
diti od nejestive biljke koja raste na tlu presiro- 
mašnom za uspješnu poljoprivredu? Upravo je to 
ideja vodilja u pokušaju proizvodnje celuloznog 
etanola iz divljeg prosa, koji samoniklo raste u 
prerijama. Proizvodnja biogoriva iz divljeg prosa 
složenija je nego iz kukuruza ili šećerne trske, ali 
energetske i ekološke dobrobiti su znatno veće. 
Umjesto goriva iz hrane, iz divljeg prosa (Panicum 
virgatum) može se proizvesti gorivo ni iz čega, 








kako efikasnije koristiti energiju, 
živjeti kvalitetnije i plačati monje 








I vaša kuća može postati pametna i štedjeti 
energiju! 

Brošura 200 EE savjeta, kao i one ranije objav- 
ljene, nastoji informirati, obrazovati, odnosno 
savjetovati građane o tomu kako primjereni- 
jim rješenjima i ponašanjem smanjiti potrošnju 
energije i vode. Ukazuje na moguće ostvariva- 
nje dvostruke koristi pri tomu, odnosno manjeg 
utroška (niži račun) te doprinosa smanjenju emi- 
sije stakleničkih plinova u atmosferu. 

Dvjesto savjeta podijeljeno je na više tematskih 
područja (građenje, izolacija, zagrijavanje i hlađe- 
nje prostora, učinkovitija rasvjeta, korištenje kućan- 
skih aparata, gospodarenje vodom...). / vaša kuća 
može postati pametna i štedjeti energiju!, kaže se u 
jednom poglavlju. Što se skriva iza pojma pametne 
kuće te još puno toga - otkrit ćete u ovoj korisnoj 
brošurici, koju nije dostatno tek prolistati. Bilo bi 
mudro s njom se posavjetovati svaki put kad, pri- 
mjerice, gradimo novu ili preuređujemo staru kuću 
(stan), zamjenjujemo prozore ili neki kućni sustav 
(grijanje, hlađenje, topla voda...), kupujemo novi 
kućanski aparat ili tek mijenjamo žarulju. 


a novi znanstveni članak objavljen u Radovima 
Nacionalne akademije znanosti (PNAS) ukazuje i 
tvrdi da treba napraviti takvu promjenu. 

Do sada najveće provedeno istraživanje o uzgoju 
divljeg prosa za proizvodnju energije obuhvatilo je 
poljoprivrednike koji su na deset polja, svako od 
po 15 do 20 jutara, uzgajali divlje proso i pratili 
koliko su goriva i gnojiva potrošili za to vrijeme. 
Rezultati su pokazali 540 posto više energije nego 
što je potrošeno za uzgoj divljeg prosa, žetvu i 
preradu, a etanol iz kukuruza donosi samo 25 po- 
sto više energije. 

Emisija štetnih plinova iz takvog goriva bila bi 94 
posto niža nego iz fosilnih goriva, zapravo skoro 
nepostojeća. Rezultati iz prethodnih istraživanja su 
slična, ali na znatno manjem uzorku. Srž svega je 
da se ne koristi plodno tlo za proizvodnju goriva 
umjesto hrane. 

ELEKTRONIČKI BILTEN (NEWSLETTER) 
HEP OPSKRBE d.0.0. 


Bliže kupcima 


Glavni cilj je elektroničkom poštom sustavno 
informirati povlaštene kupce kako bi pravo- 
dobno dobili sve informacije o HEP Opskrbi, 
promjenama na području energetike, novim 
zakonima i svemu što je osobito važno za nji- 
hovo poslovanje 


Slijedeći tržišne trendove, a s ciljem zadovoljenja 
potreba povlaštenih kupaca, HEP Opskrba d.0.0. je 
U svibnju na internetske adrese svojih kupaca upu- 
tila prvi broj Elektroničkog biltena (Newslettera). 
Elektronički bilteni su u današnje vrijeme vrlo po- 
pularan oblik periodičnog komuniciranja unutar 
određene interesne skupine, preko interneta. 

Na taj će način HEP Opskrba biti kontinuirano u 
kontaktu s postojećim kupcima, poslovnim par- 
tnerima, zaposlenicima, odnosno svima koji iskažu 
interes i na stranici HEP Opskrbe upišu da žele pri- 
mati Elektronički bilten. 

Glavni cilj je elektroničkom poštom sustavno infor- 
mirati povlaštene kupce kako bi pravodobno dobili 
sve informacije o HEP Opskrbi, promjenama na po- 
dručju energetike, novim zakonima i svemu što je 
osobito važno za njihovo poslovanje. 

Na taj način se kupce također želi obavijestiti o 
novostima na internetskoj stranici HEP Opskrbe. 


Opsežne pripreme 

Izdavanju Elektroničkog biltena HEP Opskrbe pret- 
hodile su opsežne pripreme. Provedeno je prelimi- 
narno istraživanje elektroničkih biltena (newslette- 
ra) opskrbljivača u regiji, izrađena je projektna 
dokumentacija, određene ciljne skupine kupaca, 


IZLOŽBA U SVJETLU SUNCA “09. 
- SOLARNI OBJEKTI 


definirana IT potpora, obrađen način prikupljanja 
vijesti iz područja energetike i - prvi broj je pripre- 
mljen, objavljen i proslijeđen kupcima. 
Napomenimo da je za odabir najboljeg načina pre- 
zentiranja informacija kupcima, Odjel za odnose s 
kupcima i javnošću HEP Opskrbe u okviru prelimi- 
narnog istraživanja prikupio elektroničke biltene 
(newslettere) opskrbljivača električnom energijom 
u Europi i velikih tvrtki u Hrvatskoj. 

Na internetskog stranici HEP Opskrbe omoguće- 
na je prijava svih zainteresiranih, a prethodno je 
o tom novom načinu komuniciranja obaviješteno 
skoro 100 kupaca. 

Znači, prije objave Elektroničkog biltena, stvoreni 
SU svi preduvjeti da on stigne na adresu kojoj je i 
namijenjen - adresu kupaca HEP Opskrbe. 

Pri odluci o odabiru izgleda i oblika, za početak je 
zamišljeno da Elektronički bilten bude na jednoj 
stranici, na kojoj će kao tema broja biti aktualnost 
vezana za kupce i vijesti iz svijeta energetike. Mo- 
guće je povećanje broja stranica i nove rubrike - 
prema potrebi. U namjeri da se zadovolje potrebe 
kupaca HEP Opskrbe, osluškivat će se povratne 
informacije i slijediti tržišni trendovi. 


Prvi broj 

U prvom broju Elektroničkog biltena HEP Opskrbe, 
uvodno je direktor Ivan Mrljak ukazao na cilj po- 
kretanja tog komunikacijskog sredstva u kojem bi 
se iscrpnije predstavila HEP Opskrba te na moguć 
nosti zajedničke suradnje i uspostavljanja, održa- 
vanja i razvijanja dobrih odnosa, ali i informiranja 
o aktualnostima iz svijeta energetike. 


Velika energija Sunca 


Krajem lipnja 0.g., u splitskom Salonu Galić 
otvorena je izložba U svjetlu Sunca “09. - so- 
larni objekti. Autor izložbe Tomislav Lerotić, 
predavač na Odsjeku za dizajn vizualnih komu- 
nikacija Umjetničke akademije Split, uz svoje 
brojne aktivnosti vezane za slobodnu grafiku, 
ilustracije i dizajn, radi i na osmišljavanju či- 
tavog niza projekata održivog razvoja te solar- 
nih sustava. Prigodom otvaranja, dr.sc.Ljubomir 
Majdandžić iz Hrvatskog stručnog udruženja za 
sunčevu energiju održao je predavanje Moguć- 
nosti Sunčeve energije. 


Ovom izložbom, koja je posjetitelje privukla više 
svojim pratećim, poglavito tekstualnim izlošcima 
nego instalacijama i solarnim pločama, prof. T. 
Lerotić je, između ostalog, naglasio da su split- 
ski krovovi s površinom od 9.500.000 četvornih 
metara već trećinom svoje iskoristivosti u stanju 
stvoriti energanu snage 350 MW, odnosno snagu 
koju dobivamo iz NE Krško. Ako bi se, primjerice, 
samo deset posto tih površina opskrbilo sustavi- 
ma za korištenje energije Sunca, dobila bi se so- 
larna energana snage 118 MW. Također je naveo 
kolika bi se snaga mogla prikupiti na krovovima 





Iva Kolarić 


Objavljena je informacija o novim zakonima (Zakon 
o izmjenama i dopunama Zakona o tržištu elek- 
trične energije, Zakon o izmjenama i dopunama 
Zakona o energiji i Zakon o učinkovitom korištenju 
energije u neposrednoj potrošnji). 

Zakoni su, prvenstveno, utemeljenje za nastavak 
procesa liberalizacije tržišta električne energije u 
Hrvatskoj, koji za cilj imaju krajnjem kupcu omo- 
gućiti transparentne i povoljne uvjete opskrbe 
električnom energijom. 

HEP Opskrba u toj prigodi poručuje: 

- Na ovaj način želimo uspostaviti izravnu komu- 
nikaciju s našim kupcima, osluškujući njihove po- 
trebe i želje te tako potvrđujemo da nam je kupac 
uvijek na prvom mjestu. 


Newsletter 


HEP Opskrba, 


PRIJAVITE SE NA 
NEWSLETTER HEP 
OPSKRBE 

'/2004, 76/2007 i NN 152/208); 

jergije u neposrednoj potrošnji (NN 


najvećih gradskih zgrada i ustanova pa bi, pri- 
mjerice, jedna od zgrada koje tvore Škver davala 
snagu od 1.976 kW, a stadion na Poljudu površine 
18.000 četvornih metara čak 2.371 kW. 
5 energijom koju Sunce za samo tri sata pošalje 
na Zemlju, mogla bi se pokriti godišnja potroš- 
nja energije cjelokupnog svjetskog stanovništva. 
Zalihe energije Sunca mnogostruko su veće od 
preostalih zaliha konvencionalnih izvora energije 
poput nafte, plina, ugljena i urana, tvrdi autor ove 
zanimljive izložbe. 

Veročka Garber 

Tijekom 2008. godine, mnogi su analitičari pred- 
viđali godišnji rast vjetroelektrana od 15-20 posto 
u sljedećem desetljeću. Dramatične promjene na 
svjetskom financijskom tržištu dovele su do revizije 
tih predviđanja i smanjenja očekivanja. U proteklom 
razdoblju veliki zamah vjetroelektrana predviđao 
se zbog stalnog poboljšanja njihove ekonomično- 
sti te njihovog relativno niskog udjela u globalnoj 
energetici. Uz udjel od samo jedan posto u svjet- 
skoj proizvodnji električne energije, vjetroelektrane 
su imale golemi prostor za rast. Od 2000. do 2007. 
godine globalni kapaciteti vjetroelektrana rasli su 27 
posto godišnje, sve do ukupne instalirane snage od 
94 GW. Rekordna godina je pritom bila 2007., kada 
je instalirano 19 GW vjetroelektrana, od čega 26,4 
posto u SAD-u. Tada se činilo da će vjetroindustrija 
nastaviti s agresivnim rastom. 

Ključni čimbenici koji su utjecali na takav veliki za- 
mah bili su stalno unaprjeđivanje tehnologije i po- 
sljedično smanjenje troškova te poticajne mjere za 
obnovljive izvore, uvedene u većini razvijenih svjet- 
skih država. Također, razvoju je pridonio i jači nadzor 
i ekološki nameti za elektrane na fosilna goriva, što 
je približilo cijenu proizvodnje električne energije iz 
vjetra onoj iz elektrana na fosilna goriva. 

Veliki rast i potražnja za vjetroagregatima i pripa- 
dajućom opremom stvorili su tzv. sellers market, 
odnosno tržište gdje je potražnja toliko visoka da 
uvjete prodaje diktira proizvođač, a ne kupac. Kon- 
kretno, od 2001. do danas, cijene vjetroagregata 
narasle su u prosjeku za više od 600 USD po kilovatu 
instalirane snage. Porast cijena neizbježno utječe na 
konkurentnost vjetroelektrana s ostalim tehnologija- 
ma na tržištu, jer je upravo investicija (uz, naravno, 
vjetropotencijal), ključan čimbenik isplativosti pro- 
jekta vjetroelektrane. Druga posljedica seller's mar- 
keta je produljenje rokova isporuke vjetroagregata 
te smanjenje ukupne kvalitete opreme. 


Propali, oslabljeni ili prodani pojedini ključni 
igrači vjetroindustrije 

Troškovi izgradnje vjetroelektrana po kilovatu kon- 
stantno su rasli tijekom proteklih nekoliko godina, 
zbog globalne konkurencije kupaca vjetroagregata, 
posebno sa tržišta velika rasta Indije i Kine. Velika 
potražnja i strah od manjka opreme prouzročili su 
spekulativnu kupnju vjetroagregata, čime je tržište 
postalo zasićeno i proizvođači opreme su mogli po- 
stavljati uvjete (i cijene) kakve su željeli. Od 2000. 
do trećeg tromjesečja 2008. godine troškovi vjetro- 
agregata porasli su za 112 posto (PowerAdvocate 
Wind Turbine Index). Takav dramatičan porast cijena 
najviše je uzrokovan rastom cijena komponenti vje- 
troagregata i sirovina od kojih se pojedine kompo- 
nente izrađuju. 

Globalna financijska kriza iznenadno je i radikal- 
no izmijenila vjetroindustriju. Većina developera i 
elektroprivrednih kompanija otkazala je ili odgodila 
gradnju kapitalnih objekata (pa tako i vjetroelektra- 
na), zbog nesigurnosti na financijskom tržištu i trži- 
štima sirovina. Krediti banaka postali su vrlo skupi, a 
u velikom broju slučajeva i nedostupni brojnim de- 
veloperima. Osim toga, financijska kriza je utjecala 
na nekoliko ključnih igrača vjetroindustrije. Primjeri- 
ce, banka Zehmann Brothers, jedna od pet najzna- 
čajnijih financijera u vjetroelektrane na Wall Streetu, 
propala je; Wachovia i AIG prodani su i smanjili su 


aktivnosti; JP Morgan i GE Energy Financial su osla- 
bljeni. Presušivanje financijskih izvora i smanjenje 
ekonomskog rasta znatno je smanjilo potražnju za 
vjetroagregatima. 

Smanjenje rasta očituje se i u izvješćima i objavama 
u tisku: General Electric mogao bi odgoditi isporu- 
ku vjetroagregata pojedinim investitorima; Suzlon 
Energy objavio je da je financijska kriza usporila na- 
rudžbe vjetroagregata; Gamesa Corp. Technologies 
SA zaustavila je proizvodnju vjetroagregata jedan 
dodatni tjedan tijekom Božićnih blagdana 2008. 
na dvije lokacije; Vestas Wind Systems A/S donio 
je odluku o nezapošljavanju novih ljudi, jer očekuje 
smanjenje proizvodnje u 2009.; BP se povlači iz pro- 
jekata vjetroelektrana u Indiji, Kini i Turskoj i fokusi- 
ra se na vjetroelektrane u SAD-u... 


Dramatičan pad cijena sirovina 

Financijska kriza prouzročila je pad cijena sirovina, 
koje su tijekom proteklih sedam godina stalno rasle. 
U zadnja tri mjeseca 2008., one su se smanjile za 
30 posto. Taj dramatičan pad predstavlja zanimljivu 
mogućnost za kupce prije nego se tržište vjetroa- 
gregata ponovno oporavi. Premda je globalna finan- 
cijska kriza kratkoročno oslabila elektroprivrednu 
industriju, osnovna potreba pojačanja postojećih i 
gradnje novih kapaciteta u svrhu zadovoljenja po- 
treba za energijom, ostaje i dalje dugoročan cilj. To 
posebno vrijedi za zemlje u razvoju, poput Kine, s 
projiciranim rastom potražnje od 40 posto do 2020. 
godine (3.000 TWh). 

Do kada će cijena vjetroagregata padati i koliki će 
biti taj pad? To ponajviše ovisi o tomu koliko će pa- 
dati cijene sirovina za izradu vjetroagregata i koliki 
će biti pad potražnje. Elektroprivredne tvrtke i de- 
veloperi projekata vjetroelektrana bi, prema procje- 
nama PowerAdvocatea, mogli ispregovarati 10 do 
18 posto niže cijene vjetroagregata, u odnosu na 
cijene iz trećeg tromjesečja 2008. godine, kada su 
bile na vrhuncu. Također, investitorima pogoduje i 
činjenica da će pad cijena sirovina utjecati i na cije- 
ne ostale opreme, primjerice opreme za priključenje 
na elektroenergetski sustav, gdje se također može 
očekivati pad cijena. 

Ukratko, smanjenje potražnje i cijena sirovina za 
proizvodnju vjetroagregata moglo bi stabilizirati trži- 
šte i povećati ekonomsku sigurnost cijelog sektora. 
U skladu s tim, proizvođači vjetroagregata morat će 
promijeniti dosadašnju politiku poslovanja i više se 
prilagođavati zahtjevima kupaca. 


Veća dostupnost komponenti 

Vrlo brzi rast vjetroindustrije je proizvodnji kompo- 
nenti za vjetroagregate nametnuo vrlo zahtjevne 
izazove. U prvom redu se to odnosi na kvalitetu 
komponenti te materijale i usluge, koji su trebali 
biti dostavljeni proizvođačima vjetroagregata u toč- 
no određeno vrijeme. Dosadašnji trend vrlo dugog 
vremena isporuke vjetroagregata, osim što je bio 
posljedica velike potražnje, također je bio uvjetovan 
izradom i isporukom pojedinih komponenti. 
Dosadašnji proces nabave komponenti bio je vrlo 
složen i podložan brojnim rizicima. Brzi rast je 
samo dodatno naglasio rizike kada su novi proi- 
zvođači opreme (tipični vjetroagregat se sastoji od 
više od 8.000 različitih komponenti) ušli na tržište. 
Istodobno, rasla je udaljenost između proizvodnih 


postrojenja i mjesta izgradnje vjetroelektrana. Sve 
to uzrokovalo je vrlo velike transportne i logističke 
troškove te utjecalo na kvalitetu opreme i produljilo 
vrijeme isporuke. 

Prije financijske krize, najproblematičnije. kompo- 
nente bile su mjenjačke kutije, veliki ležajevi i lo- 
patice vjetroagregata, čija je proizvodnja kapitalno 
vrlo intenzivna i traje relativno dugo. Dodatno, veliki 
broj komponenti sadrži čelik, lijevano željezo i slične 
sirovine, koje se koriste i u drugim industrijama. Po- 
većavanje jedinične snage vjetroagregata na nekoli- 
ko megavata zahtijevalo je veće komponente, što je 
dodatno utjecalo na mogućnost dobave opreme. 

U svom izvješću iz kolovoza 2008. godine, BIM Con- 
sultje predvidio da će “u sljedeće dvije godine ključ- 
ne ograničavajuće komponente biti veći ležajevi za 
mjenjačke kutije, vratila i ležajevi za pitch kontrolu 
lopatica te lijevanje i kovanje“ te da će se tržište 
komponenti stabilizirati u odnosu na potražnju do 
2012. godine. 


Proizvođači više usmjereni na uslugu i pouz- 
danost 
Jedan od kritičnih koraka za realizaciju projekta 
vjetroelektrane je koordinacija logistike. Primjerice, 
projekt snage 100 MW može zahtijevati da približno 
650 tegljača dolazi na lokaciju točno utvrđenim slije- 
dom. U sadašnjim uvjetima zemljopisne raspršenosti 
proizvodnih pogona, to može biti iznimno zahtjevan 
zadatak. Kako bi se minimizirali potencijalni proble- 
mi logistike, proizvodni pogoni sve se više primiču 
budućim vjetroelektranama. Do sada je to bio važan 
izazov, s obzirom na iznenadnu pojavu novih tržišta 
u sjevernoj Americi i Aziji, s istodobno velikim eu- 
ropskim tržištem. 
Još jedan ozbiljan problem nabave komponenti je 
kvaliteta, pri čemu se najviše poteškoća javljalo kod 
kvalitete mjenjačkih kutija i lopatica. Većina tih pro- 
blema povezana je s nedostatkom odgovarajućeg 
testiranja novih većih vjetroagregata. Zbog velikih 
zahtjeva za proizvodnju vjetroagregata s boljom 
iskoristivošću u uvjetima manje brzine vjetra, proi- 
zvođači su bili prisiljeni brzo plasirati nove proizvode 
na tržište. Uz neke nedostatke dizajna, veliki broj 
proizvedenih vjetroagregata ukazao je na problem s 
kvalitetom unutar samog procesa proizvodnje i stvo- 
rio dodatni pritisak na proizvođače komponenti. 
Međutim, s padom potražnje vjetroagregata, proi- 
zvođači će imati više vremena za poboljšanje do- 
bavnih kanala, uklanjanje uskih grla i smanjenje 
rokova isporuke ključnih komponenti. Također se 
planiraju ili su u izgradnji nova proizvodna postro- 
jenja na tržištima najbržeg rasta, uključujući Kinu i 
američki srednji zapad. Takav razvoj događaja će 
olakšati nabavu opreme i ojačati položaj proizvođa- 
ča te omogućiti zadovoljenje potražnje kao što je 
bilo prije financijske krize. 
Kako industrija vjetra sazrijeva, najveći igrači sve 
više prepoznaju važnost nabave komponenti kao kri- 
tičnog elementa svog poslovanja. Problemi kvalitete 
mogu snažno utjecati na brand nekog proizvođača 
te posljedično na percepciju i dioničara i javnosti. 
Kako industrija sazrijeva, usmjerenje proizvođača na 
uslugu i pouzdanost bit će Ključ izgradnje uspješnog 
globalnog branda. 

(nastavak u idućem broju) 

REMONT POSTROJENJA Marica Žanetić Malenica 
HE DUBROVNIK 


Odgoda e 
revitalizacije, _. 
potreba 
generalnog | 
remonta 





Ne žale se puno ni gospar Ivo, 
ni gospar Mato, ni gospar Vlaho, 


ni gospar Mišo, ni ostali naši | \ 
gospari, ali napominju da i oni i 
postrojenje sada već dartonoćno 





sanjaju Odluku iz 2007. 
koja bi Hidroelektrani Dubro 
produljila životni vijek za tri 
sljedeća desetljeća 


Zavarivanje prirubnice 
na spiralnom kućištu 
za spoj s difuzorom 

1 cvrči, cvrči cvrčak na platou platske hidroelek- 
trane, cvrči i u okolnom raslinju, što znači da je 
doista vruće. Više od 30 *C u zraku negdje oko 
podneva čini nas nekako fjakastima. Ali, nakon 
uspješno obavljenog godišnjeg remonta, može 
se malo i predahnuti. Dvadesetak dugih dana 
s produljenim radnim vremenom, po potrebi, 
sada je za našima iz HE Dubrovnik pa mi, onako 
opušteno i sa zadovoljnim smiješkom, govore 
što je i kako je odrađeno. 

- Opseg remonta bio je malo smanjen jer smo, 
zbog određenih razloga, morali odustati od 
dijela planiranih zahvata u tunelu. Prilagođa- 
Vajući se uvjetima i poštujući zadane rokove, 
ovogodišnji pregled postrojenja obavljen je od 
18. svibnja do 6. lipnja 0.g., nakon čega smo 
odmah išli“ na mrežu, kaže direktor Ivo Mile- 
tić, koji će na mjestu čelnog čovjeka Pogona HE 
Dubrovnik uskoro zaokružiti prvu godinu bez 
većih iznenađenja pa kaže: Što sam očekivao, 
to sam i našao. Pohvalio je uspješnu suradnju s 
rukovoditeljima i ostalim zaposlenicima, izraža- 
Vajući nadu se da će tako biti i ubuduće. Jedino 
ga tišti Odluka o revitalizaciji iz 2007. godine, 
koja je na snazi, ali je - zbog općepoznatih gos- 
podarskih i financijskih okolnosti - zaustavljeno 
njeno provođenje. 

- Ako se to bude dulje odgađalo, morat ćemo 
obaviti kapitalni remont. Međutim, to nije pra- 
vo rješenje za sljedećih tridesetak godina rada 
ovog postrojenja, koje je u pogonu od 1965. 
godine, naglašava I. Miletić. 


Najzahtjevnija elektrooprema 

S obzirom na starost postrojenja, Dubrovčani 
HEP Proizvodnje zadovoljni su njegovim radom 
i pogonskom spremnoštu, ali... nad vedrim 
nebom iznad Plata nadvio se strah od ispada i 
kvarova. Tim više što su poslovi održavanja sve 
zahtjevniji i opsežniji, a broj ljudi prepolovljen 
(od pedesetak broj je smanjen na 25). 

- Mnogi od tih 25 ljudi pri kraju su radnog vije- 
ka, a nemaju komu prenijeti svoja dragocjena 
iskustva, žali se gospar Vlaho Zakarija, ruko- 
voditelj Službe održavanja kojeg, također, već 
sljedeće godine čeka zaslužena mirovina. 


Od njega, iz prve ruke, doznajem što je sve 
učinjeno u tih petnaestak dana ovogodišnjeg 
pregleda. Radovi na strojarskoj opremi bili su 
rutinski (obavila ih je zagrebačka tvrtka Mar- 
ting), dok je elektrooprema bila puno zahtjev- 
nija. Na njoj su, u cijelosti, obavljeni i sljedeći 
radovi: rastavljanje, pranje, zamjena ležaja, 
lakiranje i ponovno sastavljanje amplidina 
agregata A i B (Končar Montažni inženjering 
i posada); godišnja njega blok transformatora 
agregata A (posada) te odspajanje i popra- 
vak blok transformatora agregata B uz obradu 
transformatorskog ulja (Končar MI i posada); 
servis rastavljača, uzemljivača i prekidača na 
rasklopnom postrojenju 110 kV i 220 kV (Kon- 
čar MI i ABB); popravak turbinskog regulatora 
agregata B (Brodarski institut); godišnja njega 
ostale opreme koju je obavila posada... i još 
puno toga. Pojedini planirani radovi djelomič- 
no su obavljeni (ugradnja i puštanje u pogon 
sinchro-check releja za provjeru uvjeta za sin- 
kronizaciju oba agregata - izvoditelj Končar MI 
te ugradnja i puštanje u pogon opreme za mje- 
renje protoka turbine - izvoditelj Siemens), dok 
će se ostali predviđeni radovi obaviti postupno 
tijekom godine. 


Brtvena iznenađenja 

Remont agregata A započeo je 18., a završio 
31. svibnja. Na turbini je provedena redovna 
godišnja njega regulacije i ostale opreme. Pri 
kontroli zračnosti regulacijskih lopatica, zamije- 
njeno je šest sigurnosnih bolcena. Nakon obav- 
ljenih planiranih radova na obilaznom vodu PTZ 
i probnog punjenja tlačnog cjevovoda agregata 
A, došlo je do propuštanja na spoju difuzor-spi- 
rala, što je zahtijevalo pražnjenje tlačnog cje- 
vovoda i demontažu spoja. Iscrpnim pregledom 
ustanovljeno je da su brtvene plohe na spirali 
U vrlo lošem stanju pa se odmah pristupilo nji- 
hovom popravku. 

Kod agregata B, koji je u remont ušao nakon 
puštanja u pogon agregata A, obavljeno je: 
rastavljanje turbine do uključivo ugljenih br- 
tvila s ciljem uklanjanja nataloženog kamenca; 
kontrola istrošenosti mesinganih potrošnih pr- 


stena ugljenih brtvila (koji su zamijenjeni) te 
kontrola ostale demontirane opreme. | ovdje 
je pri kontroli zračnosti regulacijskih lopatica 
zamijenjeno osam sigurnosnih bolcena radi 
boljeg brtvljenja. 

Popravak kavitacijskih oštećenja na obje tur- 
bine provela je zagrebačka tvrtka Tekum, uz 
stalni nadzor stručnjaka Martinga. Na vodo- 
stanskoj opremi, koju je pregledala posada 
Elektrane, nisu uočena oštećenja zbog kojih 
agregati ne bi bili u pogonu, ali je primijeće- 
na pojava hrđe na vanjskoj površini leptirastih 
zatvarača A i B. 

Nakon što je u odvodnom tunelu tvrtka Vuliks 
obavila dogovorene radove, zbog deformacije 
na jarmu za dizanje došlo je do poteškoća pri 
dizanju zatvarača. Posada je upozorila da bi što 
skorije trebalo planirati nabavu novog jarma. 
Ali i već stare uranjajuće crpke za pražnjenje 
odvodnog tunela, jer je ove godine u pomoć 
pristigla malo manja iz HE Zakučac. 

I tako, ovdje škripi, ondje propušta, tamo 
stenje, onamo zahrđalo... Ne žale se puno ni 
gospar Ivo, ni gospar Mato, ni gospar Vlaho, 
ni gospar Mišo, ni ostali naši gospari, ali na- 
pominju da i oni i postrojenje sada već dano- 
noćno sanjaju Odluku iz 2007. godine, koja bi 
Elektrani produljila životni vijek za tri sljedeća 
desetljeća. 


21.8 


pr 


Direktor HE 
Dubrovnik Ivo Miletić 


Vlaho Zakarija, 
rukovoditelj Službe 


zabrinut je zbog 
odgode ostvarenja 
Odluke o revitalizaciji 
postrojenja koje je 

u pogonu od 1965. 
godine 


održavanja HE 
Dubrovnik žalostan 
je što su mnogi 
znalci svog zanata 
pri kraju radnog 
vijeka, a nemaju 
komu prenijeti svoja 
dragocjena iskustva 


Obilazni cjevovod predturbinskog zatvarača nakon montaže Čišćenje drenažne jame 

BICIKL, ELEKTRIČNI ILI NA BATERIJE 


Prijevozno sredstvo 


Dudućnosti 
i zdravlja 


Za put na posao nema boljeg prijevoznog sred- 
stva od električnog bicikla, naravno uz punjač. 
Već danas brojni Japanci putuju poluelektričnim 
biciklima, a problemi kako bicikl napuniti kada 
se baterija istroši (primjerice, u parku) bit će 
riješen postavljanjem solarnih ploča u svim 
gradskim parkovima, istog proizvođača kao i 
električnih bicikala - tvrtke Sanyo. 

Sustav punjenja baterija u parkovima bit će po- 
vezan s akumulatorom za skladištenje energije 
iz Sunčeva izvora, a dobra vijest je kako će se 
baterije moći puniti i noću i za kišnih dana. 
Naravno, cijeli svijet pa tako i Japan teži oču- 
vanju okoliša. Za električni bicikl koristi se čista 
tehnologija koja bi mogla i trebala zavladati 


NOVI NAČIN PRIDOBIVANJA 
SIROVE NAFTE 


Lana Stamenković 
Izvor: Metro portal/ ekosfera 


svijetom kako bi se očuvao 
Planet od zagađenja. 

Da bi potaknuli zdrav ži- 
vot i očuvanje okoliša 
veliki proizvođači 

kao što su Sanyo, 
Panasonic ili Toshiba, 
tvrtke specijalizirane za 
proizvodnju baterija, ima- 

ju još jedan veliki projekt u 
izradi. Riječ je o hibridnim biciklima 
koji korisnicima smanjuju tjelesni napor. A 
bicikl na baterije prijevozno je sredstvo bu- 
dućnosti i zdravlja. 





Željko Medvešek 
Izvor: SiemensWelt 


Pijesak pod naponom 


Istraživači iz Slemensa, uz pomoć elektromagnetske 
indukcije, namjeravaju u Kanadi zagrijavati uljeni 
škriljevac i na taj način iz žitkog mulja djelotvornije 
zlučivati njegov sadržaj crnog zlata. Taj novi način 
pridobivanja sirove nafte znatno je djelotvorniji i sno- 
šljiviji za okoliš nego uobičajeni postupci. On je i 


maju u kanadskoj divljini, ali i diljem svijeta. Stručnja- 
i pretpostavljaju da je približno 178 milijarda barela 
sirove nafte (90 posto svjetskih pričuva) pohranjeno u 
pjeskovitom tlu (od šezdesetih godina prošlog stolje- 
ća od toga je “iskopano“ samo tri posto). 
Bernd Wacker iz Corporate Technology, Erlangen, sa 
svojom grupom razvio je novi postupak, koji ponaj- 
prije treba učiniti znatno djelotvornijim već primje- 
njivano pridobivanje bitumena ispiranjem u ležištima 
uljenog pijeska (uljeni škriljevac). Prema tom novom 
postupku, u slojeve uljenog pijeska polaže se pa- 
ralelno s parnim vodom induktor u obliku kabela, 


Q 

obećavajući, s obzirom na goleme pričuve, koje drije- 





debljine ljudske ruke. U postaji na površini zemlje taj 
se induktor priključuje na pretvarač frekvencija, koji 
osigurava izmjeničnu struju visoke frekvencije. Kad 
se električna energija u tom obliku pošalje u ležište 
uljenog pijeska, oko induktora nastaje izmjenično 
magnetsko polje. To polje proizvodi u vodljivom pije- 
sku vrtložne struje koje polagano zagrijavaju bitumen 









Elektromagnetska 
indukcija trebala 

bi pridonijeti za 

okoliš snošljivijem 
pridobivanju sirove nafte 
iz uljenog škriljevca 


i mineraliziranu vodu oko zrnaca uljenog pijeska. Na 
taj se način od zrnaca pijeska mogu odvojiti kaplji- 
ce bitumena koje potom otječu u odvodne cijevi. U 
kombinaciji s uobičajenim parnim vodom moguće 
je, ovisno o uvjetima u konkretnom, pridobivati do 
20 posto više sirove nafte - uz istodobno smanjenje 
potrošnje vode. 


| OBNOVLJIVI IZVORI ENERGIJE | < 


PRENOSIMO IZ POSEBNOG IZDANJA O 


OBNOVLJIVIM IZVORIMA ENERGIJE ČASOPISA 


NEW SCIENTIST: UHVATITI VALOVE (3) 


Kako ukrotiti veliku 
energiju valova? 


Prema podacima Svjetskog energetskog vi- 
jeća (World Energy Council), u svijetu valovi 
mogu osigurati od 1.000 do 10.000 GW elek- 
trične energije, što znači da mogu proizvesti 
puno više energije nego plime i oseke, ali - 
iskorištavanje te energije teži je dio priče 


Prva svjetska elektrana koja koristi energiju va- 
lova nalazi se usidrena na pučini, pet kilometara 
od obale sjevernog Portugala. Izgradila ju je bri- 
tanska kompanija Pelamis Wave Power (P\WP). 
Elektrana se sastoji od tri golema plutajuća cilin- 
dra spojena zglobnim spojevima. Kad se zglobne 
strukture savijaju s valovima, pokreću hidraulične 
klipove koji potom pogone turbine koje mogu 
ostvariti snagu od do 2,25 MW. 

Prema podacima Svjetskog energetskog vijeća 
(World Energy Council), u svijetu valovi mogu 
osigurati od 1.000 do 10.000 GW električne 
energije. To znači da valovi mogu proizvesti 
puno više energije nego plime i oseke. Ali, 
iskorištavanje te energije teži je dio priče. 


Bez pobjednika među predloženim rješenji- 
ma, naziru se (samo) trendovi 

U šezdesetak predloženih rješenja za problem 
energije valova dani su vrlo različiti projekti i 


Snaga valova: Aguicadoura farma elektrana 
na valove, Portugal (snaga 2,25 MW) 


do sada još nemamo niti jednog očitog pobjed- 
nika, kaže Stephen Wyatt, stručnjak za energiju 
mora u britanskom Carbon Trustu. Za razliku od 
energije vjetra te plime i oseke, nije došlo do 
konvergencije u tehnologiji, a čini se da se to 
neće tako skoro ni dogoditi. Mnoge ideje koje 
izgledaju dobre, nisu odmakle puno dalje od 
barskih salveta na kojima su začete. 

Pa ipak, mogu se uočiti određeni trendovi. 
Zglobne strukture kao kod uređaja PWP-a, jed- 
na su od opcija. Drugi pristup koristi titrajni vo- 
deni stupac s cilindrom privezanim za morsko 
dno i opremljenim klipom povezanim s bovom 
koja pluta na površini. Kad se bova podiže i 
pada zajedno s valovima, pomiče klip gore - 
dolje, što pogoni vodu kroz turbine proizvodeći 
električnu energiju. 


Demonstracijski uređaji, prototipovi...ali vi- 
sina i učestalost valova jako variraju 

Kompanija finavera Renewables sa sjedištem 
u Vancouveru planira koristiti takav pristup za 
izgradnju demonstracijskog uređaja na valove 
u pokrajini Humboldt, Californija. Kompanija 
je potpisala ugovor s kalifornijskim komunal- 
nim divom Pacific Gas and Electric za isporuku 


elektrane na valove snage 2 MW, koja će biti 
priključena na mrežu 2012. godine. 

Druga rješenja samo skupljaju vodu valova koji 
se lome. Kako voda otječe natrag ka moru, 
usmjerava se kroz turbine koje proizvode 
električnu energiju. Danska kompanija Wave 
Dragon uspješno je pustila u probni pogon pro- 
totipove takvog uređaja. 

Poteškoće s valovima su u tomu što njihova 
visina i učestalost jako variraju, ovisno o vre- 
menu i zemljopisnoj konfiguraciji. Tehnologija 
zamišljena da najbolje radi kod metar visokih 
valova koji se pojavljuju svakih nekoliko se- 
kundi bit će neučinkovita kod manjih, učestali- 
jih valova. Štoviše, elektrane na valove trebaju 
izdržati oluje i neočekivane, divovske valove 
te ih je stoga skupo graditi. Kao i kod energije 
plime i oseke, odlučujuća je lokacija. 


Jason Palmer 

Odabrao: mr. sc. Kažimir Vrankić 
Prevela: Tanja Bedić 

(u idućem nastavku o 
geotermalnoj energiji) 

IZDVAJANJE | SKLADIŠTENJE CO, U BORBI S KLIMATSKIM 


PROMJENAMA (2) 


vev 7 


The Economist, 7. ožujka 2009. 
Odabrao: mr. sc. Kažimir Vrankić 
Prevela: Tanja Bedić 

(u idućem nastavku ,,Nevolja na 
pomolu“) 


Pročišćavanje neba 


Uklanjanje ugljičnog dioksida izravno iz atmosfere 
moglo bi pomoći u borbi s klimatskim promjenama. 
Hoće li to stvarno funkcionirati? 

Većina se slaže da spriječiti katastrofalne klimatske 
promjene znači smanjiti razinu ugljičnog dioksida 
(C0,) koji je proizveo čovjek u atmosferi. To zahti- 
jeva široku uporabu tehnologija s niskim udjelom 
ugljika kao što su solarna energija i energija vjetra, 
energetski učinkovite zgrade i drugo. Neke zemlje 
obvezale su se smanjiti svoje emisije stakleničkih 
plinova za 80 posto do 2050., a voditelji kampanja 
zagovaraju smanjenje od 90 posto ili čak 100 posto. 
Novi Zeland, Costa Rica i Norveška utrkuju se kako 
bi postale prve ugljikom neutralne zemlje u svijetu. 
Ali neki istraživači smatraju da bi mogao postojati 
jednostavniji način smanjenja razine CO, u atmosferi: 
izgradnjom strojeva koji hvataju zrak i koji, kako to 
njihovo ime i govori, CO, grabe iz zraka. 


I nije tako Judo kako se čini 

To i nije tako /udo kako se čini. Napokon, takvi 
strojevi već postoje: koriste se za čišćenje ugljičnog 
dioksida iz zraka na palubama podmornica i svemir- 
skih letjelica. Ta je tehnologija prisutna već desetlje- 
ćima, ali jedini ljudi koji su do sada za to marili bili su 
u NASA-i, jer previše CO, u svemirskoj letjelici znači 
smrt, kaže Matthew Eisaman, istraživač u istraživač- 
kom centru Palo Alto (PARC) u Kaliforniji. Zagovornici 
izdvajanja iz zraka predlažu razvoj takve strojarske 

opreme koja može izravno procesuirati atmosferu, 
izdvajajući CO, kako bi se mogao prodavati za indu- 
strijsku uporabu ili uskladištiti pod zemljom. 

Jednim dijelom, to je ambicioznija verzija tehnolo- 
gije izdvajanja i sekvestracije ugljika (CCS), koja se 
razvija za skidanje ugljičnog dioksida iz ispušnih 
plinova elektrana na ugljen i plin. Međutim, ispuh 
iz elektrana na ugljen sadrži približno deset posto 
ugljičnog dioksida, dok je razina u atmosferi samo 
0,04 posto. Znanstvenici koji rade na izdvajanju iz 
zraka izjavljuju da ta razlika nije tako važna kako 
se čini i da su različite industrijske metode koje su 
potrebne za skidanje CO, iz zraka već dokazane u 
industrijskim procesima poput proizvodnje papira. 
Daljnja prednost izdvajanja iz zraka je da se može 
provoditi bilo gdje - ne samo na mjestima gdje se 
emitira ugljični dioksid kao što su elektrane. Po- 
strojenje za izdvajanje iz zraka može se, primjerice, 
izgraditi na lokaciji gdje se CO, može jednostavno 
uskladištiti, kao što su nekorištena naftna polja. Na- 
dalje, izdvajanje iz zraka otvorilo bi put izdvajanju 
emisija koje proizvode milijuni automobila i aviona. 
Za izdvajanje iz zraka treba nadjačati tri skupine za- 
mjerki: tehničke, financijske i političke. Proces nije 
dobar ako proizvodi više emisija ugljičnog dioksida 
nego što ih otklanja iz atmosfere. Jednako tako, 
nema praktičnu vrijednost ako troškovi uklanjanja 
CO, po toni nisu manji od alternativnih rješenja. 
Bez obzira na to može li se proizvesti tako da radi 





učinkovito i jeftino ili ne može, izdvajanje iz zraka bit 
će politički kontroverzno jer se mogućnost njegova 
širenja može koristiti kao izgovor za odgodu ostalih 
aktivnosti na smanjenju emisija. 


Usisivanje zraka 

Što je u praksi izdvajanje iz zraka? Razvijeno je neko- 
liko projektnih rješenja, ali sva su zapravo varijacija 
s istom temom. Uglavnom, zrak se dovodi u kon- 
takt s adsorbensom - tvari koja se kemijski veže s 
ugljičnim dioksidom. Učinkovitost tog procesa ovisi 
0 površini adsorbensa, a povećanje površine je jed- 
nostavno: tekući adsorbens rasprši se u zrak poput 
fine maglice. PARC-ovi istraživači predlažu izgradnju 
nekoliko metara visokih tornjeva u kojima bi zrak 
dolazio u kontakt s maglicom adsorbensa. Nakon što 
adsorbira CO, iz zraka, tekućina bi se ispustila u ko- 
moru gdje bi se serijom kemijskih reakcija ili primje- 
nom električne energije iz adsorbensa izlučio plin, 
ovisno o projektnom rješenju sustava. Adsorbens se 
tada može reciklirati, a CO, komprimirati u tekućem 
obliku za uklanjanje. Skupina sa sveučilišta Calgary 
pod vodstvom Davida Keitha već je demonstrirala 
prototip izdvajanja iz zraka utemeljen na tornju s 
raspršivanje. 

Klaus Lackner, profesor geofizike na sveučilištu Ko- 
lumbija i poniru ovom području, osmislio je drukčiji 
pristup sa čvrstim adsorbensom koji se sastoji od tan- 
kih pločica materijala obloženih kemikalijama (koje 
sU proizvođačka tajna). Ugljični dioksid se zarobi pri 
prolasku zraka iznad tih ploča i tada se apsorbira u 
tekućim kemikalijama kojima se ploče ispiru. CO, se 
izdvaja iz tekućine zagrijavanjem. Prototip veličine 
ormara već je pokazao da će koncept funkcionira- 
ti, a dr. Lackner je član kompanije Global Research 
Technologies (GRT) koja se nada komercijalizirati tu 
tehnologiju. On predviđa da bi stroj veličine stan- 
dardnog brodskog kontejnera mogao izdvojiti jednu 
tonu CO, dnevno. 

Uzimajući u obzir da su strojevi za izdvajanje iz zra- 
ka pogonjeni električnom energijom, a proizvodnja 
električne energije obično proizvodi emisije ugljič- 
nog dioksida, zbrajaju li se ti iznosi? Prototip dr. Kei- 
tha izdvojio je jednu tonu CO, koristeći 100 kilovat- 
sati električne energije. Za proizvodnju iste količine 
električne energije, elektrana na ugljen izbacila bi 
približno 35 kg ugljičnog dioksida u atmosferu, ili 
3,5 posto količine izdvojene strojem za izdvajanje iz 
zraka. Korištenje čistijeg izvora električne energije, 
a sve je čistije od ugljena, još bi više unaprijedilo 
uređaj. Slično tomu, GRT procjenjuje da će, kada nji- 


hova tehnologija bude razvijena, emisije povezane 
s pogonom svakog stroja biti niže od pet posto CO, 
izdvojenog dok je uređaj u pogonu. Čini se da ne 
postoji dvojba da bi izdvajanje iz zraka sveukupno 
bilo stvarno ,,negativno na ugljik“. 


Ugljični dioksid 19. najvažnija kemikalija široke 
potrošnje u Americi 

Ali to ničemu ne služi ako je proces previše skup. 
Jedan od velikih troškova, bar kod nekih projektnih 
rješenja, je adsorbens koji se ne može unedogled 
reciklirati. Dr. Lackner, međutim, vjeruje da tehno- 
logija izdvajanja iz zraka može imati kratkoročnu, 
ograničenu komercijalnu uporabu koja će omogućiti 
da sama sebe otplaćuje dok se ne usavrši i razvije. 
On smatra da GTR može započeti prodajom malih 
uređaja za izdvajanje iz zraka za proizvodnju CO, na 
mjestima gdje je potreban, a koja trenutačno pla- 
ćaju visoke cijene da bi ga tamo dopremili. Prema 
Ministarstvu energetike, ugljični dioksid je 19. naj- 
važnija kemikalija široke potrošnje u Americi. On 
se može u staklenike dopremati cijevima kako bi 
povećao prinos biljaka, između ostalog koristi se i 
U preradi hrane i vode i u vatrogasnim uređajima. 
Utiskivanjem CO, u naftna nalazišta može se također 
povećati količina dobivene nafte. /zdvajanje iz zraka 
može, kaže dr. Lackner, biti održivi način opskrbe 
ugljičnim dioksidom za uporabu u industriji čak i po 
cijeni od 200 USD po toni, što je sadašnja cijena te 
tehnologije. 

Ta je cijena puno veća od cijene za tonu ugljičnog 
dioksida na tržištu emisija, gdje je cijena dozvola 
koje svojim vlasnicima daju pravo emitirati jednu 
tonu ugljičnog dioksida nedavno pala ispod deset 
USD. Samo ako troškovi izdvajanja iz zraka padnu 
ispod cijene jedne emisijske dozvole, ta će tehnolo- 
gija biti ekonomski atraktivna. U suprotnom, oni koji 
proizvode emisije mislit će da je jeftinije kupovati 
prava na zagađivanje. No, ekolozi očekuju da će u 
konačnici tržište emisija postaviti cijenu plina na pri- 
bližno 50 USD po toni, a dr. Lackner se nada da će 
dugoročno gledajući spustiti troškove svog procesa 
na 30 USD po toni. 


Gorivo iz zraka? 

Izgradnja golemih postrojenja koja hvataju zrak 
s ciljem apsorpcije ugljičnog dioksida koji nastaje 
izgaranjem fosilnih goriva, mogla bi imati obrnutu 
posljedicu. S jedne strane, fosilna će goriva naposli- 
jetku biti iscrpljena. Ali, izdvajanjem iz zraka mogla 
bi se osigurati inventivna alternativa. Kad bi se CO, 


izdvojen iz atmosfere spojio s vodikom (izdvojenim 
iz vode elektrolizom), mogla bi se proizvesti sinte- 
tička ugljikovodična goriva. To bi omogućilo uporabu 
postojećih vozila na fosilna goriva i distribucijskih su- 
stava za goriva, ali sa znatno smanjenim utjecajem 
na okoliš. Dr. Keith takav pristup naziva ,ugljikovo- 
dici s neutralnim ugljikom“. 

Na nesreću, proizvodnja sintetičkih ugljikovodika 
energetski je intenzivna i imala bi smisla samo ako 
bi postrojenja bila pogonjena obnovljivim izvorima 
energije. U biti, najveći troškovi proizvodnje goriva 


protuvrijednosti prodaju na benzinskim postajama, 
zajedno s gorivom. 


Izdvajanje iz zraka samo je eksperiment, ali... 

Izdvajanje iz zraka čini se tehnički izvedivo. Ali, eko- 
nomičnost je još uvijek nejasna, a politika mutnija 
od svega ostalog. Hoće li zemlje u razvoju graditi 
golema postrojenja za izdvajanje iz zraka koja će biti 
pogonjena ugljenom kako bi neutralizirale emisije 
povezane s industrijalizacijom? Hoće li tehnologija 
destimulirati napore uložene u unaprjeđenje ener- 


Strojevi koji hvataju zrak već postoje - koriste 
se za čišćenje ugljičnog dioksida iz zraka na 
palubama podmornica i svemirskih letjelica, 

a zagovornici tehnologije izdvajanja iz zraka 
predlažu razvoj takve strojarske opreme 

koja može izravno procesuirati atmosferu, 
izdvajajući CO, kako bi se mogao prodavati za 
industrijsku uporabu ili uskladištiti pod zemljom 


iz CO, su troškovi nabave energije, kaže dr. Eisaman. 
On procjenjuje da bi sintetičko gorivo stajalo četiri 
do pet USD po galonu, jednom kada sve bude dovr- 
šeno. Da bi sve imalo smisla, cijena nafte trebala bi 
biti puno viša nego što je danas. A korištenje obnov- 
ljive energije za proizvodnju goriva može se činiti 
čudnim, budući da se njome mogu izravno pogoniti 
električni automobili. 

No, jedan od načina na koji se izdvajanje iz zraka i 
obnovljiva energija mogu međusobno dobro uskla- 
diti bilo bi usmjeravanje viška električne energije 
iz vjetroelektrana u sustave za izdvajanje iz zraka. 
Vjetroelektrane ponekad proizvode više električne 
energije nego što elektroprivredne kompanije mogu 
iskoristiti, posebice ako postane vjetrovito noću kada 
je potrošnja električne energije niska. Neke elektro- 
privredne kompanije isključuju svoje vjetroturbine 
kako bi izbjegle preopterećenje sustava. Dr. Lackner 
predlaže preusmjeravanje te energije na sustave za 
izdvajanje iz zraka. Teoretski, sustavi za izdvajanje 
iz zraka bi tada radili s profitom, proizvodeći protu- 
vrijednost ugljika koja se može prodati na tržištu za 
trgovanje ugljikom. Dr. Lackner čak predlaže da se te 


getske učinkovitosti ili može predstavljati dragocje- 
no sredstvo u borbi protiv promjene klime? U ovom 
trenutku, izdvajanje iz zraka samo je eksperiment. 
Ali, nagli napredak može izazvati neka škakljiva pi- 
tanja. 

Dapače, postoji snažan povijesni presedan. Njemački 
kemičar Fritz Haber otkrio je 1909. godine novi način 
spajanja dušika iz zraka s vodikom za proizvodnju 
amonijaka. | prije je bilo poznato da je to tehnički 
moguće, ali proces je bio iznimno neučinkovit. Ha- 
berov novi proces potom je proporcionalno razvio 
Carl Bosch, smatrajući da se amonijak može proizve- 
sti u količinama potrebnim u industriji za upotrebu 
U proizvodnji poljoprivrednog gnojiva i eksploziva 
s trenutačnim povijesnim posljedicama. Haber je 
dobio Nobelovu nagradu za kemiju za proizvodnju 
»Kruha iz zraka“. Amonijak sintetiziran korištenjem 
Haber-Boschovog procesa potaknuo je zelenu revo- 
luciju u drugoj polovici 20. stoljeća i s tim povezan 
populacijski bum, a danas on hrani trećinu svjetske 
populacije. Mogu li, stoljeće kasnije, znanstvenici 
koji krpaju drugi prividno neučinkovit proces biti na 
rubu još jednog neočekivanog važnog prijelomnog 
trenutka? 

MOBBING 


Sanja Petrinec, prof. 


U iščekivanju 


zakona... 


Zakonodavstvo većine zemalja vrlo sramežlji- 
vo ili neodređeno rješava problem mobbinga 
obvezom poslodavca da brine za zaštitu fizič- 
kog i mentalnog zdravlja na radu 


S pojmom mobbinga susrećemo se skoro sva- 
kodnevno, na svim razinama društvene ljestvice. 
Rijetke su osobe koje u svom životu barem je- 
danput nisu bile izložene tom specifičnom obliku 
negativnog ponašanja na radnom mjestu. 
Mobbing predstavlja ponašanje na radnom mje- 
stu koje je opetovano, sustavno i izravno usmje- 
reno na radnika ili skupinu radnika, a koje ima 
za cilj viktimizirati, poniziti, obilježiti, zastrašiti i 
koje predstavlja rizik za zdravlje i sigurnost. 
Mobbing je oblik agresije koji se često lako pre- 
poznaje, ali jednako tako može biti i skriven, jer 
se žrtve maltretiraju profinjenim metodama po- 
put omalovažavanja i prijetnji. 


Mobbing najčešći u loše organiziranim tvrtka- 
ma i uz loše organizirani menadžment 
Problem mobbinga nije samo problem radnika, 
nego i poslodavca. Prema istraživanjima, najče- 
šće se događa u loše organiziranim tvrtkama i u 
slučajevima bespomoćnog i loše organiziranog 
menadžmenta. Premda se danas sve više javno 
govori o tom problemu te su, stoga, utemeljene 
i udruge za borbu protiv te pošasti, zakonodav- 
stvo većine zemalja vrlo sramežljivo ili neodre- 
đeno rješava taj problem obvezom poslodavca 
da brine za zaštitu fizičkog i mentalnog zdravlja 
na radu. No, unatoč velikoj potrebi za sankcioni- 
ranje mobbinga, Hrvatska je još uvijek u iščeki- 
vanju izglasavanja zakona o mobbingu (zakona 
o sprječavanju zlostavljanja na radu). Do tada, 
radnici mogu ostvarivati pravnu zaštitu za uzne- 
miravanje i diskriminaciju na temelju Zakona o 
radu, Zakona o ravnopravnosti spolova i Zakona 
o suzbijanju diskriminacije. 

Ipak, u srpnju 2004. godine osnovana je Udruga 
Mobbing s ciljem senzibiliziranja javnosti za pro- 
bleme mobbinga na radnom mjestu i edukacije 
te stručnog savjetovanja žrtava mobbinga. 


Edukacija povjerenika HEP grupe za zaštitu do- 
stojanstva radnika 

Hrvatska elektroprivreda je 29. prosinca 2003. 
godine donijela Pravilnik o postupku i mjerama 

za zaštitu dostojanstva radnika s ciljem osigu- 
ravanja uvjeta rada u kojima radnici neće biti 
izloženi uznemiravanju. Potom su po pojedinim 
organizacijskim jedinicama imenovani povjere- 
nici za zaštitu dostojanstva radnika. 

Za njihovo sustavno educiranje te uz suradnju 
sa spomenutom Udrugom Mobbing, Sektor za 
upravljanje ljudskim potencijalima HEP-a d.d. 
organizirao je, četvrti put, edukaciju o zaštiti 
dostojanstva radnika, namijenjenu povjerenici- 
ma za zaštitu dostojanstva radnika unutar HEP 
grupe. 

Edukacija je održana u HEP NOC-u Velika 4. i 5. 
lipnja 0.g. Sudjelovalo je 26 povjerenika, a sadr- 
žaj programa edukacije obuhvaćao je nekoliko 
predavanja: mobbing - iskustva u radu s 0so- 
bama koje su zatražile savjet i pomoć u Udruzi 
Mobbing (Jadranka Apostolovski, predsjednica 
Udruge); prepoznavanje i uklanjanje rizika za 
zlostavljanje na radnom mjestu i uvođenje an- 
timobbing strategija u radno okruženje, faktori 


jece 


koji doprinose zlostavljanju na radnom mje- 
stu, proces pritužbe s naglaskom na postupak 
mirenja (medijacije), posljedice za poslodavce 
(Ivana Jolić, soc. pedagoginja); razlika između 
svakodnevnog stresa i mobbinga - kako prepo- 
znati (prim. mr. sc. Elvira Koić, spec. psihijatrica); 
pravni aspekti mobbinga - prikaz Nacrta prijed- 
loga zakona o sprječavanju zlostavljanja na radu 
s komentarom (dr. sc. Snježana Vasiljević). 
Nakon predavanja i radionice, na zajedničkom 
okruglom stolu povjerenici su iznosili vlasti- 
ta iskustva i primjere iz prakse u HEP grupi uz 
prezentaciju Ane Puljiz, dipl. iur. iz Sektora za 
upravljanje ljudskim potencijalima o pravnim 
propisima koji reguliraju područje diskriminacije 
(Zakon o radu, Zakon o ravnopravnosti spolova, 
Zakon o suzbijanju diskriminacije). 

Na kraju edukacije polaznici su u evaluacijskom 
upitniku radi prikupljanja povratnih informacija 
izrazili zadovoljstvo edukacijom. 


našlireril, rindšbkirijarmji u 


suicid Zrtve 


Prim. mr. sc. Elvira Koić, spec. psihijatrica 
je povjerenicima za zaštitu dostojanstva 
radnika HEP-a održala predavanje o razlici 
između svakodnevnog stresa i mobbinga 








PUTOKAZ 
SURFERIMA 


European 
photovoltaic 
industry 
association 


http://www.epia.org/ 

Ako saznate da neka organizacija okuplja čak 
95 posto svih tvrtki, institucija i ostalih subje- 
kata unutar određene industrije, svakako ćete 
povjerovati u njenu relevantnost. Upravo je to 
slučaj sa EPIA-om, najvećom europskom, ali i 
svjetskom organizacijom na području proiz- 
vodnje električne energije preko fotonapon- 
skih ćelija. Sa skoro dvije stotine članova iz 
20 europskih država, organizacija je aktivna u 
cjelokupnom tržišnom rasponu, od proizvođača 
do korisnika koji pružaju usluge, promovirajući 
industriju fotonaponskih ćelija na gospodarskoj 
i političkoj razini. 

Internet prezentacija, premda naizgled potpuno 
konvencionalna, donosi obilje zanimljivog ma- 
terijala zainteresiranom posjetitelju. U upozna- 
vanju s organizacijom. ponuđena su objašnje- 
nja za brojne poslovne i promotivne prednosti, 
kao i mogućnost primanja u članstvo. Potom se 
nudi uvid u europsku legislativu u širokom ras- 
ponu, od važećih akata do najnovijeg “Medi- 


dijelova, kako za stručnjake unutar fotonapon- 
ske industrije tako i za arhitekte, građevinare 
ili zainteresirane pojedince, dio je s brojnim 
publikacijama koje su ponuđene na presnima- 
vanje na nekoliko europskih jezika. 

Završni je dio ponuda SOLARIS newslettera koji 
vam može pružiti, ne samo brojne informacije, 
veći mogućnost suradnje - pošaljite relevantne 
vijesti i bit će objavljene u publikaciji, ali i na 
stranicama - www.epia.org. 


dlisii 


Sun & Wind 
Energy“ 


http://www.sunwindenergy.com/swe/con- 
tent/home/ 

Informatička tehnološka revolucija koja je dra- 
stično promijenila izgled svijeta u nekim sfe- 
rama postaje već stvar zapečaćene prošlosti o 
kojoj više nitko ne razmišlja, jer se sa sigurno- 
šću prešlo na novu razinu upotrebe tehnologi- 
je. No izdavaštvo, pa tako i stručno izdavaštvo, 

svakako ne spada u tu vrstu djelatnosti. Tiskane 
publikacije, premda do daljnjega nezamjenjive, 
sve se više nadopunjuju najrazličitijim iskuša- 
vanjima raznih vrsta moguće komunikacije s 
čitateljima - korisnicima. 

U tom ozračju, pred nama se prezentira i “Sun 
& Wind Energy". Časopis na engleskom jeziku 
koji, kako mu i samo ime naglašava, obuhvaća 
svojom tematikom korištenje energije Sunca 
i vjetra, prezentira svoj sadržaj prvenstveno 
u tiskanom obliku. No i internet prezentacija 
nudi korisne informacije - direktorij tvrtki iz 
relevantne industrije, pretraživanje besplatnih 
članaka iz proteklih izdanja časopisa, kao i mo- 
gućnost narudžbe jednokratnog elektronskog 
izdanja kojim će vas izdavač poželjeti uvjeriti 
u stručnost publikacije i potrebu da se na nju 
pretplatite. 

“Sun & Wind Energy“ čini i dodatni iskorak - 
predstavlja “Solar TV“, istina samo na engle- 
skom jeziku. Premda u vrijeme globalnog kori- 
štenja servisa kao što je “ You Tube“ tako nešto 
nije novost, ipak je nekoliko kratkih filmova o 
različitim tematikama vezanim uz fotonapon- 
ske ćelije koristan iskorak u stručno - izdavač- 
kom smislu. 


dletmaibva začiga nemi and lnlarmatein Fe+ćerrei aleai renčvealiz raeruv redieaijodei. 


Dia: Alternative Energy 


»Alternative 
Energy News“ 


http://www.alternative-energy-news.info/ 

Znate li da znanstvenici poznatog Massachu- 
sets Institute of Technology platinskim elektro- 
dama bockaju fikus, jer su otkrili kako razlika 
u električnom potencijalu biljke i zemlje možda 
može biti iskorištena za dobivanje električne 
energije? Znate li da su različite boje duge za- 
pravo različite frekvencije Sunčeva svjetla, od- 
nosno energetskog zračenja? Znate li koji veliki 
svjetski grad planira instaliranje 1,3 GW foto- 
naponskih panela, planirajući tako postati prvi 
svjetski grad po proizvodnji električne energije 


na taj način? Kada se zamorite od suhopar- 
nih poslovnih djelatnosti i zaželite zanimljive 
pojedinosti vezane uz sadašnjost i budućnost 
proizvodnje energije, možete posjetiti stranice 
“Alternative Energy News“, internet publikaci- 
je u obluku bloga koja je prepuna detalja koji 
vam mogu osvježiti dan. Iz tipično američke 
perspektive, obuhvaćene su tematske cjeline 
okoliša i transporta, proizvodnje energije iz 
Sunca i vjetra te biogoriva i vodika. 
Na spomenutim stranicama se, uz mnogo krat- 
kih i optimističnih vijesti, može pronaći i mno- 
go linkova prema drugim internet stranicama 
slične orijentacije. 

Stoga, predahnite uz “Alternative Energy 
News“. 





> | USVIJETU KNJIGA | 


KRISTINA ŠUŠNJARA: Marica žanetić Malenica 
KAD PRIČA ZAVRŠI“ 


Priča ne završava ... 
počela je ! 


ago. moe Ovo što pišem - 
“arka PINA ŠUŠNJARAL 48 500. Tkano je od moje 
MA zik VV prevelike boli, 
\ > Gorčine i nepravde 
Koja me uvijek prati. 
(K. Šušnjara) 


i ME I id u 


Nakon što mi je u ruke došla zbirka pjesama ,,Kad 
priča završi“ (Libar d.0.0. i M Prag d.0.0., Zagreb, 
2009.), mlade Triljanke Kristine Šušnjare, okrutno 
ubijene u siječnju prošle godine, ustezala sam se 
da je otvorim, pročitam, osjetim... Danima sam se 
pripremala, skupljala kuražu da kao čovjek, kao 
žena i majka, uđem u tajnoviti prostor jedne mlade 
i nevine duše koji je, ne tako davno, bio samo i 
jedino njezin. Je li tako trebalo i ostati nije na meni 
da sudim, već da zajedno s vama čitateljima poštu- 
jem odluku obitelji koja je, i na ovaj način, prati na 
njezinu putu protiv zaborava. 

I kao što kaže urednik ove knjige, naš kolega prof. 
Mihovil Bogoslav Matković, direktor Sektora marke- 
tinga i korporativnih komunikacija: priča se ne za- 
vršava... počela je. Istina, jedna nova, utješna priča 
koja omogućava Kristini da nastavi živjeti s nama u 
svojim stihovima, sa svojim zrelim promišljanjima, 
djevojačkim snovima, ljubavima, patnjama, radosti- 
ma i cijelim onim košmarom osjećaja, koji nas obu- 
zima u tim prelijepim dvadesetim godinama. 

Za one koji su, možda, zaboravili tragičnu Kristininu 
sudbinu, podsjećam da je riječ o tada dvadesetjed- 
nogodišnjoj studentici splitskog Ekonomskog fakul- 
teta, rodom iz Vedrina pokraj Trilja koju je, nakon 
što joj je ponudio prijevoz, početkom siječnja 2008. 
gosine, ubio Luka Pezelj (u međuvremenu je osu- 
đen na 31 godinu zatvora). Njeni roditelji su godinu 
dana poslije, usprkos nekoliko ponuda, odlučili sve 
njeno najosobnije blago dati u ruke čovjeku u kojeg 
su imali najviše povjerenja, očito s nekim svojim 
valjanim razlogom. Nepogrešivim instinktom rodi- 
telja štitili su, i ovoga puta, svoje dijete od jeftinog 
senzacionalizma i banalnosti trenutačne vijesti. M.B. 
Matković je znao što i kako napraviti, a ne oskvrnuti 
pri tomu to dragocjeno naslijeđe koje mu je, otvo- 


Mlada Triljanka Kristina Šušnjara, okrutno ubijena u siječnju prošle "212421 dobroj vjes, stavljeno na raspolaganje. 
Vjerujem da nije bilo lako preuzeti odgovornost i biti 


godine, disciplinirano je zapisivala najosobnije introspekcije, koje na visini jednog tako osjetljivog uredničkog zadatka, 
je iz bilježnica, spomenara i s papirića skupio i uredio Mihovil Bo- se je pred sebe postavio naš kolega. Trebalo je 

pravno +. : +. : : iz bilježnica, spomenara i s papirića iščitati sve te 
goslav Matković i Kristinin svijet prikazao knjigom, koja NE OSLOJE rene vere svota promjanja ranom Šoe io 
samo glas iz njezina carstva slobode - postaje to i naš svijet i što će biti, ako bude.. 


40 HEP VJESNIK broj 221 (261), lipanj 2009. 





Snovi srušeni prije nego što su skovani 

Naravno, dvojbe nije bilo. Kristinina priča, zaokru- 
žena u nježan plavi okvir njezina spomenara, izne- 
sena je toplo, nježno i, usuđujem se reći, i zanatski 
i očinski. Više od šezdeset pjesama podijeljeno je 
u tri cjeline (Vrata, Voli me i Smaragdni kamen te 
četvrti zavičajni ciklus na kraju pod naslovom Pro- 
stor radosti i bola) prema nazivima prvih pjesama 
u svakoj od njih. 

Što reći o prvom susretu s Kristininim pjesmama? 
Možda to da sam ostala zatečena koliko su to zrele, 
teške, cjelovite pjesme za nekoga tko tek otkriva 
tajne života i svijeta. I da sam stekla dojam o nekom 
čudnom i teško objašnjivom nemiru koji je u njoj, 
koja je bila na pragu ženstvenosti, razigrana, mla- 
da zagonetna stvarao predosjećaj o nepotkupljivoj/ 
nezaustavljivo zloj kobi što će je snaći i dovesti do 
toga da su njeni snovi srušeni prije nego što su sko- 
vani... Veli tako Kristina da je susretala ratnika i pat- 
nika, čuvara zakona i razbojnika (Moja pustolovina), 
da je neznanca prijateljem zvala i svo mu povjerenje 
iskazala, svima vjerovala i ruku prijateljstva pružala 
(Sloboda, sloboda, sloboda). Pa ipak je na prepreke 
razne nailazila i znala da joj sreća možda nije su- 
đena, bez obzira koliko se (ja) trudila (1 dok...). Što 
je to što ju je potaklo na stihove puno primjerenije 
nekoj drugoj životnoj dobi i nekom slojevitijem ži- 
votnom iskustvu teško je reći, ali da nije vjerovala 
u dugovječnost svog ovozemaljskog putovanja išči- 
tavamo u mnogim pjesmama poput: Moja mladost, 
Prekinuta mladost, Kad priča završi, Divlji anđeo ili 
Putovanje, gdje kaže: 


A duša veselo nebo gleda. 
Žari od želje da nebesku 
Harfu dotakne i 

Sunčev pjevač postane. 


Kristina je, sigurno, postala Sunčev pjevač i harfu 
dotakla svojom djevojačkom dušom. Jer, zvuk harfe 
čujemo i mi, koji smo još uvijek tu, na proputovanju, 
i želimo joj da nađe svoj zasluženi spokoj. A što se 
tiče njezine ovozemaljske baštine, o njenoj sudbini 
urednik M.B. Matković kaže: 

- Od sada, ovaj dar, ovaj nemir, ovaj unutarnji Kri- 
stinin svijet. ovom knjigom ne ostaje samo glas iz 
njezina carstva slobode. Postaje to i naš svijet, on 
ostaje pulsirati neprekidno u nama kao naša bašti- 
na, kojoj dodajemo neviđeno iskustvo mučeništva. 
Prihvaćamo to kao dva iskustva: iskustvo krhkosti 
života i njegove neuništivosti u Nebu. 


UREDNIK KNJIGE “KAD PRIČA ZAVRŠI“ 
MIHOVIL BOGOSLAV MATKOVIĆ 


Prepuna triljska dvorana, u kojoj je 29. svib- 
nja promovirana Kristinina zbirka poezije i 
emotivne reakcije prisutnih najbolja su po- 
tvrda da Vaš trud nije bio uzaludan i da ste, 
sa svojim suradnicima, učinili jedno ljudski 
toplo i plemenito djelo. Kako ste se Vi tada 
osjećali? 

Sigurno, sama činjenica da smo se zatekli u 
kovitlacu rijeke bola koji je ispunjavao triljsku 
kino-dvoranu djelovalo je potresno. No, publi- 
ka koja je došla pokazala je da zna suosjećati, 
da zna prepoznati trenutak u kojem se staje na 
stranu života koji se dovodi u pitanje na sva- 
kom koraku. Pokazatelj je to da današnji mladi 
to prepoznaju, da vide da su nadomjesci često 
ponuđeni kao zamjena životu. Prepoznali su to, 
posebice, u načinu mučeništva Kristine Šušnja- 
re što su ga, svojim ispunjavanjem dvorane, u 
komornoj tišini svjedočili i kao svoj vrijednosni 
izbor i stajalište. Stoga, događaj predstavljanja 
knjige Kristine Šušnjare, usuđujem se proreći, 
početak je snažnog refleksa njezina života i još 
više njezine smrti na identitet grada Trilja. Trilj, 
naime, dobiva jedan novi dramatski žig, novu 
narav, novu točku odmorišta: točku za zaustav- 
ljanje duše! Mi koji to osjećamo, učinit ćemo 
sve da to istinski i bude. 

Što je presudilo u odluci da se odazovete 
želji Kristininih roditelja i prihvatite ovako 
osjetljiv i nesvakidašnji urednički posao? 
Prostor u kojem je Kristina rođena, živjela i 
proživjela svoj martirij jest neotuđivo i moj 
prostor. Doživio sam, stoga, ovaj događaj kao 
dezintegraciju tog prostora, a pod prostorom, 
naravno, mislim prije svega na život sam. K 
tomu, snažno sam osjećao stanje Kristininih 
roditelja nakon što su izloženi ovakvu nevi- 
đenu iskustvu gubitka djeteta, izgubljena na 
sudištu bez svjedoka, licem u lice s Vječnošću, 
bez mogućnosti da itko naiđe i pruži trstiku 
s octom ili rupcem za obrisati lice ... Nisam 
se mogao složiti da mediji, u svom polusvje- 
snom profesionalizmu, razvlače to kao dnevnu 
sekvencu svojih tamnih kronika, kao neki ru- 
tinski dnevni, malo oštriji skandal. I konačno, 
Kristininu mučeništvu trebalo je pristupiti u 
ozračju jedne druge tradicijske vrijednosti, one 
kršćanske ... Događaj je u tom smislu dodatno 
potresan pa ako ga i ne povezujemo nužno s 
Hrvatskom, ako se maknemo za jedan, dva, 
pet meridijana od Hrvatske, svejedno je. Taj 
događaj, kao znak, kao refleks istine o nama 
samima, mora uzbuditi čitavo naše biće, čitavu 
Hrvatsku - alarmantno i dugoročno obvezuju- 
će. U takvu utemeljenju vidim moju reakciju i 
moj postupak. 


X U SVIJETU KNJIGA | < 


Kako tumačite naglašenu pesimističnost 
Kristinine poezije teško spojivu s njezinim 
godinama? 

Kristinin pesimizam, njezini tamni tonovi, dio 
su njenih najosobnijih introspekcija, što ih je 
ona zapisivala disciplinirano i zaključavala ih 
u svom pričuvnom svijetu, pričuvnom životu. 
Jer, prema svjedočenjima njenih najbližih, bila 
je upravo jednostavna, pristupačna, otvorena, 
susretljiva ... Dakle, bio je to svijet distance 
od svijeta koji je nimalo idiličan, lažan, svijet 
najčešće bez ljubavi, iskrenosti, dobrote ... Ona 
kao da se pitala: što ste nam to pripremili, što 
ste to učinili sa svijetom?! Taj izokrenuti svi- 
jet - a znamo da je takav - ispunio je njene 
zapise. Nije li i način njena stradanja potvrdio 
kakav je svijet kojeg gradimo, kojem pripada- 
mo, u kojem živimo! Nije li potvrdio i čiji je to 
svijet, tko je_knez ovog i ovakva svijeta ?! 
No, izvor pesimizma je naravno i onaj koji je 
primjeren njenim godinama, on je konstitutiv- 
ni dio svake refleksivne mlade duše, ali i trag 
onog starog amalgama svjetske boli _karak- 
terističnog na razini mode mladih, skoro kroz 
protekla tri stoljeća. Ima tu svega pomalo. I 
sve je uobičajeno, legitimno, bez specifične 
skandaloznosti i krajnosti, kako se čulo o Kristi- 
ninu rukopisu. Meni osobno razumljivo, blisko, 
svakako izazovno i pomalo mistično kao što je 
mističan i život sam. 


Vlastita mladost me 

Ruhom tame zagrnula. 

Orhideje zla moje srce su zatočile, 
Radost su iz njega potjerale. 

I ja sad pepelom posuta 

Svoju bol u svijetu okrutnosti 
Slavim. 

(ulomak iz pjesme Moja mladost) 


Moja uloga još završila nije, 

A zastori se spuštaju. 

Moja priča pročitana nije, 

A knjiga se sklapa, 

Otputovala još nisam, 

A kući se vraćam. 

(ulomak iz pjesme Kad priča završi) 

ISTRAŽIVANJA 


MIŠLJENJE 


Tko to živi na 
Zemljinim polovima? 


Više od 235 vrsta živih bića pri- 
lagođenih hladnoći žive u mori- 
ma Antartika i Arktika. Smatralo 
se da su topli krajevi određena 
granica koja je razdvajala život 
polarnih medvjeda na Arktik 
od pingvina na Antarktik 


pola, kao što su arktičke čigre 
li sivi kitovi. Brojna istraživanja 
i posebno otkriće kako život u 
hladnim morima sve više po- 
stoji, dovelo je do pitanja kako 
su obične polarne životinjske 
vrste završile na oba Zemljina 
pola i kako uspijevaju živjeti 
u različitim uvjetima? Tako su 
znanstvenici došli do zaključka 
kako su Antarktik i Arktik vrlo 








stoje i bića koja žive na oba 


Postoje mnoge teorije. Jedna 
od njih je ona poznata da su 
hladne struje Atlanskog oceana 
neke vrste prenijele sjeverno 
od Antarktike, čime su izbjegl 


Parane. vrste ji * sU navi- 
knute na hladnu vodu, kako 
bi se ovakva teorija potvrdila. 
Znanstvenici poručuju da ćemo 
o vrstama na polovima i njiho- 
voj prilagodbi morati ipak još 
malo pričekati, jer istraživanja 


koja su u tijeku bi konačne 
rezultate trebala dati tek 2010. 
godine. 





slični. 





Lana Stamenković 


Kule od bjelokosti - korisne 


“Znanstvenici moraju napustiti svoje začahureno 
utočište.“ To neizbježno odjekuje kad se raspravlja 


o prijenosu znanosti. Znanstvenici čuče u svojoj kuli 


od bjelokosti to je za mnoge novinare činjenica / 
stvarnost i nitko se ne pita ima li ta tvrdnja svoj 
smisao. 

Ona ništa ne znači. Naprotiv. Ona je besmislena i 
nepotrebna, kao što se to lijepo vidi kad se postavi 
pitanje: želi li se time reći da znanstvenici u Njemač- 
koj proteklih godina nisu bili spremni predstaviti se 
U javnosti? To bi bila netočna tvrdnja u odnosu na 
brojne znanstvenike koji su imali hrabrost preuzeti 
odgovornost za svoj rad, primjerice, u gen-tehnici 
čak i onda kada to baš nije bilo bezopasno. 

Kad se pojam kule od bjelokosti pojavio u 19. sto- 

ljeću, služio je kao simbol dobrovoljno odabrane 
izolacije znanstvenika, koji ne brinu o dnevnim pro- 
blemima i radije žele ostati kod svojih istraživanja. 
Kula od bjelokosti te vrste bilo je u novoj povijesti 
znanosti, primjerice, početkom 20. stoljeća kod Ni- 
elsa Bohra u Kopenhagenu i kasnije u Princetonu. 
Što se tiće Bohrovog instituta, njegov ga je osni- 
Vač isključivo podrazumijevao kao luku za nekoliko 
intelektualno obdarenih pripadnika vrste “Homo 
scientificus“ poput J. Roberta Oppenheimera, koji 
se sa svojim mušicama nije baš najbolje snalazio 
u društvu. 

Oppenheimerov primjer, s jedne strane, pokazu- 
je nužnost postojanja kula od bjelokosti za razvoj 
znanosti, za koji je zaslužan mali broj veleumova. 





S druge strane pokazuje kako su upravo istraživači 
poput njega, za kojeg je takav odvojeni prostor i 
stvoren, znali preuzeti odgovornost kada je to bilo 
potrebno društvu. 

Kule od bjelokosti, znači, imaju svoj smisao i svo- 
ju korisnost. Meni se čini da se u kule ne zatva- 
raju istraživači, nego oni koji još uvijek misle da 
upozoravajući na kule od bjelokosti govore o (ne) 
spremnosti znanstvenika za komunikaciju. U kuli 
od bjelokosti, kako je oni zamišljaju, nalaze se oni 
sami. 


(Ernst Peter Fischer) 
Izvornik: Die Welt 
Pripremio: Željko Medvešek 


| OSVRT | < 


DRUŠTVO (IZGUBLJENOG) 
ZNANJA 


Gdje je mudrost koju 
smo izgubili u znanju? 


Škola prestaje biti mjesto formiranja tijela, duha i 
duše, talenata i nadarenosti, ono što bi pojedinca 
trebalo dovesti do stupnja razvijene individualno- 
sti i do svjesnog sudioništva u zajednici i njezinoj 
kulturi - u novoj školi znanje je sirovina koju treba 
proizvoditi, prodavati i kupovati 


Ministarstvo znanosti, obrazovanja i sporta dobilo je 
kredit Svjetske banke za strategiju razvoja Hrvatske 
u društvo znanja. Taj poziv za ulazak u klub bogatih 
i pametnih hrvatska Vlada je bespogovorno prihva- 
tila. Stoga je potrebno upozoriti javnost da društvo 
znanja nije nikakva obećana zemlja ili, kako primje- 
ćuje bečki profesor Liessmann: Društvo znanja nije 
nikakvo osobito pametno društvo“. 


Ljudski odnos prema znanju više nije odgovor 
nost, već korist 

Društvo znanja nema odgovore na odavno postavlje- 
na pitanja Thomasa Eliota: Gdje je mudrost koju smo 
izgubili u znanju? Gdje je znanje koje smo izgubili u 
informaciji? U svojoj kritici društva znanja Liessmann 
dodaje pitanje: Gdje je informacija koju smo izgubili 
u inflaciji podataka? On upozorava da informacija 
nije tek običan dojam, ton, brojka ili slika, već sva- 
ka informacija pretpostavlja neku radnju, promjenu 
koja bi bez konzumacije te informacije izostala. 
Gregory Bateson u svojoj ,,Ekologiji duha“ također 
smatra informaciju - kako kaže: ,svakom razlikom 
koja prigodom nekog kasnijeg događaja stvara ra- 
zliku“. Stoga društvu znanja koje sebe prepoznaje 
kao informacijsko društvo, više odgovara naziv - 
dezinformacijsko društvo. To je društvo ravnodušno 
prema vrijednosti informacije i vrijednosti znanja. U 
tom je društvu provedena uravnilovka znanja, uki- 
nuta je hijerarhija znanja koja pretpostavlja što je 
potrebno znati, kako vrednovati informacije i kako 
razumjeti. Nasuprot tomu, konzumira se nasumično 
znanje, znanje koje ne obvezuje. Ljudski odnos pre- 
ma znanju više nije odgovornost, već korist. Znanje 
u društvu znanja nema svoju sadržajnu vrijednost, 
već upotrebnu, funkcionalnu vrijednost. Znanje je 
pretvoreno u instrument za razvoj poduzetništva, 
tržišta i industrije. 

Takozvani kognitivni kapitalizam prepoznao je ljud- 
sku misaonu djelatnost kao novo područje interesa, 
zarade i profita. Umni, intelektualni i kreativni rad 
pretvoren je u tržišnu vrijednost i postao je industrij- 
ska roba. Društvo znanja zapravo je poštapalica za 


društvo industrijskog znanja. Takvo društvo znanja 
je ideološka sintagma koja se upotrebljava u službi 
afirmacije osnovnih kapitalističkih vrijednosti. 


Karikatura Humboldtove ili Newmanove ideje 
sveučilišta 

Sukladno promjenama u društvu znanja, sveučilišta 
kao institucije znanja, istraživanja i učenja, pretvara- 
ju se u servisne centre napretka. Na takvom sveuči- 
lištu već godinama se provodi trivijalizacija znanja, 
prodaju se jednosemestralne koncepcije znanja, 
funkcionalni moduli, ECTS-žetoni... Takvu karikaturu 
Humboldtove ili Newmanove ideje sveučilišta liver- 
pulski profesor Delanty naziva McUniversity (Policy 
Fut. Edu. 2003, 1, 71). Sveučilište prihvaća zahtjeve 
vremena te zbog ideje slobodnog tržišta (ne)svje- 
sno žrtvuje svoju akademsku slobodu. Sveučilišta 
mutiraju u tehnološke parkove, a fakulteti u spin-off 
tvrtke. Pojavljuje se sve veći broj visokoškolskih in- 
stitucija, često i dvojbene kvalitete, a sve sa svrhom 
produkcije kadrova za tržište i podizanje kvantitativ- 
nih statističkih pokazatelja kao argumenata u pri- 
log konstruiranju fantazme o nacionalnoj zajednici 
zvanoj društvo znanja (H. Hromadžić). Konačni poraz 
sveučilišta bit će privatizacija visokoškolskog sustava 
pod krinkom tržišne konkurentnosti. 

Svečani ulazak u društvo znanja mijenja smisao i 
sadržaj obrazovanja. Još je davne 1961. godine de- 
kretom Organizacije za ekonomsku suradnju i razvoj 
(OECD) obrazovanje prestalo biti djelatnost kojom 
zajednica sudjeluje u razvoju čovjeka kao slobodnog 
bića i kao odgovorne osobe. OECD otkriva : ,,obrazo- 
vanje je najbolja ekonomska investicija“. Današnje 
obrazovne reformatore odlikuje poseban oblik od- 
bojnosti spram tradicionalne ideje obrazovanja (K. 
Liessmann). Škola prestaje biti mjesto formiranja 
tijela, duha i duše, talenata i nadarenosti, ono što 
bi pojedinca trebalo dovesti do stupnja razvijene in- 


dividualnosti i do svjesnog sudioništva u zajednici i 
njezinoj kulturi. Škola postaje menadžment znanja, 
proizvodnja svrhovitoga, funkcionalnoga znanja za 
fleksibilne, mobilne, za timski rad sposobne klonove 
koji besprijekorno funkcioniraju. U takvim školama 
nema mjesta nesvrhovitom, suvislom znanju, znanju 
koje osposobljava da se oblikuje karakter i sloboda 
nasuprot diktatu duha vremena, znanju koje je sadr- 
žajno usmjereno prema tradicijama velikih kultura. 
U novoj školi znanje je sirovina koju treba proizvodi- 
ti, prodavati i kupovati. Nije stoga čudno da je Ivan 
lllich, još sedamdesetih godina prošlog stoljeća, pre- 
poznao degradaciju humanističke gimnazije i hum- 
boldtovskog sveučilišta te promišljao o društvu bez 
škole (Deschooling society). 


Sveučilišta i škole postaju tercijarni ekonomski 
sektor 

Usprkos deklaracijskim zahtjevima za općim pravom 
na znanje, za znanjem koje je kao vrijednost do- 
stupno i raspoloživo svima, u društvu znanja znanje 
se krade, ono postaje patent, zaštićuje se intelek- 
tualnim vlasništvom i zakonima slobodnog tržišta. 
Društvo znanja zapravo je poraz, kojim se priznaje 
dominacija ekonomsko-tržišnih načela nad ostalim 
društvenim vrijednostima. Znanje, obrazovanje, sve- 
učilišta i škole postaju tercijarni ekonomski sektor. 
Znanje se prodaje kao resurs budućnosti, događa se 
njegova eksplozija, dok s druge strane opće znanje 
opada dinamikom koji nas ostavlja bez daha. Naši 
političari se često pozivaju na društva znanja i to 
je postalo redoviti rekvizit repertoara predizbornih 
kampanja. Istodobno, rupe u obrazovanju naših po- 
litičkih elita u svezi s najjednostavnijim povijesnim 
ili kulturno-povijesnim pitanjima eklatantne su, a tri- 
jumf novinarstva temeljenog na mišljenjima - tamna 
je strana činjenice da više nitko ništa ne zna. 

FOTOGRAFIJA NEKAD I DANAS 


Matko Kučer 


Svjedoci objektivne 


stvarnosti 


Teško bi danas pronašli područje života i rada 
gdje komercijalna fotografija nije pronašla 
primjenu, od novinarstva, mode, arhitekture, 
astronomije, tehnike, kartografije, reklame, 
medicine... pa do vjenčanja i izrade fotografija 
za osobne dokumente 


Početkom 19. stoljeća kemičari su otkrili supstance 
osjetljive na svjetlo i tako pokrenuli nezadrživi ra- 
zvoj medija koji, pomoću leće, kamere i materijala 
osjetljivog na svjetlo, stvara dvodimenzionalnu 
sliku predmeta koji nas okružuju. 


Od crno - bijele do fotografije u boji 

U početku bijaše crno-bijela fotografija. Kamere su 
bile velikog formata, pretežito drvene i na moćnim 
tronošcima, a iza te čudne konstrukcije čučao je fo- 
tograf, pokriven crnom krpom. Mijenjao je kazete 
sa staklenim pločama, na kojima je nanesen fo- 
toosjetljivi sloj ili, kasnije, plan-filmovima. Skidao 
je poklopac objektiva, za osvjetljavanje je brojao 
nekoliko sekundi i vraćao poklopac natrag. Modeli 
se za to vrijeme nisu smjeli maknuti, ni trepnuti 
okom, jer slika ne bi ispala oštra. Slijedio je rad 
u tamnoj komori: razvijanje negativa, fiksiranje, 
pranje, sušenje, povećavanje, razvijanje pozitiva 
te ponovno fiksiranje, pranje i sušenje. Bilo je to 
doista mukotrpno. Pa ipak, takvom je tehnikom 
napravljeno bezbroj fantastičnih snimaka i mno- 
gi istinski poklonici do danas su joj ostali vjerni. 
Napretkom tehnike pojavili su se aparati srednjeg 
formata, dvooke kamere i smotani filmovi manjih 
formata. 

Razvojem optike, fine mehanike i kemije, preteži- 
to nakon Drugog svjetskog rata, polagano se pro- 
gurala fotografija u boji. Otvorile su se nove mo- 
gućnosti igranja s bojama, a i aparati su se i dalje 
smanjivali. Došli smo do malog ili Zeica-formata, 
nazvanog prema njemačkom proizvođaču skupih 
fotografskih aparata. Dvooki aparati su uskoro 
postali jednooki. Konstruirani su refleksni (zrcalni) 
aparati malog i srednjeg formata, a prednost im je 
bila u tomu da se, uz mogućnost korištenja različi- 
tih objektiva, u tražilu vidjela slika identična onoj 
koju će aparat snimiti nakon okidanja,. 

Kako je razvijanje kolor-filmova vrlo složeno, samo 
su se najuporniji u to sami upuštali, a većina je 

to prepuštala profesionalnim laboratorijima. Cijena 
filmova i razvijanja bila je veća, a cijena apara- 
ta kod nas je bila pristupačna zahvaljujući Rusiji 
i tadašnjem DDR-u. U mnogim našim domovima 
našao bi se, vjerojatno i danas, neki stari odbačeni 
fotografski aparat marke Zorki, Kijev ili Practica. 


Pikseli fotografiju okrenuli naglavačke 

Pred desetak godina, digitalna tehnologija i raču- 
nala okrenuli su fotografiju naglavačke. 

Digitalna fotografija pruža nevjerojatne moguć- 
nosti izražavanja i manipulacije slikama. Postoje 
kompaktni (amaterski), poluprofesionalni i profe- 
sionalni digitalni fotografski aparati. 

Kompaktni se tako zovu jer im se ne mogu mije- 
njati objektivi pa koriste samo onaj koji je ugrađen 
i rade sve automatski. Postoje i oni s ručnim po- 
dešavanjem koji mogu, u većini slučajeva, izbaciti 
zadovoljavajuću fotografiju. Poluprofesionalni su 
pretežito digitalni refleksni aparati. Često je riječ 
0 osiromašenim verzijama profesionalnih, koji su 
napravljeni od lošijih materijala (plastika). Komplet 
od kućišta i dva zoom objektiva koriste napredni 
amateri. Profesionalni digitalci predstavljaju vr- 
hunac današnje kvalitete materijala, izrade i pre- 
ciznosti, što je razumljivo s obzirom na to da se 
svakodnevno koriste u različitim uvjetima za ko- 
mercijalne i umjetničke namjene. 


I fotografija je umjetnost 

Teško bi danas pronašli područje života i rada gdje 
komercijalna fotografija nije pronašla primjenu - 
od novinarstva, mode, arhitekture, astronomije, 
tehnike, kartografije, reklame, medicine... pa do 





vjenčanja i izrade fotografija za osobne dokumen- 
te. 

Ali, fotografija ima i umjetničko obilježje, koje se 
nije dugo priznavalo. Jer, povjesničari umjetnosti 
i kritičari nisu mogli prihvatiti činjenicu da neka- 
kav aparat može stvarati umjetnička djela. To se 
promijenilo u razdoblju između dva svjetska rata, 
dobrim djelom pod utjecajem weimarske umjet- 
ničke škole Bauhaus, koja je objedinila umjetnost 
i primijenjene umjetnosti. Od tada, izložbe foto- 
grafije pripremaju i veliki muzeji poput Louvrea i 
MoMaa. Velike umjetničke akademije davno su 
otvorile katedre za fotografiju, na žalost ne i u nas 
iako netko želi naučiti više, mora se zaputiti u Beč, 
Prag ili London. 

Fotografija, između ostaloga, ima i veliku doku- 
mentarnu vrijednost. Na fotografijama iz proteklih 
vremena, može se osjetiti duh toga doba. 
Umjetničkom fotografijom ne bave se samo umjet- 
nički fotografi, nego i milijuni fotoamatera, koji su i 
glavni potrošači industrije fotografske opreme. Oni 
su samouki ili su znanje stekli na tečaju u nekom 
klubu fotoamatera, a snimaju prvenstveno za vla- 
stitu dušu. 

Danas skoro svatko škljoca s nekakvim aparatom. 
Budući da su aparati postali pametni, većina foto- 
grafija zadovoljava kriterije obiteljske fotografije. 
Oni zahtjevniji trebali bi razvijati osjećaj za kom- 
poziciju i likovnost, a korisno je proučiti djela po- 
znatih majstora fotografije i slikarstva. Osim ovla- 
davanja tehnikama fotografiranja, oni ambiciozniji 
bi trebali poznavati tehnike obrade fotografija na 
računalu, o čemu ima dostatno literature i na hr- 
vatskom jeziku. 


Stari i noviji fotografski aparati 


| U SVIJETU KNJIGA | <— 


DR. PAUL SEAGER I DR. SANDI MANN: 
»ZAR BISMO VAM LAGALI?“ 


Umijeće 
laganja 


Nepobitno je da su laži, male i bezazlene i 
one puno veće i opasne - dio naše svakod- 
nevice te je stoga korisno biti što pronicljiviji 
u njihovu otkrivanju i zbog toga ova knjiga 
predstavlja informativan priručnik svima oni- 
ma koji žele više saznati o tom specifičnom i 
raširenom ljudskom ponašanju 


Dr. Paul Seager - predavač socijalne i forenzič- 
ke psihologije i dr. Sandi Mann - predavačica 
organizacijske psihologije sa Sveučilišta Central 
Lancashire, odlučili su na jednom mjestu sažeti 
sve znanstveno i empirijski potvrđene spoznaje 
o laganju. S tim ciljem napisali su knjigu simpa- 
tičnog naslova ,,Zar bismo Vam lagali?“ i pod- 
naslova , Otkrivanje laži u odnosima, na poslu 
i u životu“. U hrvatskom prijevodu objavljena 
je u veljači 2009. godine u izdanju Naklade 
Ljevak. Knjiga je podijeljena u devet poglavlja 
koja predstavljaju tematski zaokružene cjeline. 
Na početku nam autori otkrivaju temeljne či- 
njenice o lažima i laganju i nude svoju defini- 
ciju, koja glasi: 

Namjerno djelovanje, koje ne mora biti uspješ- 
no, da slušatelj povjeruje u nešto što lažljivac 
zna da je neistinito i o čemu slušatelj nije pret- 
hodno obaviješten. (stranica 16) 


Naivniji smo nego što mislimo 

Znači, laž se manifestira kroz namjeru poje- 
dinca da nekomu podvali neistinu za istinu, 
polazeći od toga da taj drugi ne posjeduje po- 
trebne informacije koje bi ga upućivale na to 
da sluša neistinu te, stoga, vjeruje da je tog 
drugog uspješno prevario. Premda smo uvje- 
reni da dobro znamo kad nam se laže, prove- 
dena istraživanja pokazuju da je naša točnost 
prepoznavanja laži manja od puke slučajnosti. 
O tomu autori pišu: 

lako se čini da nismo pretjerano dobri u otkri- 
vanju laži, pokazuje se da smo prilično dobri u 
otkrivanju istine: istinu točno prepoznajemo u 
60 do 70 posto slučajeva. Možda je tako zbog 
takozvane ,, sklonosti istini“: općenito govoreći, 
kad ništa ne ukazuje na suprotno, pretpostavit 


Tihana Malenica Bilandžija, 
prof. psih. 


ćemo da nam govore istinu. Nema sumnje da 
je s takvim unaprijed zadanim stavom mnogo 
lakše živjeti nego kad bismo morali provjerava- 
ti i analizirati sve što nam dođe do ušiju, iako 
smo zbog toga vjerojatno naivniji nego što mi- 
slimo. (stranice 19/20) 

Stoga su dr. Seager i dr. Mann drugo poglavlje 
posvetili otkrivanju laži kroz govor tijela, a u 
trećem se iscrpnije osvrću na govorne (izgo- 
vorene riječi) i glasovne (način govora) znako- 
ve koji upućuju na laganje. Kada u potrazi za 
istinom nekomu postavljamo pitanja, trebamo 
obratiti pozornost na odgovore koje nam osoba 
daje. 

Opće pravilo glasi da iskren odgovor ima jako 
mnogo konkretnih pojedinosti. Lažljiv odgovor 
gotovo sigurno neće imati onoliko pojedinosti 
kao priča čovjeka koji je uistinu radio ono što 
tvrdi, te će vjerojatno sadržavati opće tvrdnje 
koje je teško poreći. (stranica 57). 

U nastavku knjige (4., 5. i 6. poglavlje) temelji- 
to su obrađene vrste laži kojima se služe djeca, 
potom prijatelji, ljubavni partneri i supružnici 
te koje su laži najzastupljenije u radnom okru- 
ženju. 


Laži su dio naše svakodnevice 

U sedmom poglavlju autori otkrivaju do kuda 
su uznapredovala nastojanja da se osmisli me- 
toda ili uređaj koji će sa što manje pogrešaka 
razlikovati istinu od laži i koliko su dosad kori- 
šteni instrumenti, poput poligrafa i analizatora 
stresa u glasu, uspješni u svojoj zadaći. 
Pretposljednje osmo poglavlje knjige posveće- 
no je umijeću laganja onog profila ljudi kojima 
ono spada u profesionalne vještine poput pre- 
varanata, prodavača i oglašivača te političara. 
U zaključnom, devetom, poglavlju sažeto su 
iznesene sve najvažnije spoznaje prethodno 
spomenute u knjizi i deset temeljnih savjeta, 
koje je dobro imati na umu ako želimo biti 
uspješni u otkrivanju laži. 

Nepobitno je da su laži, male i bezazlene i one 
puno veće i opasne - dio naše svakodnevice te 
je stoga korisno biti što pronicljiviji u njihovu 
otkrivanju. Zbog toga ova knjiga predstavlja 
informativan priručnik svima onima koji žele 


|. 





Otkrivanje leži 
u sdnazim«, 
na poslu i u životu 


više saznati o tom specifičnom i raširenom 
ljudskom ponašanju. Njena vjerodostojnost 
proizlazi iz činjenice da su je napisali stručnjaci 
koji su u njoj iznijeli spoznaje prikupljene pro- 
vedbom znanstvenih istraživanja, a pritom su 
izbjegavali zamke poopćavanja specifičnih spo- 
znaja i donošenja bombastičnih zaključaka ne 
Unatoč tomu, autori su uspjeli napisati knjigu 
koju odlikuje jednostavnost izričaja, zbog čega 
može biti razumljivo i privlačno štivo širokom 
krugu čitatelja. 

FENOMENI 


SLAVONSKO-SRIJEMSKI 
PODOLAC 


Prekrasnim 
gorostasima 
ugrožen opstanak 


Podolac je još jedna od dragocjenosti 
našeg podneblja za čije preživljavanje 
se pokušava pronaći slamka spasa 


U suvremenom načinu života svakodnev- 
no smo suočeni s otkrićima iz područja 
tehnološkog i znanstvenog razvoja, koja 
olako prihvaćamo kao nešto potpuno lo- 
gično i očekivano. Istodobno, jako lako 
odbacujemo i zaboravljamo mnoge stvari 
koje su nas pratile do ne tako davne proš- 
losti. Kako smo često razočarani noviteti- 
ma, mnogi od nas se sa sjetom zapitamo 
jesmo li morali baš toliko bezobzirno 
zanemariti dokazane istinske vrednote 
koje doista nisu zaslužile da ih zauvijek 
odbacimo, kao da su stari kaput. 

Čemu takav uvod? 

2bog slavonsko srijemskog podolca, da- 
nas u Hrvatskoj vrlo ugroženoj pasmini 
goveda! 

Zamislite, početkom 20. stoljeća podolac 
je bio najzastupljenija pasmina na našem 
području - od ukupnog broja grla goveda, 
više od 90 posto ih je bilo uzgajano u Sla- 
voniji, Baranji i Srijemu. Glavno obilježje 
koje krasi ovu posebnu pasminu je veli- 
ka prirodna otpornost prema bolestima, 
meso posebne kvalitete i vrlo atraktivan 
izgled važan za razvoj seoskoga turizma. 


Ima goleme vilaste rogove, čiji je raspon 
često i veći od 160 centimetara. Na nje- 
govu /icu dominiraju tamni kolutovi oko 
očiju, koji ulijevaju strahopoštovanje i 
upozoravaju nas da se držimo podalje od 
njega. To je samo prividno, jer podolac je 
plaha i čovjeku privržena životinja koja je 
kroz stoljeća bila velika pomoć pri obra- 
đivanju zemlje. Njegov dolazak na naša 
područja veže se za veliku seobu naroda 
s istočnih ruski prostranstava, po kojima 
je i dobio ime podolac. 
Prema evidenciji međunarodne organiza- 
cije koja skrbi za očuvanje i ove pasmi- 
ne, u Hrvatskoj se podolac smatra vrlo 
ugrožen, jer od registriranih goveda još 
su (samo) četiri bika, 98 krava i 60 grla 
ženskoga podmlatka, a locirani su na če- 
tiri imanja. 
U uvjetima brzog i stresnog života, iskre- 
no sam uživao u vremenu koje sam pro- 
veo promatrajući te prekrasne gorostase 
iz prohujalih vremena naše prošlosti. 
Podolac je još jedna od dragocjenosti 
našeg podneblja za čije preživljavanje 
se pokušava pronaći slamka spasa. Cilj je 
podolce vratiti na naše pašnjake. 

Mirko Veić 





Golemi vilasti rogovi i tamni kolutovi oko očiju ulijevaju strahopoštovanje, no podolac 
je plaha i čovjeku privržena životinja koja je kroz stoljeća bila velika pomoć pri 
obrađivanju zemlje 


HEP VJESNIK broj 221 (261), lipanj 2009. 


PRIČA O STRUJI 


GORA šjkreti «lak 
vola Sivonje nema 
letrike?! 


Prvi kilovatsati potekli iz naših hidrocentrala do seoskih do- 
maćinstava stizali su preko žice razgranate na drvenim stu- 
povima. I tako je struja stizala do najudaljenijih zaselaka. 
Dakako, pritom je bilo kojekakvih šaljivih zgoda. 
Tako je neposredno nakon Drugog svjetskog rata struja stigla 
i do jednog biokovskog zaselka. No, lokacija jednog električ- 
nog stupa ili kako ga narod u tom kraju zove ,,pala“, bila je 
usred omanjeg planinskog dolca, čiji vlasnik bijaše Maćuka 
Škejin. Taj mali dolac hranio je Maćukinu obitelj, jer je on u 
njemu uzgajao i krumpir i pšenicu i kupus i razno drugo voće 
i povrće. A stup je bio postavljen na zelenoj livadi usred dol- 
ca, gdje je stari Maćuka vezao svog vola na ispašu. Kako je u 
tom kraju klima djelomice planinska, s naglim promjenama 
vremena koje čudljiva Bijakova, kako je narod zove, zna če- 
sto izazvati - bili su i česti nestanci struje. Nagli udari vjetra i 
nevere izazvali bi dodirivanje žica, što je za posljedicu imalo 
kratke spojeve i probleme sa strujom. 
No, problem je nastao kad je većina kvarova bila upravo na 
Maćukinu palu! Zbog toga su se električari pretežito penjali 
na taj njegov električni stup i obavili popravak. Tada je to bio 
pravi ritual za seosku dječicu. Svi bi se skupili na zidiću oko 
Maćukina dolca i gledali električara. Zbog čudnih penjalica, 
koje bi navukao na stopala i hvataljke uz čiju bi pomoć grabio 
uvis prema vrhu stupa, električar im je izgledao poput neka- 
kvog mađioničara! 

- Joj, da nam je imati te hvataljke! - sanjarila je dječja zna- 
tiželja. 

- Kako se samo brzo penje! Je li on gimnastičar? Mogu li se 
igdje nabaviti takve penjalice? 

I nije bilo djeteta koje u tom zaselku na pitanje što će biti kad 
odraste ne bi ko iz topa odgovorilo - električar! A mali Iviša 
bi to ovako objasnio: 

- Ja ću biti eletličar jel se on penje u nebo! 
0 strujii električarima tako su mislila djeca, a stariji... 

Kad je električar vidio da je za stup bio privezan Maćukin vol, 
našalio se i rekao: 

- Barba, struje nema zato jer vežete vola za stup pa kad on 
potegne konop, strese žice i nestane struje! 

- Ma nemoj mi reć - kolutao je očima stari Maćuka - zbog mog 
vola Sivonje njema letrike! 
- Tako je - potvrdi električar da bi šala uspjela. 
Električar ode, ali ostade legenda o struji i Maćukinu volu. | 
kad god u tom kraju nestane struja, ljudi komentiraju: Opet 
Maćukin vol prikine struju! 
No, najveća zabuna nastade kad se jednom zgodom stari Ma- 
čuka usprotivi i reče: Moj vol nije kriv što nema struje! 
Svi su ga zbunjeno gledali i pitali kako to? Na to im je Maćuka 
pokazao da je njegov vol u staji. Nevjerica i čuđenje bili su 
brzo riješeni, ovoga puta za stup je bila vezana krava. 
Stanko Pejković 





PRIPOVIJEST O LIPNJU 


Nema ljeta do 
Svetoga Petra! 


Lipanj je u kopnenoj Hrvatskoj  najkišovitiji i 
najgromovitiji mjesec u godini s najvećim bro- 
jem grmljavinskih dana, a stabilnije i posto- 
janije toplo vrijeme u lipnju nastupa tek oko 
ljetnog sunčostaja, koje se u nas već stoljećima 
obredno obilježava_kresovima“i zato_se veli: 
i 
“Do krijesa sukno oblači, a poslije ga svlači!“ 





Lipanj je šesti mjesec u godini. U njemii nastupa 
ljeto. Prema meteorološkim mjerilima utemelje- 
nim na klimatološkim obilježjima, to se događa 
1. lipnja, a prema astronomskim - početkom 
zadnje lipanjske trećine. Tada se Sunce na svojoj 
prividnoj putanji oko Zemlje nađe najsjevernije u 
odnosu na zemaljski ekvator. 


Lipanj - neprijeporno ljetni mjesec 

U to doba je na sjevernoj polutki dan najdulji u 
godini, a podnevno Sunce nalazi se najviše iznad 
obzora. Taj se trenutak naziva ljetnim suncosta- 
jem ili solsticijem. Premda dvije trećine lipnja 
pripadaju službenom proljeću, uobičajeno je i 
razložno lipanj smatrati ljetnim mjesecom. Na 
to upozoravaju podaci o osunčanosti i tempera- 
turi zraka. Lipanj je, ponajviše zahvaljujući duljim 
danima i uspravnijim (okomitijim) sunčanim 
zrakama, sunčaniji i topliji od zadnjeg proljetnog 
mjeseca svibnja. Srednja je mjesečna tempera- 
tura lipnja približno 3-4 “C viša nego u svibnju. 
Međutim, lipanj je manje sunčan i topao nego što 
su to “pravi“ ljetni mjeseci, srpanj i kolovoz. No, 
toplinski je ipak bliži tim mjesecima nego svibnju 
pa zato ne bi trebalo biti prijeporno što se lipanj 
svrstava u ljeto. 

No, astronomski čimbenici nisu jedini koji određu- 
ju narav svakog pojedinog mjeseca u godini. Vrlo 
važnu ulogu u tomu imaju atmosferske struje na 
velikom području našeg Planeta. One premještaju 
topao i hladan, suh i vlažan zrak. U tomu sudjeluju 
golemi atmosferski vrtlozi ciklone i anticiklone. 
Čak približno 40 posto lipanjskih dana u Hrvatskoj 
pod utjecajem su ciklona i sličnih atmosferskih 
tvorevina. Ipak, valja zamijetiti da su u lipnju 
anticiklonalni utjecaji naglašeniji nego u svibnju i 
da su prisutni u približno 55 posto lipanjskih dana. 
Posebice se zamjećuje utjecaj odvojka suptrop- 
ske atlantske anticiklone, poznate kao “azorske 

Priprema: 
mr. sc. Milan Sijerković 


anticiklone“, prema atlantskom otočju kraj koje- 
ga je smješteno središte anticiklone. 


Najkišovitiji i najgrmovitiji mjesec u kopn 
Hrvatskoj 
a-anticiklona pretežito utječe na vrij 
gdjesje u lipnju vrijeme zam 
e“i toplije nego u ko 
opneno područje 
pod utjecajem ciklona 0je,s6 gibaju iznad s 
verne Europe. One premještaju mase vlažnog i 
“razmjerno svježeg oceanskog zraka s At 
na-ugrijano europsko kopno. Fronte oceanski 
zraka povremeno zahvaćaju i Hrvatsku, osob 
njen sjeverniji dio, gdje uzrokuju naoblačenje s ki-- 
šom, pljuskovima i grmljavinom, a katkad i_jako 
nevrijeme. Upravo zahvaljujući tomu, lipanj je u 
kopnenoj Hrvatskoj  najkišovitiji i najgromovitiji 
mjesec u godini, s najvećim brojem grmljavinskih 
dana. 
Lipanjske kiše povoljno djeluju na rast žitarica 
(kukuruza) i drugih poljskih i povrtlarskih kultura. 
S druge strane, sunčano i toplo vrijeme pridonosi 
zrenju pšenice, raži, ječma, a i razvoju vinove loze 
U vinogradima. 
Na to upozoravaju izreke: “Junski sjever rad žit- 
nice napuni!“ , “Suhi juni lagve puni!“ Nasuprot 
tomu, hladnoća i kiša nisu poljodjelcima dragi i 
poželjni. Takvo su svoje gledište sročili u izreke, 
poput: “Hladni juni sve pokunji!“ 
Smatra se da stabilnije i postojanije toplo vrijeme 
u lipnju nastupa tek oko ljetnog suncostaja, koje 
se U nas već stoljećima obredno obilježava kre- 
sovima. Zato se veli: “Do krijesa sukno oblači, a 
poslije ga svlači!“ Premda vrućine može biti već 
od početka mjeseca, najčešće se zamjećuju na 
njegovu kraju, oko blagdana Sv. Petra i Pavla, 29. 
lipnja. U puku se zato često spominju petrovske 
vrućine, a kola i izreka: “Nema ljeta do Svetoga 
Petra!“ 
Po običaju, zaključimo ovo razglabanje prigodnim | 
slavonskim bećarcem. Ovoga puta to je hvalo- 
spjev učinkovitim lipanjskim kišama: 


“Kiša pada, bit će 
dobrih gljiva, 
i rakije - ako 
bude šljiva!“ 

Rat protiv raka 


Trenutak prosvijetljenja 


Strah od bolesti postoji oduvijek, a sve do 
nedavno je bio pretežito vezan uz zarazne 
bolesti. Danas su one pod nadzorom pa je 
strah usmjeren prema zloćudnim bolestima. 
Kako ih spriječiti te, ako prevencija ne uspije, 
kako ih liječiti? To je najčešća znanstvena i 
medijska tema. 

U svezi s tim, već se dugo koristi vojna ter- 
minologija. Prije 37 godina Amerika je služ- 
benim proglasom svog predsjednika objavila 
rat bolestima raka. Od tada do danas, pred- 
viđanja oboljelima od raka znatno su se po- 
boljšala. Znanstvenici su unaprijedili stare te- 
rapije i pronašli mnoge nove. Međutim, čini 
se da taj rat još uvijek nije blizu pobjede. 


Karcinome proizvode njihove matične sta- 
nice? 

Pobjeda je neizvjesna sve dok neprijatelja 
ne budemo u potpunosti razumjeli. Premda 
je u medicini, kao i u ratovanju, određena 
uloga sreće, veliki proboj obično dolazi na- 
kon dramatičnih promjena u razumijevanju 
bolesti. Primjerice, sve dok Louis Pasteur i 
Robert Koch nisu dokazali povezanost izme- 
đu bakterija i zaraznih bolesti, liječnici nisu 


shvaćali da liječenje tih bolesti pretpostavlja 
uništenje mikroorganizama - njihovih uzroč- 
nika. Spoznaja da bakterije uzrokuju bolesti 
usmjerilo je medicinu na bolesti sličnih zna- 
čajki, a dokazanost tog otkrića iznjedrila je 
antibiotike za izlječenje niza takvih bolesti. 
Sličan je trenutak prosvjetljenja sada, što se 
tiče raka. Poput zaraza, rak ima svoja obi- 
lježja, ali je po svojim pojedinostima zago- 
netno drukčiji. No, preuzevši zamisao jednog 
drugog dijela biologije, onkolozi su uvjereni 
da većinu, a moguće je i sve karcinome, proi- 
zvode njihove matične stanice ili nešto njima 
jako slično. 

Matična stanica je stanica koja se dijeli u dvi- 
je, tako da jedna od njih ostane jednaka onoj 
od koje je nastala, dok se druga pretvara u 
stanicu potrebnu za stvaranje tkiva određe- 
nog tjelesnog organa. Karcinome, drugim 
riječima, stvara i održava mali broj stanica 
koje, množeći se prerastaju u tumore, kao 
što kćeri zdravih matičnih stanica izrastaju 
u normalne organe od kojih se sastoji naše 
tijelo. 

To je otkriće usmjerilo medicinu prema no- 
vom pristupu liječenju kancerogenih bolesti. 


Ako su sekundarni tumori, odnosno 
metastaze - pravi i zastrašujući ubojice 
kod mnogih oblika raka i rezultat matičnih 
stanica koje su odbjegle iz primarnog tu- 
mora, takva spoznaja mogla bi omogućiti 
lakši pristup tretiranju bolesti 

Ako iskorijenimo njegove matične stanice, 
tumor bi možda moga odumrijeti. Ako su se- 
kundarni tumori, odnosno metastaze pravi i 
zastrašujući ubojice kod mnogih oblika raka 
i rezultat matičnih stanica koje su odbjegle 
iz primarnog tumora, takva spoznaja mogla 
bi omogućiti lakši pristup tretiranju bolesti. 


Novi obećavajući pristup liječenju 
Takvo otkriće nije lijek, ali ukazuje na put 
kojim se može do njega doći (ili, u najmanju 
ruku, do boljih rezultata liječenja). Nešto od 
toga bi se uskoro moglo upotrijebiti. Pri- 
mjerice, čini se da su matične stanice raka 
otpornije na zračenje od drugih stanica raka, 
zato što je njihov DNA mehanizam obnav- 
ljanja bolji. Tako bi se terapija zračenjem 
mogla učiniti učinkovitijom, u kombinaciji s 
već postojećim lijekovima koji taj proces ob- 
navljanja zaustavljaju. Neki drugi postojeći 
lijekovi, za koje se zna da djeluju suprotno 
biokemijskim procesima u matičnim stani- 
cama, mogli bi se jednako tako selektivno 
koristiti za tu svrhu. Za druge tretmane tre- 
bat će više vremena potrebnog za brojna 
klinička ispitivanja. Problem je kako stvoriti 
lijekove koji razlikuju matične stanice raka 
od onih drugih koje obnavljaju naše zdravo 
tkivo. Ipak, sve izgleda obećavajuće. 
Druga zanimljivost je da su ta otkrića o 
matičnim stanicama potaknuta nalazima 
izvan glavnog toka istraživanja vezanih uz 
maligne bolesti; istraživanje matičnih stani- 
ca danas je golemo područje koje se kreće 
u vlastitom smjeru. Slično prirodnom oda- 
biru i mikrobima, otkriće matičnih stanica 
raka oslikava kako se do većine korisnih 
znanstvenih istina ne dolazi pojedinačnim, 
premda intrigirajućim eksperimentima, već 
onima koji uspiju organizirati pojedinačne 
spoznaje u teoriju. 
Ako bude sreće, istraživanjima ljudskog 
genoma mogao bi se dogoditi napredak u 
biologiji. Gledajući unatrag, otkriće matičnih 
stanica, uključujući i stanica raka, čini se kao 
stuba prema sveobuhvatnoj teoriji o tomu 
kako funkcioniraju organizmi. Takvo razumi- 
jevanje značajno bi pridonijelo uspješnosti 
rata protiv raka, postavši bitan dio naše 
opće misije spašavanja ljudskih života. 
Pripremio: Branko Prpić 

VEZA KRONIČNE BOLI | DEPRESIJE 


Ante-Tonći Despot, dr. med. 


Tijelo sve više 
povezujemo sa psihom 


Nikad se toliko stručno i sustavno nije govori- 
lo o boli kao raznolikoj i neizbježnoj sastavni- 
ci života kao posljednjih nekoliko godina 


U posljednje vrijeme, u skoro svim bolestima, sve 
više tijelo povezujemo sa psihom. Možda nigdje 
u kliničkoj medicini ta veza nije toliko jasna kao 
kod bolesnika s kroničnom boli. Premda je pi- 
tanje boli kao raznolike i neizbježne sastavnice 
života oduvijek zaokupljalo pozornost, nikad se 
toliko stručno i sustavno nije o njoj govorilo kao 
posljednjih nekoliko godina. Skoro svakodnevno 
smo svjedoci novih neurobioloških i farmakotera- 
pijskih spoznaja o tom složenom fenomenu. 

Službena definicija boli Međunarodnog udruže- 
nja za proučavanje boli (IASP), koju je prihvatila 
Svjetska zdravstvena organizacija, jest da je bol 
neugodno osjetno i emocionalno iskustvo, udru- 
ženo s aktualnim ili potencijalnim oštećenjem tki- 
va ili opisano u vrijeme takvog oštećenja. Budući 
da obuhvaća cijelu osobu sa značajnim tjelesnim, 
emocionalnim, socijalnim i duhovnim dimenzi- 
jama u nastanku, tijeku i liječenju - u suvreme- 
nom svijetu već je nekoliko desetljeća prisutna 
spoznaja da je u liječenju kronične boli potreban 
multidisciplinarni pristup. Stoga ne iznenađuje 
činjenica da su psihijatri skoro obvezan dio multi- 





disciplinarnog tima u centrima za liječenje boli u 
svijetu te da je edukacija iz medicine boli samo- 
stalna suspecijalizacija, ali i sastavni dio specijali- 
zacije iz psihijatrije u mnogim zemljama. 


Depresija puno češća kod bolesnika s kronič- 
nom boli nego u općoj populaciji 

U svakodnevnoj kliničkoj praksi postoji velika 
povezanost boli i psihičkih smetnji. Bol je mo- 
gući simptom u skoro svim psihijatrijskim pore- 
mećajima, a veliki broj bolesnika s kroničnom 
boli ima i neku od pridruženih psihijatrijskih 
dijagnoza. Ta povezanost prisutna je u svim 
dobnim skupinama, od djetinjstva do starije 
dobi, s tim da svako od tih razdoblja ima svoje 
specifičnosti. 

Suvremena literatura i klinička praksa sve više 
upućuju na povezanost kronične boli i depresije, 
kako na neurobiologijskoj, tako i na kliničkoj ra- 
zini. Depresija je puno češća kod bolesnika s kro- 
ničnom boli nego u općoj populaciji. S druge stra- 
ne, među vegetativnim i tjelesnim simptomima 
depresije, bol je na drugom mjestu, odmah nakon 
nesanice. Depresija, između ostalog, negativno 
utječe i na ostale tjelesne bolesti, kao i na kva- 
litetu života bolesnika, uz veći intenzitet i dulje 
trajanje boli, manju životnu kontrolu, korištenje 

pasivnih strategija suočavanja te na intenzivne 
promjene u ponašanju. Depresivni simptomi kod 
bolesnika s kroničnom boli negativno utječu i na 
njihovo radno i socijalno funkcioniranje, brzinu 
oporavka, odgovor na liječenje i tjelesnu indivi- 
dualnost. Bolesnici s dugotrajnom kroničnom boli 
imaju i nekoliko suicidalnih ideja, misli i pokuša- 
ja; imaju povećanu razinu anksioznih simptoma i 
poremećaja. 


Kronična bol i PTSP često se pojavljuju zajedno 
U posljednje vrijeme intenzivirana su istraživanja 
o povezanosti kronične boli i PTSP-a (posttrau- 
matskog stresnog poremećaja), što je važno za 
kliničku praksu s obzirom na velik broj bolesnika 
s tim poremećajem. Klinička praksa upućuje na to 
da se kronična bol i PTSP često zajedno pojavljuju, 
uz negativnu interakciju na tijek, ishod i liječenje 
svakog od njih. 

S obzirom na starenje populacije, važno je po- 
znavati obilježja kronične boli kod dementnih 
osoba. Valja spomenuti da bol može biti izolirani 
simptom u sklopu perzistirajućeg sumanutog po- 
remećaja, što je važno prepoznati s obzirom na 
terapijske intervencije. Bol kao simptom često je 
prisutna i kod bolesnika sa somatoformnim po- 
remećajima, osobito kod onih s hipohondrijskim 
preokupacijama, kao i kod bolesnika s različitim 
poremećajima spavanja. 


Uspješno liječenje kronične boli - multidiscipli- 
narno i sveobuhvatno 

Uz psihijatrijsku procjenu, psihijatar mora primi- 
jeniti integralno psihijatrijsko liječenje bolesnika 
u smislu kombinacije farmakoterapijskih, psiho- 
terapijskih i socioterapijskih intervencija, s ciljem 
smanjenja boli i pridruženih psihijatrijskih pore- 
mećaja. 

Psihijatar bi trebao pomoći ostalim članovima 
tima u razumijevanju psihološke dimenzije boli 
kod svakog pojedinog bolesnika, uz edukaciju 
ostalih zdravstvenih profesionalaca o određenim 
terapijskim intervencijama koje oni sami kasnije 
mogu provoditi. 

S obzirom na to da je kronična bol psihosomatski 
poremećaj, psihoterapijske intervencije trebaju 
biti sastavni dio terapije radi smanjenja boli i 
pridruženih psiholoških smetnji. Klinička praksa 
i rezultati brojnih istraživanja upućuju na učin- 
kovitost psihoterapijskih intervencija u liječenju 
takvih bolesnika. 

Uspješno liječenje kronične boli ovisi o prikladnoj 
primjeni terapijskih intervencija prilagođenih in- 
dividualnim potrebama bolesnika. Najbolji pristup 
u liječenju bolesnika s kroničnom boli svakako je 
multidisciplinarni, s iscrpnom zajedničkom procje- 
nom oboljeloga, formulacijom slučaja i određiva- 
njem terapijskog plana. 

UMIROVLJENICI ELEKTRE ZAGREB NA 
KVARNERSKIM OTOCIMA 


Preko Krka i 


Stanko Stanojević 


Cresa do Lošinja 


Posjetili smo otoke prepune prirodnih lje- 
pota i raznolikosti, turističke infrastrukture, 
mediteranskih ugođaja, bogate povijesti i 
kulture, od liburnijskih vremena do našega 
doba, s bezbroj lijepih i još više ružnih zbiva- 
nja kakva već prate ljudski rod kroz vjekove, 
a posebno naš narod 


U još jednoj izvrsnoj organizaciji našeg pred- 
sjednika Ante Starčevića, koji nam je naručio 
i dva dana lijepa vremena, otputili smo se 9. 
svibnja 0.g. na jedan od velikih izleta prema 
prevaljenim kilometrima, a sudeći prema ono- 
Naime, blizu 600 kilometara puta obuhvatilo je 
brojne i raznovrsne relacije. Na polasku auto- 
ma Jadranskoj magistrali, potom preko drugog 
odvojka na uvijek impozantan dvodijelni krčki 
most. Slijedila je krčka otočka cesta zapadnim 
dijelom Otoka do trajektnog pristaništa Valbi- 
ska pa morem do trajektnoga pristaništa Merag 
na otoku Cresu. Doživljaj mora ponovno snažan, 
ali i krčkog kopna prožetog starinskom glago- 
ljicom i vječnom čakavštinom, jednako kao i 
creskoga. Cestovni uspon na otočku magistralu 


Umirovljenici Elektre Zagreb trajektom stižu na Cres 

i duga vožnja do Osora, nekada prometno i 
gospodarski najvažnijeg grada na oba otoka, 
te biskupsko sjedište. Zaustavili smo se i kod 
seoceta Vrana da nakratko uživamo u pogledu 
na poznato slatkovodno Vransko jezero, sa zali- 
hama od 200 milijuna kubika pitke vode. 


Mali Lošinj i njegov Apoksimen 

Nakon obilaska starog prekrasnog grada Cresa, 
put nastavljamo preko malog, ali glasovitoga 
pokretnog mosta iznad umjetnog prokopa, koji 
dijeli nekad jedinstveni otok na Cres i Lošinj. 
Napuštajući Cres, prošli smo pokraj Ornitološ- 
kog rezervata bjeloglavih supova i nekoliko 
njih nas je ispratilo. Nakon još jednog pokret- 
nog mosta u malološinjskoj luci, konačno smo 
stigli do našega odredišta - hotela Bellevue u 
prekrasnoj uvali Čikat. Inače, Mali Lošinj, naj- 
brojnije otočko mjesto s naše strane Jadrana, 
bogate je pomorske povijesti i brodarstva, 
trgovine, ali dakako i turizma, osobito lječiliš- 
nog. Prošetali smo njegovom lukom, prisjetivši 
se pronalaska i restauracije dvije tisuće godine 
starog antičkog kipa atlete Apoksimena. Da- 
kako da smo posjetili i mjesto Veli Lošinj, uz 
opširan prikaz njegove bogate povijesti. 


Posjetili smo otoke prepune prirodnih ljepota 
i raznolikosti, turističke infrastrukture, medite- 
ranskih ugođaja, bogate povijesti i kulture, od 
liburnijskih vremena do našega doba, s bezbroj 
lijepih i još više ružnih zbivanja kakva već prate 
ljudski rod kroz vjekove, a posebno naš narod. 
Na povratku iz Malog Lošinja drugog dana izle- 
ta ponovno smo na otočkim magistralama sve 
do križanja za Merag. Stižemo do trajektnoga 
pristaništa Porozina, smještenog na skoro naj- 
bližoj točki prečaca do istarske obale. 
Trajektom smo preskočili Kvarner u blizini Velih 
vrata i našli se u trajektnom pristaništu Bre- 
stova, odakle smo se uspeli na istarsku pro- 
metnicu i uživali u krajobrazu Opatijske rivijere. 
Zaobišavši Rijeku, protutnjali smo autocestom 
do Zagreba, u koji smo stigli već u kasnim 
popodnevnim satima. 

Usprkos dugom i relativno napornom putu s 
mnogo pješačenja, raspoloženje i zadovoljstvo 
naših izletnika bili su odlični, dojmovi nepo- 
novljivi, a nastavak naših krstarenja Lijepom 
našom sigurno neće biti prekinut. 


Predsjednik Ante Starčević u ženskom društvu na vidikovcu iznad Rijeke 

REGIONALNI ODBOR SREDIŠNJE HRVATSKE UHB HEP-a 


1990.-1995. NA HODOČAŠĆU U POLJSKOJ 


Zvonimir Vavro 


Stopama pape Ivana Pavla II. 


U mjestu Wadowice, gdje je rođen papa Ivan 
Pavao II. obilazimo rodnu kuću sv. Oca i razmi- 
šljamo o tomu kako je to podneblje oblikovalo 
dječaka koji će nas svojim životom učiti vjeri i 
ljubavi prema svim ljudima 


Članovi Regionalnog odbora središnje Hrvatske 
Udruge hrvatskih branitelja HEP-a su od 10. do 14. 
lipnja 2009. godine bili na hodočašću u Poljskoj. Na 
hodočašće, koje bi se moglo nazvati ,stopama pape 
Ivana Pavla II.“, krenuli smo iz Zagreba 10. lipnja u 
poslijepodnevnim satima. Ugodna vožnja kroz Ma- 
đarsku uz jezero Balaton do prijestolnice Budimpe- 
šte, prošla je brzo uz mnoge zanimljive podatke o 
toj susjednoj zemlji. U Budimpešti se zadržavamo na 
poznatoj tvrđavi Citadela, uživajući u noćnoj panora- 
mi grada na Dunavu. U jutarnjim satima stižemo u 
Czestochowu, najveće poljsko hodočasničko mjesto. 


Jasna Gora - poljsko nacionalno svetište 
Blagdan Tijelovo slavimo u svetištu Jasna Gora, koje 
je za Poljake ono što je za Hrvate Marija Bistrica - 
nacionalno svetište. Naše oduševljenje već na ulazu 
izaziva hrvatska zastava, budući da znamo da su za- 
stave poredane prema broju hodočasnika. Očito 


nj 

U nacističkom logoru Auschwitz duboko smo 
dirnuti beskrajnom patnjom i boli koja se osjeća 
na svakom koraku sadašnjeg Muzeja 


STRELJAČKO NATJECANJE 
BRANITELJA ROZH-a 


Najbolje gađaju 


Na tradicionalnom natjecanju branitelja u ga- 
đanju pištoljem, održanom 29. svibnja 0.g. u 
Rijeci u organizaciji Regionalnog odbora za- 
padne Hrvatske, pobijedio je Sergio Kodnik iz 
Elektroprimorja. 

Drugo mjesto pripalo je Marku Stilinoviću iz 
Elektrolike, a treće mjesto podijelili su Jovan 
Milinković i Silvano Zorzenon iz Elektroprimor- 





je da su Hrvati, prema broju stanovnika, prvi među 
stranim hodočasnicima u Svetištu. 

Kipovi roditelja Ivana Pavla II. na samom su po- 
četku Svetišta, a kip sv. Oca kao da raširenih ruku 
pozdravlja hodočasnike u Svetištu. Prisustvujemo 
misi osjećajući da je i sv. Otac kao dječak dola- 
zio ovdje upijati duh i dah svog naroda i njegovu 
odanost vjeri. Jasna Gora, gdje već sedam stoljeća 
služe redovnici Pavlini, cijelog dana slaveći blag- 
dan Tijelova ispunjava naša srca mirom i moli- 
tvom. U petak 12. lipnja razgledavamo Varšavu, 
grad koji se nakon Drugog svjetskog rata izdigao, 
poput ptice Feniks, iz pepela. Glavnim gradom 
Poljske postaje u 16. stoljeću, a smještena je u 
njezinom samom središtu. Razgledavamo potpu- 
no obnovljenu srednjovjekovnu gradsku jezgru s 
kraljevskim dvorcem iz 14. stoljeća i Markovim 
trgom, a poslijepodne krećemo put Krakova. 
Upravo je subota namijenjena obilasku Krako- 
va, starog kraljevskog grada, koji je šest stoljeća 
bio sjedište poljskih kraljeva. Smješten na jugu 
Poljske, na popisu je zaštićene svjetske kulturne 
baštine UNESCO-a. Sa svoja 23 fakulteta, Krakov 
je iznimna riznica umjetničkih djela, znamenitosti 
i povijesnih spomenika, a godišnje ga posjeti više 
od sedam milijuna turista. 


Crkva od soli u rudniku soli 

Nakon prolaska pokraj mosta kojim su prelazili 
i Židovi s poznate Schindlerove liste, koju nam je 
majstorski dočarao redatelj Steven Spielberg u isto- 
imenom filmu, krećemo u 40 kilometara udaljen 
Oswiencin. Tu obilazimo nacistički logor Auschwitz. 
Duboko smo dirnuti beskrajnom patnjom i boli koja 
se osjeća na svakom koraku sadašnjeg Muzeja, u 
kojem se i danas nastoji očuvati ono što je ostalo od 
milijun ljudi ubijenih između 1940. i 1945. godine. 
Potom odlazimo u mjesto rođenja pape Ivana Pa- 
vla II. - Wadowice. Obilazimo rodnu kuću sv. Oca i 
razmišljamo o tomu kako je to podneblje oblikovalo 
dječaka koji će nas svojim životom učiti vjeri i ljubavi 
prema svim ljudima. 

Posljednji dan našeg hodočašća, nedjelja 14. lip- 
nja, započinje jutarnjim posjetom rudniku soli u 
mjestu Wieliczka pokraj Krakova. U crkvi impre- 
sivnih 125 metara pod zemljom, također nailazi- 
mo na vjeru i pobožnost poljskih rudara soli, tom 
iznimnom umjetničkom djelu. Naime, sve je na- 
pravljeno od soli, čak i kip sv. Oca, koji je još kao 
dječak s roditeljima posjećivao rudnik. 

Poslije boravka pod zemljom, krećemo put Za- 
greba noseći u srcu puno dojmova: slike ljepote, 
sklada i blagosti velike Poljske. Ali, bogatiji i za 
spoznaju istinske radosti kroz razumijevanje svih 
ljudi s kojima dijelimo svakodnevicu. 


Branitelji ROSH-a u Krakovu, iznimnoj riznici umjetničkih djela, znamenitosti i povijesnih spomenika, 


koji godišnje posjeti više od sedam milijuna turista 


riječki branitelji 
ja - Pogon Opatija. Momčadsko zlato pripalo 
je Elektropriomorju Rijeka, drugi je bio Pogon 
Opatija, a treća momčad Elektrolike. 

Natjecanju su nazočili i isprobali svoje streljač- 
ke sposobnosti i predsjednik UHB HEP-a Ivica 
Kopf, glavni tajnik Stanko Aralica, glasnogo- 


vornik Tihomir Lasić te direktor Elektroprimorja 
Vitomir Komen. LT. 


Predsjednik ROZH-a Davor Tomljanović uručio 
je diplomu Sergiu Kodniku - najboljem strijelcu/ 
branitelju u gađanju pištoljem 

VLADO PAVIĆ, 
UMIROVLJENIK 


Čedo Vučić 


Mir i zadovoljstvo u 
oblikovanju drveta 


Duborezi u drvetu i intarzije, drvene skulpture 
i reljefi bili su posao nakon posla u HE Vinodol, 
a roditelji, supruga, djeca i unuci - omiljeni 
modeli koje i danas s fotografija iz obiteljskog 
albuma osamdesetsedmogodišnji Vlado Pavić 
prenosi na drvo 


Uska cesta, prema kazivanju starosjeditelja tzv. 
rimska cesta, a ja bih rekao put - vodi u selo. U 
selu prva kuća na lijevoj strani iza blagog zavoja 
i tu smo - kod Vlade Pavića, jednog među najsta- 
rijim našim umirovljenicima, koji uskoro navršava 
87 godina života i 35 godina umirovljeničkog sta- 
ža. Kuća, kao uostalom i druge oko nje, uredna 
i posebna. Sve je ovdje mirno, a negdje u dalji- 
ni čuje se pjev sjenice. Visoko na vrhu sela pod 
obroncima brda Soplja, bljesne odsjaj jutarnjeg 
sunčanog zraka. 

Gledam prema potoku, sada odvodnom kanalu 
HE Vinodol i sjećanja me vraćaju u doba gostio- 
nice i njezinog boćališta “Mlake“, gdje su brojni 
naraštaji, još dok je bio potok Dubračina, naučili 
plivati. Naviru sjećanja, ali vratimo se našem do- 
maćinu. 


Imao je čast organizirati vađenje rotora genera- 
tora HE Vinodol 

Vlado je, završivši pučku školu u Triblju pa građan- 
sku u šest kilometara udaljenoj Crikvenici, završio 





Pomorsku akademiju u Bakru, strojarski odsjek. 
Volio je rezbariti od malena. Izrađivao je duboreze 
i male skulpturice, a talent je prepoznala njegova 
učiteljica, koja ga je nagovarala da upiše umjet- 
ničku školu. Ali, kako su svi njegovi vršnjaci upi- 
sali strojarske ili elektro škole i zajedno stanovali 
U internatima - pa kako će on otići u umjetničku 
školu? Kako se zaposliti i prehraniti, što će reći 
svijet...umjetnička škola?! Stoga se odlučio za Po- 
morsku akademiju. Ali, ljubav prema rezbarenju 
nije zaboravio, rezuckao je stalno nešto kada su 
to školske obveze dopuštale. 

U vrijeme Drugog svjetskog rata bio je teško ra- 
njen i liječio se dvije godine. Nakon rata zaposlio 
se u Brodogradilištu Kraljevica, a potom kao fi- 
zički radnik na gradilištu HE Vinodol. Posljednjih 
25 godina prije umirovljenja radio je u smjeni u 
HE Vinodol. 

Strojar u smjeni, Vlado je bio jedan od rijetkih 
da u danima redovnih godišnjih remonata HE Vi- 
nodol, znači u vrijeme kada je to bilo potrebno 
i planirano, a ponekad neplanirano - imao čast 
organizirati vađenje rotora generatora iz njegova 
ležišta. Trebalo je organizirati dizanje i spuštanje 
više od 70 tona teškog rotora, strpljivo i mudro. 
Publika /zaposlenici, kao u kazalištu promatrali su 
takav nesvakidašnji događaj. 

No, izrada duboreza u drvetu i intarzija, drvenih 
skulptura i reljefa bio je njegov posao nakon po- 
sla u HE Vinodol. Roditelji, supruga, djeca i unuci 

- njegovi su omiljeni modeli. Fotografije koje mu 
služe za prenošenje na drvo i danas su u obitelj- 
skom albumu poredane nekim, samo njemu zna- 
nim, redoslijedom. 


Vladina ruka bez žurbe dubi i brusi 

Kucam, zvonim, lupam na vrata. Otvara mi Vla- 
do. 

- Ča nabijaš? Čul san ja tebe, ali ne moren brže, 
prekorava me Vlado. U ravnom hodniku s obje 
strane zidova - drvorezi. akulamo u njegovu ate- 
ljeu u kuhinji pred prozorom. Na stolu je mala 
zubarska bušilica, konac, otpaci drveta, dlijeto i 
poluzavršeni reljef supruge s blagim smiješkom. 
Danas živi sam. Naravno, redovno ga posjećuju i 
o njemu skrbe njegova djeca. Ne pitam ga kada 
je ustao i što je radio. Mi domaći znamo za njegov 
dugogodišnji samozatajni rad. Znamo da je zajed- 
no s jednim našim akademskim kiparom, tako- 
đer iz Triblja, svoje radove izlagao na zajedničkoj 
izložbi. Kaže da mu je veliki uzor bio Zvonko Car, 
akademski kipar iz Crikvenice. 

Pitam ga kada mu je najdraže raditi, kada mu 
dolazi inspiracija. Noću, veli, ili rano ujutro dok pi- 
jetlovi u dvorištu iza kuće prizivaju novi dan. Tada 
Vladina ruka bez žurbe dubi i brusi. 

Uz želju da ga i dalje posluži zdravlje, drago mi je 
da će i naši umirovljenici vidjeti, barem na foto- 
grafijama, ono što našeg Vladu čini zadovoljnim. 
Njegove radove u drvetu. 

TREĆA DOB 


mr. sc. Tihana Malenica 
Bilandžija 


Može li jesen 
života biti zlatna? 


Ako stariji ljudi na starost počnu gledati pozi- 
tivnije, a i njihova okolina postane njima na- 
klonjenija - otvorit će se mnoga vrata za nova 
iskustva 


Često kažemo da ćemo se, kada odemo u mirovi- 
nu, baviti nečim što volimo, jer sada ne stignemo 
od posla, brige za djecu i brojnih drugih životnih 
obveza. No, kako je radni vijek sve dulji, a miro- 
vine sve skromnije - razmišljanja o trećoj životnoj 
dobi sve su manje spokojna. Ipak, ako je zdravlja 
i koliko-toliko pristojna mirovina, postoje sve pre- 
dispozicije za zlatnu jesen života. 

Danas je u razvijenim zemljama prosječno traja- 
nje života 75 godina i može se reći da posljednja 
trećina života započinje nakon 50. godine. Za 
sada žene u prosjeku žive pet do osam godina 
dulje nego muškarci, a kao jedno od objašnjenja 
tog trenda objašnjava se činjenicom da žene ima- 
ju djelotvorniji imunološki sustav. 


Ageizam .. specifični oblik diskriminacije 

Prema nekim procjenama, u razvijenom svijetu 
2020. godine bit će približno 40 posto ljudi starijih 
od 65 godina, a 2030. čak više od 50 posto, odno- 
sno toj će skupini pripadati većina stanovništva. S 
druge strane, osobito u zemljama Zapada razvila 
se određena stigma prema starijem dijelu popu- 
lacije i u njima prevladava ,,kult mladosti“. Po- 
stojeći stereotipi naglašavaju negativna obilježja 
starijih osoba poput fizičke i intelektualne nemo- 
ći, ovisnosti o drugima, rigidnosti... To nimalo ne 
pogoduje izgradnji pozitivne slike o tom, sve broj- 
nijem, dijelu populacije. Razvio se specifičan oblik 
diskriminacije nazvan ageizam koji predstavlja 
nepriznavanje ili ograničavanje prava starosnih 
skupina. Njegovi protivnici zahtijevaju individu- 
alni pristup, odnosno da se svaku osobu prosu- 
đuje pojedinačno, a ne samo prema pripadnosti 
nekoj dobnoj skupini. Ipak, posljednjih je godina 
porastao otpor prema ageizmu zbog sve brojnijeg 
starog stanovništva, kao i njihove političke, soci- 
jalne i ekonomske moći. Nadalje, upravo sve veća 
brojnost ljudi treće životne dobi nužno potiče ak- 
tivnosti i projekte koji upravo njima povećavaju 
kvalitetu života. 


Znakovi starenja 

Kao skoro svi procesi i promjene u čovjeku, tako 
se i starenje može promatrati s različitih aspekata. 
Neke promjene u fizičkom izgledu te, općenito, u 
funkcioniranju nastaju ranije, a neke kasnije. Kosa 
slabi i sijedi, koža se stanjuje i bora, javljaju se 
problemi s vidom i sluhom, motoričke sposobno- 
sti gube na snazi i preciznosti... Kako promjene 
vanjskog izgleda koje ukazuju na biološko stare- 
nje osobito pogađaju ljude u trećoj životnoj dobi, 
a zbog važnosti koja se pridaje fizičkom izgledu u 
društvu, snažno utječu na njihov daljnji život. 

U najvećoj mjeri slabe vid i sluh, ali te nedostat- 
ke moguće je uspješno kompenzirati upotrebom 
tehničkih pomagala poput naočala i slušnog 
aparata. Smanjuje se preciznost pokreta, kao i 
mišićna snaga te slabi osjet ravnoteže, što oteža- 
va uspravno držanje i hod. Bez obzira na sve to, 
preporučuje se kontinuirano održavanje kondicije 
redovitim vježbanjem i gibanjem. Naravno, treba 
imati na umu vlastita ograničenja i mogućnosti. 
Kada govorimo o znakovima starenja jedan od 
njih je, bez daljnjega, slabljenje pamćenja. Vrlo 
je jaka asocijacija između starosti i senilnosti, a 
stvarnost je malo drukčija. Nije pamćenje sposob- 
nost koja rapidno slabi, već se javljaju poteško- 
će u koncentraciji i pozornosti, a one su temelj 
pamćenja i drugih mentalnih procesa. Opadaju i 
intelektualne funkcije, što ovisi o više čimbenika. 
Jedan od važnijih je početni stupanj inteligenci- 
je: kod ljudi koji su u mladosti imali visoki kvo- 
cijent inteligencije, taj pad će biti blaži i sporiji 
nego u onih koji su već u mladosti pokazivali niži 
stupanj intelektualnog razvoja. Također, manje 
obrazovani ljudi stare brže i više od obrazovanih. 
Istraživanja su pokazala da postupno opadanje 
intelektualnih sposobnosti započinje između 50. 
i 65. godine, dok je njihov brži pad zabilježen tek 
u dubokoj starosti. 


Velike životne promjene 

Ulaskom u treću životnu dob pojedinac, odnosno 
velika većina ljudi, suočava se s tri događaja: umi- 
rovljenje, odlazak posljednjeg djeteta iz obitelji i 
smrt bračnog partnera, a sve to potiče osjećaj 
osamljenosti. 

U primitivnim plemenskim i ruralnim društvima 
ljudi rade dok mogu i ono što mogu, dok je u 


civiliziranim društvima propisana duljina radnog 
vijeka, kao i dob nakon koje čovjek prestaje biti 
radno aktivan. Pretežito je to starosna granica od 
65 godina. Oni koji svoj posao nisu voljeli, najvje- 
rojatnije trenutak umirovljenja dočekuju s olakša- 
njem, a kod onih koje je posao ispunjavao javlja 
se velika praznina, ali i velika promjena u organi- 
zaciji života. Osim gubitka obveza i velike količine 
slobodnog vremena, čovjek gubi jedan dio svog 
profesionalnog identiteta kojeg teško, a mnogi i 
nikako, uspijeva kompenzirati nekim novim ulo- 
gama. Interesi i hobiji znatno pridonose da se ta- 
kva životna promjena što bezbolnije prebrodi, kao 
i bržu prilagodbu na novonastale okolnosti. 

Ako stariji ljudi na starost počnu gledati pozitiv- 
nije, a također i njihova okolina postane njima 
naklonjenija, otvorit će se mnoga vrata za nova 
iskustva. Naravno, u skladu sa željama i, što je još 
važnije, mogućnostima pojedinaca. Dobar primjer 
su, sveučilišta za ljude treće dobi, tečajevi stra- 
nih jezika za umirovljenike, turistička putovanja 
i slično. Veći interes znanstvenika i praktičara, 
posebno pripadnika pomagačkih struka, također 
može puno pridonijeti da i u ovom razdoblju svog 
života svaki pojedinac, u što većoj mjeri, pronađe 
sreću i smisao. 

FRANKA GOJANOVIĆ, KUHARICA 


Franka i Iva 


Marica Žanetić Malenica 


U istom loncu 


Baš kao prava umjetnica u kuhinji, Franka svaki 
recept malo nadopuni, začini ga zrncima svoje 
osobnosti, često izmišlja i nove držeći se one da 
mašta može svašta 


U rubrici HEP Vjesnika Naši izvan HEP-a obradili smo 
na stotine naših kolegica i kolega koju se bave ra- 
zličitim aktivnostima izvan radnog vremena - od 
športa, pjevanja, slikanja, pisanja, maketarstva... do 
onih usmjerenih na poljoprivredu i stočarstvo. No, 
do sada još nismo ugostili nekoga tko izvrsno kuha. | 
tko zna kada bismo to učinili da nismo bili potaknuti 
jednom televizijskom kulinarskom emisijom, onom 
na prvom programu HRT-a, naziva U istom loncu. 
Naime, upravo u toj emisiji, emitiranoj 20. lipnja 
0.g., (o čemu ste bili obaviješteni preko Infohepa) 
naše kolegice Franka Gojanović i Iva Kolarić iz HEP 
Opskrbe pobijedile su, zamislite, ekipu profesional- 
nih kuhara! 

Franka, profesorica francuskog i španjolskog jezika, 
svoju hepovsku karijeru započela je tajničkim poslo- 
vima u Uredu direktora HEP Operatora distribucijskog 


Franka Gojanović i Iva 
Kolarić iz HEP Opskrbe 
U istom loncu pobijedile 
su, zamislite, ekipu 
profesionalnih kuhara! 

sustava prije pet godina, da bi u ožujku 2007. prešla 
U HEP Opskrbu, gdje sada obavlja poslove rukovodi- 
teljice Odjela za odnose s kupcima i javnošću. 


Prodajemo struju, a pobjeđujemo na plin 

Još od malena, s kuhačom u ruci, pripremala se za 
vrijeme kada će sebi, i onima oko sebe, moći pru- 
žiti užitke koje će trajno pamtiti njihova nepca. Da 
dobro kuhaju oni koji vole i dobro papati potvrđuje 
se i u ovom slučaju, jer naša simpatična i vedra ko- 
legica sebe bez ustezanja svrstava u povlašteni red 
bonkulovića (ovaj izraz se u dalmatinskom narječju 
odnosi na ljude koji uživaju u dobrim bokunima - 
zalogajima). Premda je još uz baku mijesila svoje 
prve kolačiće, ipak je razdoblje studentskog života 
u Zagrebu, odakle je došla iz rodnog Šibenika, bilo 
odlučujuće za razvoj te obiteljske crte. A kad vam je 
neka struna u krvi, onda ne treba puno da je dove- 
dete do zavidnog umijeća. Tako je još 2003. godine 
pobijedila u televizijskoj emisiji Kruške i jabuke u 
timu s profesionalnim kuharom. 





Od tada se još niz sličnih emisija (Večera za pet, Pu- 
nom parom) emitira na programima komercijalnih 
televizija, ali se Franki čine previše amaterske pa 
se nije prijavljivala, barem do sada. Uostalom, ona 
je već skoro pa profesionalka, što je potvrdila i prije 
dvadesetak dana u emisiji U istom loncu. 0 tomu 
kaže: 

- Na ideju da se prijavim došla sam u razgovoru s 
kolegicama i kolegama u uredu, ali kako pravila 
nalažu da se prijavljuje ekipa od dva do tri člana, 
morala sam nekoga nagovoriti da mi se pridruži. 
Uspjelo mi je to s kolegicom Ivom, dipl. ekonomisti- 
com iz istog Odjela, koja također voli kuhati. Same 
smo morale osmisliti jelovnik koji su urednici emisije 
potom potvrdili. Predjelo je bilo talijansko (popular- 
ne ,bruschette“), a glavno jelo se sastojalo od sipe 
5 ,fažolom“ (mislim da je to izvorno viško jelo) te 
palente s blitvom kao prilogom. 

S mediteranskom kuhinjom i uz slogan Prodajemo 
struju, a pobjeđujemo na plin svakako nisu mogle 
pogriješiti, ako se zna da su u tročlanom žiriju bili i 
za njih dvije glasali - Zlatko Gall (autor kulinarskog 
bestselera Kušaj i slušaj Dalmaciju) i splitska pjevači- 
ca Zorica Kondža. Budući da su pobijedile vrsnu eki- 
pu kuhara (spomenimo tek Lidiju Kralj iz poznatog 
malostonskog restorana Kapetanova kuća), onda im 
je osvojena nagrada za slano jelo (deserta nije bilo) 
tim slađa. 


To mi je gušt! 

Franka se baš ne pali na kolače pa ne čudi da je svo- 
je kulinarsko umijeće usmjerila prema slanim jelima. 
Za razliku od drugih djevojaka, ona će zadnje novce 
dati za dobar komad mesa. Koji će, potom, pripre- 
miti svaki put na drukčiji način. Posebno je slaba na 
kuhinju naših morskih susjeda, što potvrđuje podat- 
kom da je iz Talijanske kuharice već isprobala 90 po- 
sto jela. Degustira ih, najčešće, s prijateljima. Prema 
dostupnim informacijama, za sada su svi živi i zdravi 
te se i nadalje dragovoljno prijavljuju kao zamorci 
za njezine kuharske eksperimente, koji umjesto ri- 
zika donose samo i jedino užitak. Uz sipu s fažolom, 
trenutačno jelo broj 1 na njenom jelovniku, rado će 
sve svoje brige zaboraviti i uz: rižoto od šparoga, 
tjesteninu sa šalšom od poma i balancana, istarski 
žgvacet s fužima, picete s rajčicama i mozzarellom, 
ali, jednako tako i uz zagorsku juhu. Baš kao prava 
umjetnica u kuhinji, ona svaki recept malo nadopu- 
ni, začini ga zrncima svoje osobnosti, često izmišlja i 
nove držeći se one da mašta može svašta. 

To mi je gušt, kaže Franka, baš kao što je i meni bio 
gušt upoznati je, razgovarati s njom i prijaviti se za 
neku od sljedećih kulinarskih seansi. Ovim putem 
poručujem našim slobodnim kolegama da razmisle 
0 onoj narodnoj kako /jubav ide kroz želudac, pa ako 
već nisu bili s Frankom u istom loncu, bilo bi - vjeruj- 
te mi - dobro biti s njom za istim stolom. 

I još jedan zanimljiv podatak. Da stablo ne pada 
daleko od jabuke potvrđuje sudjelovanje Frankine 
majke Ankice s njenom prijateljicom uskoro u istoj 
tv-emisiji. Vjerujemo da će biti jednako uspješne. 


| NAŠI IZVAN HEP-a | <— 


MARICA DLAKA - VLAJKOVIĆ, 
KREATORICA 


Veročka Garber 


Otisci šarolikih zamisli 


U Marice je nepresušno vrelo zamisli i volje, opti- 
mizma i topline, a neka nova kreacija već čuči u 
prikrajku duše i samo čeka isplivati i oživotvoriti 
se pod njenim prstima 


- Ne bojim se izazova, kaže Marica Dlaka - Vlajko- 
vić, dipl.ing. elektrotehnike, koja je nakon dolaska 
iz Končara u šibensku Elektru prihvatila poslove pro- 
jektanta, a potom i rukovoditelja tadašnje Službe za 
odnose s potrošačima, današnje Službe za opskrbu. 
I tako već dvadeset godina hrabro pliva vodama na- 
plate i potraživanja, roneći ponekad u neugodnim 
dubinama, ali trudeći se zadržati dah i izroniti na po- 
vršinu brojnih poteškoća, koje se pojavljuju na tom 
radnom mjestu. Nikada pokolebana, odušak je mo- 
rala potražiti u nekim drugim prostorima, u nekim 
drugim hobijima za svoju dušu. Započela je kreirati 
i izrađivati nakit, ponajprije da bi zadovoljila - kako 
kaže - svoju želju za drukčijim komadićem ukrasa, 
a poslije i prema željama svojih prijateljica. Radila 
je pretežito od kupljenih perli kombinirajući staklo, 
keramiku, oslikavajući drvene kugle, dopunjujući ih 
ukrasnim vrpcama od različitih materijala. Nakit je 
najčešće poklanjala, a zbog oskudnog izbora sirovina 
počela je razmišljati o nekim novim kreacijama. 


Rado isprobava nove tehnike 

Nakon poznanstva s prijateljicom koja oslikava i 
gravira staklo, ali i druge materijale, naša Marica je 
zakoračila u novu kreativnu tehniku. O tomu kaže: 

- Stavila sam nakit pomalo u zapećak i svim srcem 
prihvatila novu tehniku. Imam jako mirnu ruku i kad 
je staklo kvalitetno, u pravilu i skupo, onda se rijetko 
može dogoditi da gravirka klizne. U početku je išlo 
sporo, danas već imam zavidnu brzinu i motive koje 


Kreacije s izložbe 


sam naučila napamet. Slikanje katedrala, šibenskih 
i drugi motiva _po tanjurima, čašama, flašama, po- 
stala je doista moja posebna ljubav. 

Iz svake njene riječi osjeća se golema energija i 
zaljubljenost. Stoga nije čudnovato da su u Parizu, 
gdje su svi kupovali odjeću, ona i prijateljica tražile 
pjate.. Jedan tanjur - jedan euro... A potom doma 
slijedi oslikavanje za zdravlje neškodljivim bojama 
pa fiksiranje boje u pećnici... To tanjuri nisu samo za 
ukras - iz njene staklarije može se i jesti i piti. 

- Slučajno sam čula za vrlo raširenu “decoupage“ 
tehniku oslikavanja predmeta i to salvetama, riži- 
nim papirom i posebnim “decoupage“ papirom. Taj 
papir treba dodatno obraditi - umakanjem u vodu i 
sušenjem kako bi nalikovao rižinom papiru i kako 
bi njime mogla oslikavati sve moguće materijale, 
saznajemo od naše vrijedne kolegice, koja je uvje- 
rena da joj je slučaj upravljao mnogim događajima u 
životu. Kaže da rado isprobava nove tehnike, jer je 
osoba s puno ideja - njih joj nikad ne uzmanjka. 


Sve se može kad se hoće 

U posljednje vrijeme okušala se graviranju u kame- 
nu. Za to su potrebna posebna svrdla za gravirku, 
ali i posebne kamene ploče. Tražila ih je po primo- 
štenskim brdima (i usput razbila i automobil). Nikad 
umorna, pretače i utkiva svoje šarolike zamisli u 
neki novi otisak. O organizaciji svog vremena kaže: 
-Dan ima 24 sata i sve se može stići kad se hoće. Ja 
sam društveno stvorenje s puno prijatelja različitih 
sklonosti i hobija. Učim, družim se, učinim dir“ i če- 
sto se vratim doma nakon ponoći. A, onda uzmem 
U ruke uradak koji sam ostavila da se satima suši pa 
dovršim posao. 





Glavni i najvažniji kritičar je njezin dvadesetdvogo- 
dišnji sin, koji vrlo često pomaže pri traženju mate- 
rijala i prenošenju izložaka. On je i sudionik njihova 
nastanka u malom stanu u koji, kako u šali kaže Ma- 
rica, stane kuhinja, spavaonica, dnevni prostor..... 
prostor za ples i skladište, i zbog toga je ona iznimno 
ponosna. Jer, di čeljad nije bisna, ni kuća nije tisna, 
rekli bi naši pametni stari. A u ovoj obitelji samo 
dobra volja caruje. 


lapažena tematska izložba 

U šibenskoj Gradskoj knjižnici 11. svibnja 0.g. otvo- 
rena je tematska izložba, koju je pripremila Marica 
s prijateljicom, a prema reakcijama - doživjela je 
veliki uspjeh. Na neki način tom je izložbom Ma- 
rica obilježila i prvu godišnjicu osnutka Etnokulturne 
udruge Bogatin, čiji je ponosni član i čije postojanje 
i osnivanje zahvaljuje Denisu i Andreji Škugor. Udru- 
ga okuplja tridesetak članova, pretežito proizvođa- 
ća autohtonih dalmatinskih suvenira i proizvoda, a 
prema iskazanom zanimanju, mogla bi se značajno 
proširiti. 

Marica se odlučila na samostalnu izložbu nakon za- 
jedničkog božićnog sajmenog nastupa s Udrugom. 
Priznala je da se toga pribojavala, ali sve je prošlo 
izvanredno, oduševljeno nam je rekla. Otvaranju 
izložbe nazočili su brojni kolege i prijatelji, a sve 
dane njena trajanja obilazili su je i znatiželjni gra- 
đani. 

Što i kako dalje ne treba Maricu ni pitati. U nje je ne- 
presušno vrelo zamisli i volje, optimizma i topline, a 
neka nova kreacija već čuči u prikrajku duše i samo 
čeka isplivati i oživotvoriti se pod njenim prstima. 
Izložbe su tek krenule... 

PUSTINJA BLACA NA 
OTOKU BRAČU 


Ivo Santica 


Stvaralačko čudo obrazovanih 
svećenika glagoljaša 


Pustinja Blaca i sve ono što su tamo stvorili 
u povijesti koji pokazuju da često optuženi i 
proganjani narodi i pojedinci postižu iznimna 
ostvarenja - u naizgled svojoj bespomoćnosti, 
oni molitvom, intenzivnim razmišljanjem i mar- 
ljivošću nadomještaju sve što im je uskraćeno 


Često sam putovao zbog projektantskog posla. 
Ponekad je bila riječ o nadzemnim i podze- 
mnim mrežama i vodovima, a ponekad o pod- 
morskim kabelima. Tako sam upoznao veći dio 
priobalja i dio Zagore. Otkrivao sam prirodne 
ljepote, susretao zanimljive ljude - puno toga 
doživio. I danas smatram da je svako putova- 
nje poseban doživljaj. Nešto od tog vremenom 
izblijedi, a nešto trajno ostaje zapamćeno. 
Jedan od posebno dojmljivih doživljaja bio je 
moj prvi posjet i upoznavanje Pustinje Blaca 
na otoku Braču. Danas u jednom od prelista- 
nih informativnih napisa čitam: 

“Blatačka pustinja nosi u sebi veliku spome- 
ničku vrijednost: raskošno graditeljstvo, crkvu, 
samostan, slike i barokne pale, etnografske 
izloške, astronomske sprave, pokućstvo i oruž- 
je “. Ja mogu tomu pridodati i: knjižnicu, ško- 
lu, glasovir... 


Na škrtom i krševitom otoku Braču, Pustinja 
Blaca je smještena između mjesta Bola i Milne 
na južnim strmim kamenitim padinama, daleko 
od mora i većih naselja, bez pitke vode. To po- 
bliže određuje njen pustinjski naziv, a u takvu 
prostoru teško je zamisliti postojanje velike 
spomeničke baštine. No, u jednom povijesnom 
razdoblju Pustinja Blaca bila je jedan od najja- 
čih gospodarstvenih subjekata na Otoku. Tko 
je za to zaslužan (i na koji način?) pitanje je 
koje mi se nametnulo pri prvom susretu s Pu- 
stinjom. 

Odgovor je jednostavan - sve je to stvorio naš 
čovjek svojim marom i umom. 

Puno sam o tom fenomenu razmišljao, čitao i 
ono najvažnije ću ovdje izložiti. 


Mali grad na litici 

Bježeći pred Turcima, dio svećenika glagoljaša 
iz Poljica sklonio se na otoku Braču. Tamo su 
bili primljeni kod domicilnog svećenstva, koje 
pridošlicama dodjeljuje Pustinju Blaca. Znači, u 
namjeri zaustavljanja egzodusa, bračko svećen- 
stvo glagoljašima daje novi dom, istina takav 
da bi se svaki idući prebjeg glagoljaš trebao za- 
misliti nad svojom odlukom - ostati u Poljicima 
ili se preseliti u pustinju. Ovdje nije bilo ničeg 
osim spilja u kamenu i jedne usjekline u strmoj 


e 





U strmoj kamenoj litici obrazovani svećenici glagoljaši izgradili su vrijednu spomeničku baštinu 

kamenoj litici, gdje se moglo skriti od kiše. 
Upravo na toj litici, daleko od naselja i mora, 
obrazovani svećenici glagoljaši započinju svoje 
stvaralačko čudo. Uz molitvu i predani rad iz- 
građuju mali grad, kojeg mi danas obilazimo 
s divljenjem. Bave se ovčarstvom, obrađuju 
zemlju koja se do tada smatrala neobradivom i 
sade vinovu lozu. Sijeku česminu i krče raslinje 
te sade masline ili bademe. Izrađuju kamene 
košnice za pčele i proizvode med. Time stvara- 
ju osnovne uvjete za preživljavanje. Zapošlja- 
vaju pastire, težake, mornare. Slijedi trgovina 
i graditeljstvo. Gradi se crkva, otvara se škola, 
zvjezdarnica, a naposlijetku donosi se i glaso- 
vir. U pravom smislu donosi, jer ga je od mora 
do samostana nosilo 12 ljudi, okrepljujući se 
obilno dobrim vinom tijekom cijeloga puta. 


Pustinja Blaca neoprostivo zapuštena 

Sveti Benedikt, koji je živio tisuću godina pri- 
je dolaska glagoljaša u Pustinju Blaca, bio je 
nadahnuće svima pustinjacima. Njegov ideal i 
poruka ,,moli i radi “ ovdje je najbolje potvr- 
đena u životu. Inače, sv. Benedikt je svjetionik 
našoj crkvi, zaštitnik je Europe. 

Pustinju Blaca trebao bi posjetiti svatko tko 
dolazi na otok Brač. Na žalost, nepristupačnost 
i loši poljski putovi to dijelom ograničavaju 
(dva do tri kilometra strme pješačke staze). 
Za razliku od mnogih kojima je prevaliti takav 
put nepremostiva prepreka, glagoljaši su tamo 
ostvarili veličanstveno zdanje. Istina, i rijetkim 
posjetiteljima se vrijednost samostana i njego- 
va važnost u povijesti nedovoljno i neprimje- 
reno prezentira. Stoga bi tijela lokalne uprave 
otoka Brača i Županije trebali tomu pristupiti 
profesionalnije i s više entuzijazma. 

Pustinja Blaca i sve ono što su tamo stvorili 
u povijesti koji pokazuju da često optuženi i 
proganjani narodi i pojedinci postižu iznimna 
ostvarenja. U naizgled svojoj bespomoćnosti, 
molitvom, intenzivnim razmišljanjem i marlji- 
vošću, oni nadomještaju sve što im je uskra- 
ćeno. 

Nije li to dovoljno za poruku da nikad ne treba 
priznati poraz, nikad ne treba ustuknuti, nego 
mudro i vrijedno raditi - uz Božju pomoć. 





| ŠPORT 





NOGOMETNI KLUB 
ELEKTRA IZ OSIJEKA 


Dobar primjer 


drugima 


Elektra 2010. obilježava 80 godina posto- 
janja, a slovi za odlično organizirani klub s 
primjerenim odnosom prema igračima, gle- 
dateljima i terenima 


Nogometaši osječke Elektre su u proteklom pr- 
venstvu Prve županijske lige Osječko-baranjske, 
osvojili prvo mjesto te izborili plasman u Četvr- 
tu ligu ,istok“. Klub, koji je osnovan još 1930. 
godine i 2010. obilježava 80 godina postojanja, 
slovi za odlično organizirani klub s primjerenim 
odnosom prema igračima, gledateljima i tere- 
nima koji se brižno održavaju na sjajnoj lokaciji 
između osječke Tvrđe i rijeke Drave. 

Za rezultatski uspjeh, uz igrače, zaslužan je i 
trener Josip Tomas - zaposlenik Elektroslavo- 


nije, dok je za organizaciju Kluba odgovoran 
predsjednik kluba Elektra Miro Marjanović - 
brigadir-strojobravar na održavanju turbinskih 
postrojenja u osječkoj TE-TO. Široj javnosti po- 
znat je i kao nogometni sudac i kontrolor na 
utakmicama Prve hrvatske nogometne lige. 

M. Marjanović je višu spremu stekao na Fakul- 
tetu fizičke kulture, dopredsjednik je Udruge 
hrvatskih branitelja Regionalnog odbora istoč- 
ne Hrvatske, a o osječkom Nogometnom klubu 
Elektra kaže: 

- Ja sam “dijete“ Elektre, gdje sam igrao sve dok 
nisam slomio nogu 1989. godine i od tada sam 
preuzeo vođenje Kluba. Dakako, moj je uvjet 
bio da članovi Uprave prihvate projekt sanacije 
našeg objekta. Potpuno smo obnovili svlačio- 
nice, instalirali novu toplinsku stanicu, posta- 


D. Karnaš 


vili nove sjedalice za gledatelje, platformu za 
snimatelje, uredili kabine za pričuvne igrače i 
delegata te prostoriju za fitness. Iznimno smo 
ponosni na naših čak 140 registriranih igrača - 
od sedmogodišnjaka do seniora. Ponosimo se s 
našim terenima koji su cijenjeni i izvan granica 
Osijeka. Tako se ovdje održavaju i druga nalje- 
canja, od športskih susreta gradova prijatelja, 
raznih padobranskih natjecanja, ali i škola no- 
gometa Nogometnog središta Osijek, kao i naš 
Memorijal Antuna _Batinića. Zanimljivo, ovdje 
su se igrale i utakmice Lige prvaka za žene. 
Naime, komisija UEFA-e obišla je stadione u 
Osijeku i odabrala baš naš, pokraj Drave. Ovdje 
su dobrodošli svi zaposlenici i rekreativci Hrvat- 
ske elektroprivrede. 








1. Stadion Nogometnog kluba 
Elektra na izvrsnoj je lokaciji - 
između osječke Tvrđe i rijeke 
Drave 


2. Tereni se brižno održavaju 


3. Miro Marjanović, predsjednik 
kluba Elektra: iznimno smo 
ponosni na naših čak 140 
registriranih igrača - od 
sedmogodišnjaka do seniora, 

a ponosimo se i s našim 
terenima koji su cijenjeni i 
izvan granica Osijeka, tako 

da se ovdje održavaju i druga 
važna natjecanja 

14. HEPIJADA U 
KUGLANJU |I PIKADU 


Veročka Garber 


Žene Elektrodalmacije 
- najuspješnije 


U izbijanju, čišćenju, ali i pogađanju u sridu na- 
tjecalo se blizu 150 naših zaposlenika iz različi- 
tih djelatnosti i brojnih područja i to iz: Osijeka, 
Požege, Bjelovara, Križevaca, Siska, Čakovca, 
Varaždina, Križa, Zagreba, Rijeke, Malog Loši- 
nja, Zadra, Šibenika i Splita 


Po prvi put, a nakon trinaestogodišnjeg niza na 
Malom Lošinju, ovogodišnja Hepijada u kugla- 
nju i pikadu održana je u šibenskom hotelskom 
kompleksu Solaris. U organizaciji Udruge društa- 
va športske rekreacije HEP-a, od 4. do 7. lipnja 
0.g. u tom prelijepom ambijentu okupilo se blizu 
150 natjecatelja kako bi se natjecalo u izbijanju, 
čišćenju, ali i pogađanju u sridu. U kuglanju se 
natjecalo 19 ekipa: pet ženskih i 14 muških, a u 
pikadu 24: devet ženskih i 15 muških. Natjecatelji 





su pristigli iz različitih djelatnosti i brojnih područ- 
ja naše tvrtke i to iz : Osijeka, Požege, Bjelovara, 
Križevaca, Siska, Čakovca, Varaždina, Križa, Zagre- 
ba, Rijeke, Malog Lošinja, Zadra, Šibenika i Splita. 


Prvi dan u znaku Osječanki i Zagrepčana 
Prvog natjecateljskog dana dobili smo i prve eki- 
pne pobjednike. Najbolja ženska kuglačka ekipa 
- HEP Osijek - združila je natjecateljice iz različitih 
djelatnosti (distribucija, plin, toplinarstvo) i tije- 
sno, s 284 porušena čunja pobijedila ekipu Elektre 
Zadar koja je srušila 282 čunja. Treća je bila ekipa 
splitske Elektrodalmacije s 266 čunjeva. Među 
muškim natjecateljima najbolji su Prijenos Zagreb 
(545 čunjeva), a slijede ih ESO - Plin Osijek (Elek- 
troslavonija i HEP Plin) s 522 te Elektra Križevci s 
501 oborenim čunjem. 


Sportioreketin 


dušti 


Ki. &1 


1. Predsjednik Udruge društava športske rekreacije Hrvatske elektroprivrede Dejan Prijić bio je 


glavno oko sokolovo u pikadu 


2. Najprije srdačno rukovanje prije nemilosrdnog natjecanja 


3. Odličja za najuspješniju žensku ekipu Elektrodalmacije Split 


4. Prijenos Zagreb - najbolja kuglačka muška ekipa 

Tijekom poslijepodneva održana su i prva natje- 
canja u pikadu, a u večernjim satima i redovita 
godišnja Skupština spomenute Udruge. Nazočili 
su članovi Izvršnog i Nadzornog odbora, kao i čla- 
novi Stegovnog povjerenstva. Predsjednik Udru- 
ge Dejan Prijić izvijestio je o dosadašnjem radu, 
financijskom poslovanju te o planu i programu 
rada za iduću godinu. Nakon rasprave o izvješći- 
ma i saslušanih primjedbi, zaključeno je da će ova 
mlada Udruga, koja broji tek nekoliko mjeseci po- 
stojanja, uložiti dodatne napore za unaprjeđenje 
svog rada, kao i ostvarenje što boljih i kvalitetnijih 
odnosa s poslovodstvom tvrtke. 


Drugi dan u znaku dobre volje 
Drugog natjecateljskog dana dobili smo i sve 
preostale pobjednike. Najbolje pojedinačne re- 





zultate u kuglanju za žene postigla je Danica 
Runac (309) iz Elektrodalmacije Split. Druga je 
Zorica Sandukčić (296) iz HEP Osijek, a brončano 
odličje osvojila je Eva Kovač (također 296 čunje- 
va, ali slabija u čišćenju) iz osječke Elektroslavo- 
nije. Najbolji kuglač je Branko Zubović (361) koji 
nam stiže iz ESO - Plin Osijek, drugi je Zoran Ška- 
ra (353) iz Elektre Zadar, a treći Miljenko Musa 
(350) iz Prijenosa Zagreb. 

Najbolja ženska ekipa u pikadu je splitska Elek- 
trodalmacija s rezultatom od 2419 bodova. Dru- 
ga je ekipa TE Rijeka s 2394 boda, a treća Elektre 
Križevci s postignutih 2382 boda. Od muških eki- 
pa najbolji rezultat postigla je momčad TE Rijeka 
1 (3285 bodova), druga je Elektra Čakovec (3101 
bod), a treća Elektra Zadar (2797 bodova). 


Najbolji pojedinci su Zlatko Marega iz TE Rijeka 
1 s 1209 bodova, Saša Dundović iz iste mom- 
čadi s 1125 bodova i Siniša Karlovček iz Elektre 
Čakovec sa 1104 boda. Kao šećer na kraju, evo 
i najboljih ženskih rezultata u pikadu. Zlato je 
osvojila Veselka Lepčić iz Elektre Križevci s 997 
bodova, srebrna je Ana Perasović iz Elektrodal- 
macije Split s 879 bodova, a brončana Draženka 
Barbarić iz iste ekipe s 835 bodova. Tako se ta 
mala splitska ženska grupa i jedine predstavnice 
najšportskijeg grada i svih triju djelatnosti HEP-a, 
nakon osvojenih pet odličja pokazala najuspješ- 
nijom ekipom. 

Najboljima su odličja uručena na zajedničkom 
večernjem druženju, a pratilo ih je, kako to pra- 
vim športašima i dolikuje, dobro raspoloženje i 
još bolja pjesma. 


O HEPIJADI 


D. Prijić, predsjednik Udruge društava šport- 
ske rekreacije Hrvatske elektroprivrede: 

- | ovogodišnja je Hepijada postigla svoje 
ciljeve! Pokazala je da se, unatoč broj- 
nim poteškoćama, ali s puno dobre volje 
i uloženih napora, može opstati te da će 
tako biti i nadalje. Uspjeli smo objediniti 
regionalna društva, ali nam je najveća 
želja vratiti u život i objediniti brojna re- 
gionalna natjecanja. Tako bi ova Hepijada 
opravdala svoj naziv, bila bi zastupljena s 
više športova i većim brojem natjecatelja 
HEP-a. 

ZABAVA 


Autor: 
STJEPAN 
OREŠIĆ 


ZAŠTIĆENO 
PODRUČJE 
GDJE NEMA 
LOVA NA 
PTICE 


ODOLJETI 


I NOSTI, 


UTVRĐI- 
ČEMU JE VANJE 
NEMOGUĆE | VRIJED- 


PROCJENA 


MLADEN 
TARBUK 


VOJNIK 

IZ ISTO- 

IMENOG 
PLEMENA 


BRBLJA- 
RIJA, 
ĆAKULA 


NAŠ POPU- 
EMMA LARNI 

THOMPSON | PJEVAČ, 

BORIS 


STUBA, 
STEPENICA 
(prim.) 


NAPADAČ 
“DINAMA", 
JOSIP 





SPRIJE- 
ČENOST 
U NEKOJ 
NAMJERI 





STRUČNJA- 
KINJA U 
RESTAU- 
RIRANJU 





“NOTARY" 


UZDUH 





ŽITELJICA 
LIKE 


DRAKULI- 
NO IME 





MJESTO 
NA KRKU 





NA SOLI- 


SOLIDNO 
(lat.) 


NASELJE 
BLIZU 


DAN NAČIN, | POPOVAČE 





CRNE 
KREDE 





NAŠ AUTOR 
GLAZBE ZA 
CRTANE 
FILMOVE 





PISAC, 
MLADEN 

("CRNE 
SJEKIRE") 


MAGNE- 
ZIJEV 
ŽELJEZNI 
SILIKAT 





ASTATIN 





OSOBE, 
LIČNOSTI 


KIPAR I 
GRADITELJ, 
ANDRIJA 





UORAVATI 


ANA ROJE 





KUKAC 
KOJI 
NAPADA 
STOKU 





OMOTATI, 
OVITI 


AČIM 
OD MILJA 





OTOK IZ 
ZADARSKE 
SKUPINE 


AUSTRIJA 





“RIBO- 
NUCLEIC 
ACID" 





GORA U 
SLAVONIJI 





HRASTOVA 
IMELA 


HITAR, 
ŽUSTAR 





KRAPINA 





DANSKA 
LUKA NA 
JYLLANDU 





ŽENE 
MENADŽERI 








IMOTSKI 


MRAČNI, 
TAMNI 
DIO DANA 


GLAVNI 
GRAD NIZO- 
ZEMSKE 





SKLONOST 








IME SKI- 
JAŠICE 
GOETSCHL 





LJUBITELJ 
DOBROG 
VINA 





ZAVRŠITI 
SA ZALA- 
ŽENJEM, 
ZAPASTI 


NAJTANJE 
SLOVO 





NOVINARKA 
BAŠIĆ 





BEDŽ 
BEZ 
POČETKA 


LATINSKA 
NEGACIJA 





MLADA 
MAČKA 





SPREMIŠTE 
TRAMVAJA 





ULAZNA, 
SOBNA ILI 
BALKONSKA 


TOMISLAV 
RADIĆ 





NAGLASAK 





KAZALIŠTE 
































Odgonetka križaljke iz prošlog broja (vodoravno): 
John Steinbeck, aviomehaničar, nitrati, Evans, Ken, Kant, Onan, Odak, 
korali, I, popis, kari, Sk, 0, oštrost, Stu, PSM, jaki ritam, otonel, Corato, 
Voćin, Lazarov, I(vica) Ž(urić), Jong, Anti, ćelavo, Vranić, O, pst, losion, 
amur, Y, Resava, I(van) G(undulić), tis, ćaćica. 











ČEŠKA 


Putuje i kuha: Darjan Zadravec 
U sljedećem nastavku: Madagaskar 


Gulaš, knedličke i pivo 


Češka Republika (češka Republika) posebno je 
poznata po iznimnim umjetničkim, znanstvenim i 
općekulturnim dosezima koji višestruko nadmašuju 
veličinu te srednjoeuropske zemlje i broj njenog sta- 
novništva (približno 11 milijuna). Uostalom, tko nije 
čuo za B. Smetanu, A Dvojaka, K. Čapeka, J. Haše- 
ka, M. Kunderu, B Hrabara, M. Formana, J. Menzela, 
J. Trnku... ali i za porculan, glazbala i tako redom! 
Područje današnje Češke spominje se još prije naše 
ere, a tu su vođeni i brojni ratovi germanskih ple- 
mena s rimskim legijama. Za vrijeme Seobe naroda 
doseljavaju se slavenska plemena koja u 7. stoljeću 
osnivaju Samov savez, a potom i Velikomoravsku 
državu. 

Nakon dolaska Mađara u Panoniju, Veliko 
moravska država se raspada, a Česi idućih 
stoljeća imaju vlastitu državu, kojom najprije 
vlada dinastija Premyslovića (do 1306.), po- 
tom Luksemburžana, a 1526. na vlast dolaze 
Habsburgovci. 

U tridesetogodišnjem ratu slomljen je otpor češ- 
kog proreformacijski usmjerenog plemstva (1620.), 
nakon čega je uslijedio teror koji je prepolovio sta- 
novništvo, zemlju ekonomski i kulturno unazadio, 
a ukinuo i sve preostale elemente samostalnosti 
češke države. 

Češka osamostaljenje postiže tek nakon Prvog svjet- 
skog rata u zajednici sa Slovačkom, kada nastaje 
Čehoslovačka koja će teško stradati u Drugom svjet- 
skom ratu. Njena obnova i poslijeratni razvoj bili su, 
međutim, usporeni uvođenjem komunističkog su- 
stava prema diktatu SSSR-a. Poslije raspada SSSR-a, 
Čehoslovačka doživljava “baršunastu revoluciju“, a 
nakon odvajanja Slovačke 1993. Češka postaje sa- 
mostalna država. 

Češka kuhinja tipično je srednjoeuropska, a u njoj 
se isprepliću gastroutjecaji bivših zemalja Autro- 
ugarske, posebno susjednih zemalja. Dobar pri- 
mjer tog prožimanja je u Češkoj vrlo popularno 
jelo - gulaš, inače izvorno mađarsko jelo, s tipično 
češkim prilogom - knedlima (knedliky) koji se 
pripremaju na različite načine (s kruhom, krumpi- 





rom, slaninom ili voćem). Jela se često zaslađuju, 
što je tradicija koju zajedno s neizbježnim pivom 
Česi dijele s Nijemcima. 

KNEDLIKY (Knedli - okruglice) 

Sastojci: (za 4 osobe): "2 kg oštrog brašna, 1 žliči- 
ca soli, 3 žumanjka, 2-4 žemlje, "& I mlijeka, 30 g 
maslaca, voda po potrebi 


Priprema: U veću posudu ulijemo žumanjke, posoli- 
mo i dobro razmutimo, a potom postupno dodajemo 
brašno i mlijeko da dobijemo gusto tijesto. Žemlje 
narežemo na kockice, lagano popržimo na maslacu 
i kad se ohlade umijesimo u tijesto, koje je u među- 
vremenu odstajalo najmanje sat vremena. U tijesto 
umiješamo i bjelanjke koje smo prethodno istukli u 
snijeg te ostavimo da tijesto odstoji još neko vrijeme 
(30 minuta). 

Tijesto podijelimo na četiri dijela i svaki dio oblikuje- 
mo u valjak. U ovećem loncu, do pola napunjenom 
vodom, zakuhamo posoljenu vodu. Kad voda pro- 
ključa lagano dodamo knedle i kuhamo pokriveno 
30 - 40 minuta uz povremeno pažljivo okretanje. 
Knedle možemo kuhati i umotane u prethodno na- 
močene i dobro ocijeđene platnene ubruse, čiji se 
krajevi svežu unakrsno i pričvrste za ručke lonca ili 
se objese na dršci kuhače i tako kuhaju. 

Kuhane knedle izvadimo i narežemo na ploške i 


< akt 


poslužimo kao prilog. 
SVIČKOVA A KNEDLIKY (Goveđa pisana pečenka s 
kendlima) 

Sastojci: 3 glavice luka, 2 klinčića, 2 manjeg kori- 
jena celera, 1 mrkva, 1 pastrnjak, 75 g suhe slani- 
ne, 75 dag goveđe pisane pečenke, 1 žličica soli, 
prstohvat mljevenog papra, nekoliko zrna papra, 
lovorov list, piment, timijan, 2 žlice maslaca, "A | 
juhe od mesa, 2 žlice brašna, "4 I kiselog vrhnja, 
1 žlica limunova soka, mljeveni papar i papar u 
zmu, sol. 


MALI KULINARSKI ATLAS SVIJETA (59) 


Priprema: Povrće očistimo i narežemo na kockice, 
a jednako narežemo i slaninu. Zagrijemo pećnicu na 
220 “€, a u međuvremenu meso operemo i obri- 
šemo, potom ga našpikamo komadićima slanine, 
natrljamo solju i mljevenim paprom te zajedno s na- 
rezanim povrćem i začinima stavimo u vatrostalnu 
posudu ili lim. Meso prelijemo rastopljenim masla- 
cem i nepokriveno stavimo peći u pećnicu. 

Nakon deset minuta meso okrenemo, a nakon idući 
deset minuta smanjimo temperaturu u pećnici na 
180 “€, prelijemo zakuhanom mesnom juhom i pe- 
čemo pokriveno još 15 - 20 minuta. Pečenku potom 
ostavimo na toplom (u isključenoj pećnici), a prije 
serviranja narežemo na tanke ploške. 

Tekućinu od pečenja zakuhamo zajedno s povrćem 
(koje po želji propasiramo). U nekoliko žlica soka od 
pečenja razmutimo brašno i kiselo vrhnje te ulijemo 
u zakuhani umak, kojeg potom začinimo limunovim 
sokom, solju i paprom. 

Narezanu pečenku poslužimo prelivenu vrućim 
umakom i uz knedle (vidi gornji recept). 


ZAJIE NA ČERNE (Pirjani kunić) 

Sastojci: 1 kunić, 100 g suhe slanine, 1 velika 
glavica luka, 3 žlice maslaca, list lovora, Y, žličice 
sušene majčine dušice, 10 zrna papra, 10 zrna _pi- 
menta, korica limuna, sol, 2 žlice brašna, 2-3 žlice 
octa od crnog vina (kvasine) i 1 žlica šećera. 


Priprema: Kunića razrežemo na osam komada, a 
svaki komad istrljamo krpom namočenom u mje- 
šavinu vode i octa. 

Narežemo luk i slaninu. U posudi za pirjanje lagano 
popržimo slaninu, dodamo žlicu maslaca i luk, a kad 
luk omekša dodamo začine, koricu limuna i sol. Na 
to položimo komade kunića i dolijemo tople vode 
toliko da pokrije meso te pokriveno pirjamo na sla- 
boj vatri 1,5 do 2 sata. 

Preostali maslac rastopimo, dodamo brašno i glatko 
izmiješamo, a potom postupno dolijevamo tekućinu 
od pirjanja da dobijemo gusti umak. Dodamo ocat i 
šećer te kuhamo pet minuta uz miješanje. Umakom 
prelijemo meso koje smo prethodno izvadili i stavili 
U posudu za serviranje. 
Ponudimo s knedlima (vidi gornji recept). 


“LIMA GROZNA“ NIJETAKO GROZNA 

Promjena straže ispred 


palače Vlade 





Muzej 
inkvizicije 






Herman Melville, američki pisac - autor “Moby 
Dicka“ iz 19. stoljeća nazvao je glavni grad Perua 
najtužnijim gradom na svijetu. Ali i pisac Sebastian 
Salazar Bondy još u šezdesetim godinama prošlog 
stoljeća nazvao je svoj rodni grad “Lima Grozna“. 
U Limu dolazim s malim očekivanjima. Straši me 
pomisao na osam milijuna ljudi na jednom mje- 
stu, što nije neuobičajeno za nekoga tko dolazi iz 
zemlje od samo četiri milijuna sveukupno. Takva 
koncentracija ljudi nije najugodnija. Ipak, čini se da 
se nešto promijenilo. Lima me iznenadila! | nije 
tako grozna kako su je ocijenili. Kolonijalno sre- 
dište grada dobro je održavano, zgrade su svježe 
obojane, golubovi se okupljaju na trgovima i pod- 
sjećaju me na Zagreb. 


Lima i sjedište inkvizicije 

Grad je osnovao španjolski konkvistador Francisco 
Pizzaro u siječnju 1535. godine. Prvo je naselje 
brojilo samo stotinjak ljudi. F. Pizzaro je, naime, 
najprije osnovao svoju prijestolnicu u Andama, ali 
strateška potreba da bude blizu brodovima natje- 
rala ga je da se spusti na obalu. 

Dva stoljeća nakon osnutka Lima je postala poli- 
tičko, komercijalno i crkveno sjedište španjolske 
Južne Amerike, sjedište inkvizicije, kao i potkralja. 
U katedrali se nalazi Pizarrov grob. Meni nije baš 
jasno zašto bi se u katedrali čuvao kao svetac čo- 
vjek kojem je u životu misao vodilja bila potraga 
za zlatom, a sigurno je odgovoran za smrt brojnih 
urođenika. To je samo još jedan dokaz da Peruom 
i dalje vladaju potomci konkvistadora, premda za- 
pravo mestizi (mješanci) predstavljaju većinu sta- 
novnika. Španjolci nisu imali ograničenja u svezi s 
miješanjem s urođenicima kao kolonizatori sjever- 
noameričkog kontinenta. 

Hotel u kojem odsjedam, hotel Zspana, imenom 
podsjeća na kolonizatore. Nalazi se u staroj palači s 
brojnim kipovima golih žena i muškaraca i kristal- 
Nim lusterima podsjeća na doba kad je ovdašnja 
elita uživala u pogodnostima svog položaja. 
Palača Vlade sagrađena je na mjestu negdašnje 
Pizzarove palače, gdje je on i ubijen 1541. godi- 
ne. Bio je to prvi latinoamerički coup d'etat. Ubili 
sU ga pristaše Diega Almagra, Pizarrovog partnera 
U početku osvajanja s kojim se kasnije upustio u 
građanski rat. U podne se ispred palače svaki dan 
obavlja ceremonijalna promjena straže. Međutim, 
osim ovih kolonijalnih ostataka, u Limi se mogu 
pronaći i ostaci mnogo starijih kultura. Primjerice, 
U Mirafloresu se nalazi Huaca Pucllana, piramada iz 
vremena pred-Inka kultura. 


U knjižnici samostana San Francisco 25.000 u 
kožu uvezanih knjiga iz 17. stoljeća 

U blizini glavnog trga je samostan San Francisco, 
kolonijalni dragulj lime, dekoriran u geometričnom 
Mudejar stilu, koji potječe od andaluzijskih Maura. 
Samostan ima golemu knjižnicu s 25.000 u kožu 
uvezanih knjiga iz 17. stoljeća. U južnoameričkim 
gradovima nije teško pronaći bizarnosti. Tako se 


U ovom lijepom velikom samostanu s tipičnim ze- 
lenilom u unutrašnjem dvorištu nalaze katakombe 
gdje su pokopane tisuće bivših stanovnika Lime. 
Kako je samostan pretvoren u muzej (redovnici 
žive samo u jednom izdvojenom krilu), katakom- 
bi su se dočepali arheolozi koji su prekopali kosti 
i u napadu umjetničkog nadahnuća posložili ih u 
skulpture lubanja ili nagomilali jednu vrstu kosti 
na hrpe. 

Nakon ovog veselja odlazim do još jednog muzeja, 
Muzeja inkvizicije. 

Naime, ovdje se nekad mučilo ljude. Odljeveni u 
vosku među raznim spravama za mučenje pred- 
stavljaju zatvorenike. Međutim, inkvizicijski sud ov- 
dje nije osuđivao ljude na smrt, kažu nam vodiči. 
Nije se smatralo kršćanskim. Ako su htjeli nekoga 
smaknuti slali su ga na civilni sud. Većina osuđenih 
su bili prekršteni Židovi koji su optuženi da se nisu 
uistinu obratili, a manje vještice. 

Moj vodič kroz obalne dijelove Lime je Ulises Ro- 
binson, prevoditelj vrlo literarnog imena. U to ime 
šetnju započinjemo obilaženjem štandova s kori- 
štenim knjigama. 

- Ovdašnje je društvo vrlo mačističko. Zato ja ka- 
žem da sam feminist, izjavljuje tridesetogodišnji 
Ulises dok mi prepričava svoja iskustva iz privatne 
škole a la Charles Dickens. 


Mariscal - svijet bogatih 

Upuštamo se u samoubilačku bitku biciklima protiv 
kaotičnog prometa tog velegrada. Dok su Quito i 
Bogota, susjedne metropole, djelomice riješile pro- 
metni kaos uvođenjem posebnih cestovnih linija za 
autobuse javnog porijevoza - Transmillenio susta- 
va u Bogoti i Ecovia u Quitu, Lima (još) ne slijedi 
njihov put. Stari autobusi probijaju se ovdje kroz 
užasan promet. Put s jednog na drugi kraj grada 
može trajati beskonačno dugo. Dio grada koji se 
naziva Mariscal je nešto potpuno drugo: visoke 
zgrade i uređeni parkovi, blještavi izlozi, macdo- 
naldsii multipleksi. Ovo je svijet bogatih. Uočavam 
i restoran poznatog naziva “Palachinke“. Zgrada- 
ma koje imaju pogled s litice na more planove su 
pokvarili siromašni koji su se naselili niže na obali. 
S vremenom, u urbanom kaosu, na ove kuće /ego 
kocke dodavani su katovi i vremenom su sada već 
toliko narasle da zaklanjaju pogled ovima iz bo- 
gataških zgrada što njih, naravno, neizmjerno ljuti 
- prepričava mi Ulises. 

Ipak, mogu se utješiti malo dalje u dugačkim par- 
kovima koji se protežu uz obalu. Jedan od njih je 
osobito zabavan jer je trava pokošena tako da 
tvori labirinte u obliku likova linija iz Nazce. Jedan 
od njih je majmun, primjerice. Park je nazvan po 
Mariji Reiche, arheologinji koja je posvetila život 
istraživanju ovog arheološkog misterija. Ni danas 
nije rasvijetljeno tko je zapravo ostavio crteže u 
pustinjskom pijesku. Sve su teorije o procijenjeno 
2000 godina starim crtežima samo nagađanja koja 
sežu i do vanzemaljaca. 

